America In India Ah Zamaanee Helicopter Thakeh "Hadhiyaa" Kohfi - Vaguthu\nއެމެރިކާއިން އިންޑިޔާއަށް ޒަމާނީ ހެލިކޮޕްޓަރުތަކެއް "ހަދިޔާ" ކޮށްފި\nއެމެރިކާގެ ފަރާތުން އިންޑިޔާ އަށް ގިނަ އަދަދެއްގެ ޒަމާނީ ހެލިކޮޕްޓަރުތަކެއް ލިބިއްޖެއެވެ. އަސްކަރީ އެކި ބޭނުންތަކަށް ބޭނުން ކުރެވޭ 15 ހެލިކޮޕްޓަރު، އެމެރިކާ އިން ވަނީ އިންޑިޔާއަށް ހަދިޔާ ކޮށްފައެވެ.\nއިންޑިޔާގެ ނޫސްތަކުން ބުނާ ގޮތުގައި އެމެރިކާ އިން 15 ހެލިކޮޕްޓަރު އިންޑިޔާ އަށް ހަދިޔާކޮށްފައިވީނަމަވެސް، އަދި އިންޑިޔާއަށް ގެންގޮސްފައިވަނީ ހަތަރު ހެލިކޮޕްޓަރެވެ.\nއެޤައުމުގެ ނޫސްތަކުން އިތުރަށް ބުނާގޮތުގައި އެމެރިކާ އިން ދީފައިވަނީ މުޅިން އައު ހެލިކޮޕްޓަރުތަކެކެވެ. އަދި އެއީ ސީއެޗް47އެފް – ޗިނޫކްސް މަރުކާގެ ހެލިކޮޕްޓަރުތަކެއްކަމަށްވެސް ބުނެފައިވެއެވެ.\nއިންޑިޔާގެ ގުޖުރާތުގައި އޮންނަ މުންޑްރާ ބަނދަރަށް މި ހެލިކޮޕްޓަރުތައް ބާލާފައިވާއިރު، މި ހެލިކޮޕްޓަރުތައް އެޤައުމުގެ ޗަންދިގަރަށް ގެންގޮސް، މި އަހަރުގެ ފަހުކޮޅު، ވައިގެ އަސްކަރިއްޔާގެ ފްލީޓުގައި މި ހެލިކޮޕްޓަރުތައް ހިމަނާނެއެވެ.\nމި މަރުކާގެ ހެލިކޮޕްޓަރަކީ، ހަތިޔާރާއި، އެނޫންވެސް އާލާތްތަކާއި، ތެޔޮ އުފުލުމަށް ޚާއްޞަ އެއްޗެކެވެ. އަދި މިއީ އެހެން ހެލިކޮޕްޓަރުތަކާ ޚިލާފަށް، ވަރަށް ބަރު އެއްޗެހިވެސް އުފުލުމުގެ ޤާބިލުކަން ލިބިފައިވާ ހެލިކޮޕްޓަރުތަކެކެވެ.\nމިއީ އެމެރިކާގެ އަސްކަރިއްޔާގައި އެންމެ ގިނަ އަދަދަކަށް ބޭނުންކުރާ އެއް ބާވަތުގެ ހެލިކޮޕްޓަރެވެ.\nއިންޑިއާގެ މުމްބާއީގެ އިމާރާތެއް ވެއްޓި އެތަށް ބަޔަކު ގެއްލިއްޖެ\nބޯކޮށް ވާރޭ ވެހުމުގެ ސަބަބުން އިންޑިއާގެ އިމާރާތެއް ވެއްޓި ސިފައިންތަކެއް މަރުވެއްޖެ\nއިންޑިއާ އަށް ވިއްސާރަވެ، މިލިއަނަކަށް ވުރެ ގިނަ މީހުންގެ ގެދޮރު ގެއްލިއްޖެ\nފެބުރުއަރީ 12, 2019 16:22\nއެމެރިކާ ސިފައިންނެއް ނުދާނެ ހެލިކޮޕްޓަރތައް އޮޕަރޭޓްކުރާކަށް ?\nފެބުރުއަރީ 12, 2019 16:31\nއަހާލަން ބޭނުންވަނީ ހެލްކޮޕްޓަރު އޮޕަރޭޓް ކުރާނީ އެމެރިކާ ސިފައިންތޯ.\nފެބުރުއަރީ 12, 2019 16:32\nއެމެރިކާއިން ތިޔައުޅެނީ އިންޑިއާ ހިފަން..\nފެބުރުއަރީ 14, 2019 10:36\nއެމެރިކާއިން އަހަރުންނަަށް ހެލިކޮޕްޓަރެއް ދިނަސް ހަމަހިލާ ނުކެރޭނެ އެއްވެސް މީހަކަށް އިންޑިއާގަ މަޑުކުރާކަށް އެދުއްވާށޭ ކިޔާފައެއް، އެހެނެއް ކަމަކު ކަލޭމެން ރާއްޖޭގެ މީހުން ޖެހޭނީ އަހަރުމެން ދޭ ކޮންމެ އެއްޗެއް ދުއްވަން 30 އިންޑިއާ ސިފައިން ބައިތިއްބަން. އަދިވެސް އިތުރު ކުރާނަން\nފެބުރުއަރީ 12, 2019 17:54\nއޭ ! އުމަރާ އެމެރިކާއިން އިންޑިއާއަށް މާގިނަ ހެލިކޮޕްޓަރު ދީފި ! އެމެރިކާ އިންޑިއާ ހިފާނެދޯ ؟\nފެބުރުއަރީ 12, 2019 18:42\nތިހެލިކޮޕްޓަރުތަ ބަލަހައްޓަން އެމެރިކާއިން އެއްމެ ސިފައިންގެމީހެވެސް އިންޑިޔާގަ ބެހެއްޓިތަ. އިންޑިޔާމީހުންނަ މިތައްރު ދުއްވަން ދަސްވަންދެން. އިންޑިޔާގަހުރި ދަބަރު ހެލިކޮޕްޓަރުތަ މިކޮޅަށް ގެނެއްސަ އާއެއްޗެހި އެމެރިކާއިން އިންޑިޔާއަށް. ޗައިނާއާ ތަޅުވަން އެމެރިކާ އެހީވަނީ. އެމެރިކާގެ އެހީގަ އިންޑިޔާ މިގައުމު އެމީހުންގެ ނުފޫޒުދަށަށް މިގައުމު މިގެންދަނީ ކޯލިޝަން ރަޖާލާއިގެން ނިދާފަ. އިމްރާނާ ގާސިމާ މައުމޫނަށް ޝުކުރިއްޔާ.\nފެބުރުއަރީ 13, 2019 00:22\nރާއްޖެއަށް އިންޑިޔާ އިން ހެލިކޮޕްޓަރު ދިނީ މޮހޮނަށް އޮޑިދޭ އުސޫލުން (ދަބަރަށް ވެފަހުރި ހެލިކޮޕްޓަރ) އެމެރިކާއިން އާ ހެލިކޮޕްޓަރު 15 އެތި ދިނީ ކޮންމެ އެއްޗެއް ބަލަހަށްޓަން 450 މިލިޓަރީ ސިފައިން ބައިތިއްބާ ގޮތަށް ޝަރުތު ކޮއްފައެއްނޫން. ޢިންޑިޔާ ސިފާއިންނަށް އަތްނުލެވޭ ބަލާނުލެވޭ އަދި އެގައުމުގެ ސިފައިންނަށް އެޔަށް އެރުން މަނާވާ ގޮތައް ޝަރުތުކޮށްފަޔެއް ނޫން\nފެބުރުއަރީ 13, 2019 07:11\nހަދިޔާ ކުރިޔަސް އެމެރިކާ ސިފައިން ނަކަށް ނުތިބެވޭނެ. ތިބެވޭ ގޮތަކަށް އެކަށްޗެއްގަވެސް ނުހިފާނަން.\nފެބުރުއަރީ 13, 2019 09:15\nއެމެރިކާގެ ތިއަަމަލަށް ރަގަޅަށް ވިސްނުންރަގަޅު މިހެންމިބުނީ އެމެރިކާ އަބަދުވެސް މުސްލިމް\nގައުމެއް ހާލުގަޖެއްސޭތޯބަލާނެ މިހެންމިބުނީ ފަަލަސްތީނާ އަރަބިބިންތައްޔަހޫދީންހިފައިގެ ތަނުގެ\nއަހުލުވެރިންނަށްބޭނުންގޮތެއްހަދާއިރު އަދި އދގެއެއްވެސްނިންމެވުމަކަށް އިޒްރޭލުންބޯނުލަބާއިރު\nއެމެރިކާއިން އިޒްރޭލަށްތާއީދުކޮށް އެހީތެރިވާތީ އެމެރިކާއިންއިންޑިޔާއަށްހަދިޔާކުރި ހެލިކޮޕްޓަރު\nތަކުގެބޭނުން މުސްލިމްދިވެހިރާއްޖެއާ ދެކޮޅަށްވެސްކޮށްފާނެކަމަށް ވިސްނަންޖެހޭ އެއީއެކަމަށް ތާއީދުކުރާ މަދުބަޔަކު ރާއްޖޭގައިވެސްތިބީމަ ދިވެހިރާއްޖެއަށް ކޮންމެގޮތެއްވިއަސް ރަގަޅުކަމަށް\nނުދެކޭނަމަ ރާއްޖޭގެ ރަށްޔިތުންނަށްބޮޑުއާމްދަނީއެއްލިބޭ ޓުއަރިޒަމް ބޮއިކޮޓްކުރާކަށް މަސައްކަތްނުކުރާނެ\nފެބުރުއަރީ 13, 2019 12:04\nދެން އެމެރިކާގެ ސިފައިން އިންޑިޔާގަ ތިއްބަން ވީ އެންނު އެ ދުއްވަން\nފެބުރުއަރީ 14, 2019 05:34\nއަޅެ އެ ދުއްވަން ދަސްކޮށްދޭނެ އެމެރިކާގެ ސިފައިން ވެސް ދޭން ޖެހޭނެ. ކަނޑުގެ ސަރަހައްދު ބަލާ ރާޑަރުތަކާއި، އިންޑިއާގެ އެކި ތަންތަނުން އެމެރިކާ ސިފައިން ޓުރޭނިން ހަދަން ސެންޓަރުތައް ވެސް.\nފެބުރުއަރީ 14, 2019 10:45\nމީ ދިވެހިންނަށް ވަރަށް ޢިބުރަތްތެރި ޚަބަރެއް. އެމެރިކާއިން އިންޑިއާއަށް ހަތިޔާރުގެ މި އެހީދެނީ ފަލަސްތީނުގައި ހާލުގައި ޖެހިފައި ތިބި އެތަކެއް މުސްލިމް އަޚުންނާއި އުޚްތުންނަށް ދޭ ހުރިހާ އެހީތަކެއް ހުއްޓާލުމަށްފަހު އަދި އިޒްރޭލަށް އަބަދުވެސް އެހީތެރިވެ އެމީހުންކުރާ ކޮންމެ ކަމެއް ދިފާއުކޮށްދެމުން.\nއިންޑިއާއިން ރާއްޖެއަށް ދިން އެއްޗެއް ކަމަށް ހަދާފަ ވަރަށް ޒަމާންވެފަ ހުރި2ހެލިކޮޕްޓަރ ގެނެސް ދިވެހިންގެ ކުރިމަތީގައި ދިވެހި ސިފައިންނަކީ ހެލިކޮޕްޓަރ ދުއްވަންވެސް ނޭނގޭ ދަށް ބައެއްގެ ގޮތުގައި ދިވެހިންނަށް ވިސްނައިދީފަ ކޮންމެ އެއްޗެއް ދުއްވަން 30 ސިފައިން ތިބޭ. ދިވެހި ސިފއިންގެ މީހެއް ދުއްވާކަށް ނުލިބޭ. މީ ވަރަށް ދެރަ ކަންކަން. ވިސްނާ ފިކުރު ކުރޭ


SunOnline: Villi Mu’assasaa Cup: MTCC aai Sifain, Group A ge kuriyah jehilaifi\nސުޒުކީ ވިލި މުއައްސަސާ ކަޕް 'ގްރޫޕް އޭ'ގައި އެމްޓީސީސީއާއި ޔޫތު މިނިސްޓްރީ ބައްދަލުކުރި މެޗުގެ ތެރެއިން: އެ މެޗުން އެމްޓީސީސީ މޮޅުވީ 11-2 ލަނޑުގެ ނަތީޖާއަކުން --- ފޮޓޯ/ އެންޓޮމް\nސުޒުކީ ވިލި މުއައްސަސާ ކަޕް 'ގްރޫޕް އޭ'ގައި ސިފައިންނާއި ދިރާގު ބައްދަލުކުރި މެޗުގެ ތެރެއިން: އެ މެޗުން ސިފައިން މޮޅުވީ 6-4 ލަނޑުގެ ނަތީޖާއަކުން --- ފޮޓޯ/ އެންޓޮމް\nއެމްޓީސީސީއާއި ސިފައިން، ގްރޫޕް އޭގެ ކުރިއަށް ޖެހިލައިފި\nކްލަބް އެމްޓީސީސީއާއި އެމްޓީސީސީ ވިލިމާލޭ ޔުނިޓާ ގުޅިގެން ބާއްވާ ސުޒުކީ ވިލި މުއައްސަސާ ކަޕް 'ގްރޫޕް އޭ'ގެ އެންމެ ކުރިއަށް ޓީމް އެމްޓީސީސީއާއި ދިވެހި ސިފައިންގެ ކްލަބު ޖެހިލައިފިއެވެ.\nރޭގެ މެޗުތަކަށްފަހު ގްރޫޕްގެ އެއްވަނައަށް އެމްޓީސީސީއާއި ސިފައިން ޖެހިލީ ކުޅުނު ތިން މެޗުން ހޯދި ހަ ޕޮއިންޓާއެކުއެވެ. އެ ދެ ޓީމުގެ ފަހަތުގައި އޮތީ ދެ މެޗުން ތިން ޕޮއިންޓް ހޯދި ޔޫތު މިނިސްޓްރީގެ ޓީމާއި ދިރާގެވެ. އެ ގްރޫޕްގެ ފުލުގައި އޮތް ވިލިމާލެ ޕޮލިހަށް ކުޅުނު ދެ މެޗުން އެއްވެސް ޕޮއިންޓެއް ލިބިފައެއް ނުވެއެވެ.\nވިލިމާލޭ ފުޓްސަލް ދަނޑުގައި ކުރިއަށްދާ އެ މުބާރާތުގެ 'ގްރޫޕް އޭ'ގައި ރޭ ކުޅުނު ފުރަތަމަ މެޗުގައި ބައްދަލުކުރީ އެމްޓީސީސީއާއި ޔޫތު މިނިސްޓްރީގެ ޓީމެވެ. އެ މެޗުން އެމްޓީސީސީ މޮޅުވެފައިވަނީ ފަސޭހަކަމާއެކު 11-2 ލަނޑުގެ ނަތީޖާއަކުންނެވެ.\nއެ މެޗުގައި އެމްޓީސީސީން ކާމިޔާބުކުރި 11 ލަނޑުގެ ތެރެއިން ހަ ލަނޑު ކާމިޔާބުކޮށްދިނީ މެޗުގެ މޮޅު ކުޅުންތެރިޔާގެ މަގާމަށް ހޮވުނު އަހްމަދު އައިހަމްއެވެ. އެމްޓީސީސީގެ އިބްރާހިމް ނަޒީހު އަދި މުހައްމަދު އަހުސަން، މިއިން ކޮންމެ ކުޅުންތެރިޔަކު ދެ ލަނޑު ކާމިޔާބުކުރިއިރު އިބްރާހިމް އަލީ ވެސް ލަނޑެއް ކާމިޔާބުކުރިއެވެ. ޔޫތު މިނިސްޓްރީގެ ދެ ލަނޑު ވެސް ކާމިޔާބުކޮށްދިނީ ހަސަން ނިޝާއު އަލީއެވެ.\nރޭ ކުޅުނު އެ ގްރޫޕްގެ ދެވަނަ މެޗުގައި ބައްދަލުކުރީ ދިވެހި ސިފައިންގެ ކްލަބާއި ދިރާގެވެ. ވާދަވެރި ކުޅުމަކަށްފަހު ދިރާގުގެ މައްޗަށް ސިފައިން ކުރި ހޯދީ 6-4 ލަނޑުގެ ނަތީޖާއަކުންނެވެ.\nއެ މެޗުގައި ސިފައިން ކާމިޔާބުކުރި ހަ ލަނޑުގެ ތެރެއިން ތިން ލަނޑު ކާމިޔާބުކޮށްދިނީ މެޗުގެ މޮޅު ކުޅުންތެރިޔާގެ މަގާމަށް ހޮވުނު މުހައްމަދު އަލީއެވެ. އެ ޓީމުގެ އަނެއް ލަނޑުތައް ކާމިޔާބުކޮށްދިނީ ހުސައިން ހަފީޒާއި މުހައްމަދު އަރީޝް އަދި އަހްމަދު އަޝްރަފެވެ. ދިރާގުން ކާމިޔާބުކުރި ލަނޑުތައް އެ ޓީމަށް ޖަހައިދިނީ އިރުޝާދު އަދުނާނާއި މަބްރޫކް މުހައްމަދާއި އާދަމް މުޝްފިގް އަދި ޔޫހު ނަސީރެވެ.\nއެ މުބާރާތުގައި މިރޭ ތިން މެޗު ކުޅުމަށް ހަމަޖެހިފައިވެއެވެ. މިރޭ 8:15ގައި ކުޅޭ 'ގްރޫޕް އޭ'ގެ މެޗުގައި ޔޫތު މިނިސްޓްރީއާއި ފުލުހުން ބައްދަލުކުރާއިރު، މިރޭ 9:15ގައި ކުޅޭ 'ގްރޫޕް ބީ'ގެ މެޗުގައި ބައްދަލުކުރާނީ މޯލްޑިވް ގޭސްއާއި މުހްޔިއްދީން ސްކޫލެވެ. އަދި މިރޭ 10:15ގައި ކުޅޭ 'ގްރޫޕް އޭ'ގެ މެޗުގައި ބައްދަލުކުރާނީ ދިރާގާއި އެމްޓީސީސީއެވެ.\nއެ މުބާރާތުގައި ޖުމްލަ ނުވަ ޓީމެއް ވާދަކުރާއިރު، އެ ޓީމުތައް ވަނީ ދެ ގްރޫޕަކަށް ބަހާލައިފައެވެ. 'ގްރޫޕް އޭ'ގައި ހިމެނެނީ ޓީމް އެމްޓީސީސީއާއި، ޔޫތު މިނިސްޓްރީއާއި، ސިފައިންނާއި، ފުލުހުން އަދި ދިރާގެވެ. 'ގްރޫޕް ބީ'ގައި ހިމެނެނީ ސްޓެލްކޯއާއި، ޓީމް ހައުސިންއާއި، މޯލްޑިވް ގޭސް އަދި މުހްޔިއްދީން ސްކޫލެވެ.\nއެ މުބާރާތުގެ ވަނަވަނަތަކަށް ހޮވޭ ޓީމުތަކަށް ފައިސާގެ އިނާމެއް ކަނޑައަޅާފައިވެއެވެ. މުބާރާތުގެ ޗެމްޕިއަން ޓީމަށް 10،000 ރުފިޔާގެ ފައިސާގެ އިނާމެއް ހުށަހަޅާފައިވާއިރު، ރަނަރަޕް ޓީމަށް 5000 ރުފިޔާގެ ފައިސާގެ އިނާމެއް ވަނީ ހުށަހަޅައިފައެވެ.\nމިމަހުގެ 13އިން ފެށިގެން 22ގެ ނިޔަލަށް ކުރިއަށްދާ އެ މުބާރާތުގެ މައިގަނޑު މަގްސަދަކީ ވިލިމާލޭ މުއައްސަސާތަކުގެ މެދުގައި ގުޅުން ބަދަހިކޮށް، ކުޅިވަރުގެ ރޫހު އާލާކުރުމާއި ވިލިމާލެއަކީއެއް އާއިލާއެއްގެ ގޮތުގައި އެއްބައެއްވަންތަ ބައެއް ކަމުގައި ހެދުމެވެ. މިއީ މިފަދަ މުބާރާތެއް ވިލިމާލޭގައި ބާއްވާ ފުރަތަމަ ފަހަރެވެ.\nވިލި މުއައްސަސާ ކަޕްގެ މެއިން ސްޕޮންސަރަކީ ސުޒުކީއެވެ. އިވެންޓް ޕާޓްނަރުންނަކީ އޮފިޝަލް އިވެންޓްސްއެވެ. މުބާރާތުގެ ބެވަރޭޖް ޕާޓްނަރުންނަކީ ވިޓާއެވެ. އަދި މުބާރާތުގެ ފޮޓޯގްރަފީ ޕާޓްނަރުންނަކީ ކްލަބު ގްރީން ސްޓްރީޓްސްގެ ވެސް ރަސްމީ ފޮޓޯގްރަފީ ޕާޓްނަރުން ކަމަށްވާ އެންޓޮމްއެވެ.\nދިވެހި ސިފައިންގެ ކްލަބް ފުޓްސަލް އެމްޓީސީސީ ކުޅިވަރު 2017 ވިލި މުއައްސަސާ ކަޕް\nތިންވަނަ ޑިވިޝަންގެ ޗެމްޕިއަންކަން ސިފައިން ހޯދައިފި4މަސް4ހަފްތާ ކުރިން\nމޯލްޑިވިއަން ބަލިކޮށް، ސިފައިން ގައުމީ މުބާރާތް ކާމިޔާބުކޮށްފި4މަސް6ދުވަސް ކުރިން\nއެމްޓީސީސީއާއި ސިފައިން، ގްރޫޕް އޭގެ ކުރިއަށް ޖެހިލައިފި9މަސް 1 ހަފްތާ ކުރިން\nސިފައިން ފުރަތަމަ މޮޅު ހޯދިއިރު، ފުލުހުންނަށް އިތުރު ބައްޔެއް9މަސް 1 ހަފްތާ ކުރިން\nސިފައިން އަތުން ޔޫތު މިނިސްޓްރީއަށް ފަސޭހަ މޮޅެއް9މަސް2ހަފްތާ ކުރިން


Chelsea in Mendy soe hoadhaifi, Kepa bench ah? - One Online\nޗެލްސީން މެންޑީގެ ސޮއި ހޯދައިފި، ކެޕާ ބެންޗަށް؟\nރެނެސްގެ ސެނެގާލް ގޯލްކީޕަރު އެޑުއާޑޯ މެންޑީ، އިނގިރޭސި ޕްރިމިއާ ލީގުގެ ޗެލްސީއަށް ސޮއިކޮށްފިއެވެ.\nގޯލްކީޕަރު މެންޑީ ސޮއިކުރިކަން ޗެލްސީގެ ކޯޗު ފްރޭންކް ލެމްޕާޑު ވަނީ ޕްރެސްގައި ޔަގީން ކޮށްދީފައެވެ. ލެމްޕާޑު ބުނެފައި ވަނީ މެންޑީގެ ސޮއި ޗެލްސީން ހޯދާފައިވާ ކަމަށާއި، މިވަގުތު ކުރިއަށްދަނީ މެޑިކަލް ނިންމުމުގެ މަސައްކަތް ކަމަށެވެ. މެޑިކަލް ނިމުނުހާ އަވަހަށް ކްލަބުން މެންޑީ އިއުލާން ކުރާނެ ކަމަށްވެސް ލެމްޕާޑް ބުނެފައިވެއެވެ.\nއުމުރުން 28 އަހަރުގެ މެންޑީ، ޗެލްސީގެ ފުރަތަމަ 11ގެ ޖާގައެއް ހޯދަން ވާދަކުރަން ޖެހޭނީ ސްޕެއިންގެ ގޯލްކީޕަރު ކެޕީ އަރީޒާބަލާގާއާއެވެ. މިދިޔަ ސީޒަނުން ފެށިގެން ކެޕާގެ ކުޅުމާމެދު ސަޕޯޓަރުން ވަނީ ބޮޑެތި ސުވާލުތަކެއް އުފައްދާފައެވެ. ހާއްސަކޮށް ކެޕާއަކީ 71 މިލިއަން ޕައުންޑަށް ޗެލްސީއަށް ގެންދިޔަ ކީޕަރަކަށްވުމާއެކު އޭނާއަށް އޮންނަ ޕްރެޝަރު ބޮޑެވެ.\nމިދިޔަ ސީޒަންގެ ލީގުގައި ކެޕާ ފެނިގެން ދިޔައީ މުޅި ލީގުގައިވެސް އެންމެ މަދު އިންސައްތައަކަށް ސޭވްތައް ކުރި އެއް ކީޕަރުގެ ގޮތުގައެވެ. ހަމަ އެހެންމެ، މި ސީޒަންގެ ލީގުގައި ޗެލްސީން ކުޅުނު ފުރަތަމަ މެޗާއި، މިދިޔަ ހަފްތާގައި ލިވަޕޫލާ ދެކޮޅަށް ކުޅުނު މެޗުގައިވެސް ކެޕާގެ ފަރާތުން ވަނީ ބޮޑެތި ގޯސްތަކެއް ފެނިފައެވެ.\nމިދިޔަ ހަފްތާ މެޗަށްފަހު ލެމްޕާޑު ބުނީ ކެޕާއަށް ހެދުނީ ގޯހެއް ނަމަވެސް، އޭނާއަށް އެކަން ރަނގަޅުކުރަން ހިތްވަރު ދޭނެ ކަމަށެވެ. އަދި ބުނެފައި ވަނީ އެއްވެސް ކުޅުންތެރިޔަކަށް ފުރަތަމަ 11 ޔަގީން ނުވާނެ ކަމަށާއި، މެންޑީއަކީ ވާދަވެރިކަން އިތުރުކުރުމަށް ކްލަބަށް ގެނައި ގޯލްކީޕަރެއް ކަމަށެވެ.\nމިދިޔަ ސީޒަންގެ ފަހުކޮޅުގައި ޗެލްސީން ކުޅުނު މުހިއްމު ގިނަ މެޗުތަކެއްގައި އެޓީމުގެ ގޯލް ބެލެހެއްޓީ އާޖެންޓީނާގެ ގޯލްކީޕަރު ވިލީ ކަބަޔޭރޯއެވެ. ކަބަޔޭރޯއަކީ އުމުރުން 38 އަހަރުން ގޯލްކީޕަރަކަށްވާއިރު، އޭނާގެ ބޭނުންވެސް ކެޕާއަށްވުރެ ބޮޑަށް ޗެލްސީން ހިފިތަން ސީޒަންގެ ފަހުކޮޅުގައި ފެނިގެން ދިޔައެވެ.\nޗެލްސީއާ އަލަށް ގުޅުނު މެންޑީ ވަނީ މިދިޔަ ސީޒަންގައި ލީގު ވަންގެ ރެނެސްއަށް 25 މެޗު ކުޅެދީފައެވެ. އޭގެ ތެރެއިން ނުވަ މެޗުގައި ކްލީންޝީޓް ދެމެހެއްޓިއިރު، މިދިޔަ ސީޒަންގައި ކެޕާ ކުޅުނު 33 މެޗުން އޭނާއަށް ދެމެހެއްޓުނީ އެންމެ އަށް ކްލީން ޝީޓެވެ. މެންޑީއާ ކުރިމަތިވި ހަމަލާތަކުން އޭނާ ވަނީ 76.3 އިންސައްތަ ހަމަލާ މަތަކޮށްފައެވެ. ކެޕާއަށް ސަލާމަތްކުރެވުނީ 53.5 ޕަސެންޓް ހަމަލާއެވެ.\nގުޅޭ ޓެގު އިނގިރޭސި ޕްރިމިއާ ލީގު ޗެލްސީ ޓްރާންސްފާ މާކެޓް ޓްރާންސް ޓޯކްސް ފުޓްބޯޅަ\nކުޅިވަރުގެ ގާނޫނަށް ހަސަން ލަތީފު ހުށަހެޅުއްވި އިސްލާހުން ގިނަ ކުޅިވަރުތައް ސަސްޕެންޑު ކުރާނެ: މަހުލޫފް\nކުޅިވަރުގެ ގާނޫނަށް އިސްލާހު ގެނައުމުގެ ބިލުގެ ބޭނުމަކީ ކުޅިވަރު އެސޯސިއޭޝަންތައް ޑިމޮކްރެޓައިޒް ކުރުން: ނަޝީދު\nކުޅިވަރުގެ ގާނޫނަށް އިސްލާހު ގެންނަން ހަސަން ލަތީފު މަޖިލީހަށް ބިލެއް ފޮނުވައިފި\nސުޖަން ނެތްތަން ފޫބެއްދުމަށް އީގަލްސްއަށް ބްރެޒިލްގެ ގޯލްކީޕަރެއް\nއަނެއްކާވެސް ނޭމާއަށް އަނިޔާ ވެއްޖެ


Dhiraagu in Roadha mahah khaahsa offer thakeh thaaarafu kohffi\nދިރާގުން ރޯދަ މަހަށް ޚާއްސަ އޮފާތަކެއް ތައާރަފުކޮށްފި\n14 އޭޕްރީލް 2021 - 11:29:37\nދިރާގުން މި ރޯދަ މަހުގައި އާއިލާ އާ ރައްޓެހިނާ ގުޅައިދީ އަދި މި މާތް މަހު ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަކޮށް ލުއި ފަސޭހަތައް ގެނައުމުގެ ގޮތުން ހާއްސަ އޮފަރު ތަކެއް ތައާރަފުކޮށްފިއެވެ.\nއެގޮތުން ރޯދަ މަހު ދިރާގު ފިކްސްޑް ބްރޯޑްބޭންޑް ކަސްޓަމަރަމުންނަށް އެންމެ 45 ރުފިޔާއަށް ރޯދަ 10 ޖީބީގ އެފް.ބީ.ބީ ޑޭޓާ ބޫސްޓަރ އެކްޓިވޭޓް ކުރެއްވޭނެއެވެ. މި ބޫސްޓަރ އެކްޓިވޭޓް ކުރައްވާ މަސް ނިމެންދެން ބޭނުނުން ކުރެއްވޭނެއެވެ. އަދި ހަމައެއާއެކު، ދިރާގު މޮބައިލް ކަސްޓަމަރުންނަށް 200 ރުފިޔާއަށް ރޯދަ 3.5 ޖީބީ ޑޭޓާ ބަންޑަލް އަދި 300 ރުފިޔާއަށް ރޯދަ7ޖީބީގެ ބަންޑަލް އެކްޓިވޭޓް ކުރެއްވޭނެއެވެ. މި ޑޭޓާ ބަންޑަލްތައް 30 ދުވަހުގެ މުއްދަތަށް ބޭނުން ކުރެއްވޭނެއެވެ.\nކަސްޓަމަރުން މި ބަންޑަލްތައް އެކްޓިވޭޓް ކުރެއްވުމަށް ދިރާގު މޮބައިލް އެޕް މެދުވެރިކޮށް ނުވަތަ 343 އަށް ކީވޯޑް އެސް.އެމް.އެސް ކުރައްވައިގެން ވާނެއެވެ.\nމި މާތް މައްސަރުގައި މުޖުތަމައަށް އެހީތެރިކަން ފޯރުކޮށްދިނުމުގެ ގޮތުން، މި ފަހަރު ރޯދަ މަހު ކަސްޓަމަރުން ދިރާގުގެ ރޯދަ ޑޭޓާ ބޫސްޓަރސް އަދި ބަންޑަލްތައް ބައްލަވައިގަތުމަށް ކުރައްވާ ހަރަދުގެ %10 މޯލްޑިވިއަން ތެލެސީމިއާ ސޮސައިޓީއަށް ހަދިޔާ ކުރުމަށް ވަނީ ނިންމާފައިއެވެ.\nވޭތުވެދިޔަ އަހަރުތަކާ އެއްފަދައިން މިއަހަރުވެސް ދިރާގު ޕޭ މެދުވެރިކޮށް ފިތުރު ޒަކާތް ދެއްކެވޭނެއެވެ.\nދިރާގު ޕޭ މެދުވެރިކޮށް ފިތުރު ޒަކާތް ދިރާގު ޕޭ އެޕް ނުވަތަ ދިރާގު ވެބްސައިޓްގެ މި ލިންކަށް(https://bit.ly/3a1yQDI) ވަދެވަޑައިގެން ދެއްކެވޭނެއެވެ.\nދިރާގު ޕްރީޕެއިޑް ކަސްޓަމަރުން #5*454* އަށް ގުޅުއްވައިގެން ފިތުރު ޒަކާތް ދެއްކެވޭނެވެ.\nދިރާގުން މަސައްކަތް ކުރުމުން ދަނީ މި މާތް މަހު ކަސްޓަމަރުންނަށް އިތުރު ލުއިފަސޭހަތައް ފޯރުކޮށްދިނުމަށެވެ. ދިރާގުން އުންމީދު ކުރަނީ މި ބަރަކާތްތެރި ރަމަޟާން މަހަކީ އަމާން އަދި ބާއްޖަވެރި މައްސަރެއް ކަމުގައި އަޅުގަނޑުމެން އެންމެންނަށްވެސް ވެގެން ދިޔުމަށެވެ.


އެސިސްޓަންޓް ސެކިއުރިޓީ ސުޕަވައިޒަރ\nބިޒްނަސް ޑެވެލޮޕްމެންޓް އެންޑް އެޑްމިނިސްޓްރޭޝަން ޑިވިޜަން – ގްރޭޓަރ މާލެ އޭރިއަރ\nޖީސީއީ އޯލެވެލް މަދުވެގެން 05 މާއްދާއިން ފާސްވެފައިވުމާއި އެކު (އިނގެރޭސި ހިމެނޭގޮތައް)، މަޤާމާއި ގުޅޭ ދާއިރާއިން 02 އަހަރު ދުވަހު މަސައްކަތްކުރުމުގެ ތަޖުރިބާ ލިބިފައިވުން\nއެސިސްޓަންޓް ކްލީނިންގ ސުޕަވައިޒަރ\nމި މަސައްކަތަށް ޝައުގުވެރިކަން ހުރުމާއި، ހީވާގި ކަމާއިއެކު މަސައްކަތްކުރާ ޞިއްޙަތު ރަގަޅު މީހަކު ކަމުގައިވުން.\nދުވަހުން ދުވަހަށް ތަނުގެ ސާފުތާހިރުކަން ބެލެހެއްޓުން\nދުވަހުން ދުވަހަށް ފާޚާނާތަކާއި އޮފީސް، ޓާމިނަލްތެރެ ސާފުކުރުން\nތަނުގެ ވަށައިގެންވާ ކުނިބުނި ނަގާ ސާފުކުރުން.\nއިމާރަތްތަކުގެ އެތެރެއާއި ބޭރުގެ ބިއްލޫރިތައް ސާފުކުރުން.\nކެންޓީން އަދި ބެލްކަނީތައް ދުވަހުން ދުވަހަށް ސާފުތާހިރުކަމާއިއެކު ބެލެހެއްޓުން.\nމި ދާއިރާއިން މަދުވެގެން 02 އަހަރު ދުވަހުގެ ތަޖުރިބާ ލިބިފައިވުން.\nމި ދާއިރާއިން މަދުވެގެން 02 އަހަރު ދުވަހުގެ ތަޖުރިބާ ލިބިފައިވުން\nކުއަންޓިޓީ ސަރވޭއިންގ ނުވަތަ މަގާމާއި ގުޅޭދާއިރާއަކުން ޑިގްރީ ހާސިލްކޮށްފައިވުން ނުވަތަ\nކުއަންޓިޓީ ސަރވޭއިންގ ނުވަތަ މަގާމާއި ގުޅޭދާއިރާއަކުން ޑިޕްލޮމާ ހާސިލްކޮށްފައިވުނ މަދުވެގެން 01 އަހަރު ދުވަހު މަސައްކަތު ތަޖުރިބާ ލިބިފައިވުން ނުވަތަ\nޑަމްޕް ޓްރަކް އޮޕަރޭޓަރ\nކޮންސްޓްރަކްޝަން އެންޑް ޑްރެޖިންގ ޑިވިޜަން - ކުންފުނިން ކަނޑައަޅާ ޕްރޮޖެކްޓް ސައިޓެއްގައި\nލޯޑަރ އޮޕަރޭޓް ކުރުމުގެ ލައިސެންސް ލިބިފައިވުން.\nކުންފުނީން ކަނޑައަޅާ ސައިޓެއްގައި ސައިޓް ސުޕަވައިޒަރުގެ އިރުޝާދުގެ ދަށުން ލޯޑަރ އޮޕަރޭޓްކުރުން. މިމަޤާމުގެ މަސްޢޫލިއްޔަތުގެ ތަފްސީލް ކުންފުނީގެ ވެބްސައިޓް https://mtcc.mv/careers/ އިން ފެންނަން ހުންނާނެއެވެ.\nއެކްސްކަވޭޓަރ އޮޕަރޭޓް ކުރުމުގެ ލައިސެންސް ލިބިފައިވުން.\nސުޕަވައިޒަރުގެ އިރުޝާދުގެ ދަށުން އެކްސްކަވޭޓަރ އޮޕަރޭޓްކުރުން. މިމަޤާމުގެ މަސްޢޫލިއްޔަތުގެ ތަފްސީލް ކުންފުނީގެ ވެބްސައިޓް https://mtcc.mv/careers/ އިން ފެންނަން ހުންނާނެއެވެ.\nކްރޭން އޮޕަރޭޓް ކުރުމުގެ ލައިސެންސް ލިބިފައިވުން.\nސީނިއަރ އެކްސްކަވޭޓަރ އޮޕަރޭޓަރ\nރޮކް ޕްރޮފައިލިން، ޝީޓް ޕައިލިން، އަދި ބާޖް ޑްރެޖިންގް ފަދަ ޕްރޮޖެކްޓެއްގައި އެކްސްކަވޭޓަރ އޮޕަރޭޓްކޮށް ތަޖުރިބާ ހާސިލްކޮށްފައިވާ ފަރާތްތަކަށް އިސްކަން ދެވޭނެއެވެ.\nމިމަޤާމުގެ މަސްޢޫލިއްޔަތު ގެ ތަފްސީލް، ކުންފުނީގެ ވެބްސައިޓް https://mtcc.mv/careers/ އިން ފެންނަން ހުންނާނެއެވެ.\nކޮންސްޓްރަކްޝަން އެންޑް ޑްރެޖިންގ ޑިވިޜަން - ޑްރެޖަރ - ޖައްރާފާ 03\nއެޑްވާންސް ސެޓްފިކެޓް އިން ވެލްޑިންގް ނުވަތަ\nމި ދާއިރާއިން މަދުވެގެން 02 އަހަރު ދުވަހުގެ މަސައްކަތު ތަޖުރިބާ ލިބިފައިވުން\nރަނގަޅު ފެންވަރުގައި ވެސެލްތަކަށް ބޭނުންވާ ވެލްޑިންގ މަސައްކަތްކުރުން، ހަވާލުކުރެވިފައިވާ މަސައްކަތް ރޭވުމާއި އަދި ދުވަހުން ދުވަހަށް ކުރަންޖެހޭ މަސައްކަތް ނިންމުން.\nޓްރޭޑިންގ ޑިވިޜަން – އެމްޓީސީސީ ސޯމިލް\nފޯކްލިފްޓް އޮޕަރޭޓް ކުރުމުގެ ލައިސެންސް ލިބިފައިވުން.\nރިޕެއަރ އެންޑް މެއިންޓެނެންސް ޑިވިޜަން – އެމްޓސީސީ ޕްރޮޖެކްޓް ސައިޓުތަކުގައި\nމަގާމާއި ގުޅުން ހުރި ދާއިރާއަކުން މަދުވެގެން 02 އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nވަޒިފާ އަދާކުރަންޖެހޭ ތަން: ރިޕެއަރ އެންޑް މެއިންޓެނެންސް ޑިވިޜަން – އެމްޓސީސީ ޕްރޮޖެކްޓް ސައިޓުތަކުގައި\nހަފްތާއަކު6ދުވަހު – 08 ގަޑި އިރު\nމަގާމާއި ގުޅޭ ދާއިރާއަކުން ޑިގްރީ ހާސިލްކޮށްފައިވުން. ނުވަތަ\nމަގާމާއި ގުޅޭ ދާއިރާއަކުން ޑިޕްލޮމާ ހާސިލް ކޮށްފައި ވުމާއިއެކު މަދުވެގެން 1 އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nހެވީވެހިކަލްތަކުގެ ރިޕެއަރ އަދި މެއިންޓެނެންސް މަސައްކަތުގައި 04 އަހަރު ދުވަހުގެ ތަޖުރިބާ ލިބިފައިވުން.\nޑްރެޖް އޮޕަރޭޓަރ ޓްރެއިނީ\nކޮންސްޓްރަކްޝަން އެންޑް ޑްރެޖިންގ ޑިވަޜަން – ޑްރެޖަރ\n11،000ރ – 15،000ރ ދެމެދު\nމަގާމާއި ގުޅޭ ދާއިރާއަކުން 02 އަހަރު ދުވަހުގެ މަސައްކަތު ތަޖުރިބާ ލިބިފައިވުން\nވެސެލް އަދި މެޝިނަރީތަކުގެ ރިޕެއަރ އަދި މެއިންޓެނެންސް މަސައްކަތަށް އަހުލުވެރިވުން.\nޑްރެޖް އޮޕަރޭންސް ސުޕަވައިޒަރ\nކޮންސްޓްރަކްޝަން އެންޑް ޑްރެޖިންގ ޑިވަޜަން – ޑްރެޖަރގެ އޮޕަރޭޝަން ކުރިއަށްދާ ސައިޓެއްގައި/ ޑްރެޖަރގައި\nސުޕަވައިޒަރ ފެންވަރުގެ މަގާމެއްގައި 02 އަހަރު ދުވަހުގެ މަސައްކަތު ތަޖިރިބާ ލިބިފައިވުން.\nކޮންސްޓްރަކްޝަން އެންޑް ޑްރެޖިންގ ޑިވިޜަން- އެމްޓިސީސީ ޓަވަރ\nސޭފްޓީ، ހެލްތު، އިންޖިނިއަރިން ފަދަ ދާއިރާއަކުން ޑިގްރީއެއް ހާސިލްކޮށްފައިވުމާއިއެކު މެނޭޖީރިއަލް ލެވެލްގައި މަދުވެގެން 04 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން ނުވަތަ\nސޭފްޓީ، ހެލްތު، އިންޖިނިއަރިން ފަދަ ދާއިރާއަކުން ޑިޕްލޮމާ ހާސިލްކޮށްފައިވުމާއިއެކު މެނޭޖީރިއަލް ލެވެލްގައި މަދުވެގެން 05 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން\nރިސްކް މެނޭޖްމަންޓް އަދި ހެލްތު/ސޭފްޓީ މެނޭޖްމަންޓް އިން ސަޓިފައި ވެފައި ތިބޭ ފަރާތްތަކަށް އިސްކަންދެވޭނެއެވެ.\nކޮންސްޓްރަކްޝަން އެންޑް ޑްރެޖިންގ ޑިވިޜަން- ޑޮމެސްޓިކް ޓަގް އަދި ޖައްރާފާ (ޑްރެޖަރ)\nއަސާސީ ތައުލީމު ފެންވަރު\nމަސައްކަތުގައި ގިނަވަގުތު އުޅެވޭ ފަތަންދަންނަ މީހަކު ކަމުގައިވުން.\nއެސިސްޓެންޓް ޕްރޮޖެކްޓް މެނޭޖަރ\nކޮންސްޓްރަކްޝަން އެންޑް ޑްރެޖިންގ ޑިވިޜަން އެމްޓީސީސީ ޓަވަރ / ޕްރޮޖެކްޓް ސައިޓްތަކުގައި\nސިވިލް އިންޖިނިއަރިންގ ، ޕްރޮޖެކްޓް މެނޭޖްމަންޓް ފަދަ ކޮންސްޓްރަކްޝަންއާއި ގުޅޭ ދާއިރާއަކުން އެމް.އެން.ކިއު.އެފް 07 ގެ ސަނަދެއް ހާސިލްކޮށްފައިވުން ނުވަތަ\nސިވިލް އިންޖިނިއަރިންގ ، ޕްރޮޖެކްޓް މެނޭޖްމަންޓް ފަދަ ކޮންސްޓްރަކްޝަންއާއި ގުޅޭ ދާއިރާއަކުން އެމް.އެން.ކިއު.އެފް 05 ގެ ސަނަދެއް ހާސިލްކޮށްފައިވުމާއި އެއްކޮށް މަދުވެގެން 01 އަހަރު ދުވަހުގެ މަސައްކަތު ތަޖުރިބާ ލިބިފައިވުން\nމައިކްރޮސޮފްޓް އޮފީސް ޕެކޭޖްއާއި އޮޓޯކޭޑްއަށް އަހުލުވެރިވެފައިވާ ފަރާތްތަކަށް އިސްކަންދެވޭނެ.\nޕްލޭނިންގ ޓޫލްސްފަދަ މައިކްރޮސޮފްޓް އޮފީސް ޕްރޮޖެކްޓް ވިސިއޯ/ޕްރިމަވެރާ އަށް ފަރިތަވުން.\nބިޒްނަސް މެނޭޖްމަންޓް ގެ އުސޫލުތައް އެނގުމާއި އެކު ޕްރޮޖެކްޓް މެނޭޖްމަންޓް/ލީޑަރޝިޕް ހުނަރާއި މީހުންނާއި ތަކެތި ބޭނުންކޮށްގެން ކޯރޑިނޭޓް ކުރުމުގެ ހުނަރު ލިބިފައިވުން.\nކޮންސްޓްރަކްޝަން ކުރެހުންތައް ދެނެގަތުމާއި ދިރާސާ ކުރުމުގެ ހުނަރު އަދި މިމައުލޫމާތު ސައިޓް ސުޕަރވައިޒަރުންނަށް ހިއްސާކުރުމުގެ ހުނަރު/ޚަރަދު އެސްޓިމޭޓްކޮށް ކުއެންޓިފައި ކުރުމުގެ ހުނަރު ލިބިފައިވުން.\nގިނަ ޕްރޮޖެކްޓްސްތައް ހިންގުމުގެ ހުނަރު އަދި ޓީމެއްގައި މަސައްކަތް ކުރުމުގެ ހުނަރު ލިބިފައިވުން.\nޓެކްނިކަލް އަދި ސްކިލްޑް މުވައްޒަފުންގެ މަސައްކަތް ސުޕަރވައިޒްކުރުމުގެ ޤާބިލުކަން ލިބިފައިވުން.\nކޮންސްޓްރަކްޝަން ޕްރޮޖެކްޓްތަކުގެ މަސައްކަތް ހިންގާ ކުރިއެރުވުން، މިކަންކަން ކުރުމަށް އެހީތެރިވެދިނުމާއި އަދި މިމަސައްކަތް ހިގަމުންދާގޮތް ބެލުމާއި ކޯރޑިނޭޓްކުރުން އަދި އެންމެހާ މަސައްކަތްކުރުމުގައި އިދާރީ ގޮތުންނާއި ޢަމަލީ ގޮތުން ކުރަންޖެހޭ ކަންކަންކުރުން.\nކޮންސްޓްރަކްޝަން އެންޑް ޑްރެޖިންގ - ޑިވިޜަން އެމްޓީސީސީ ޓަވަރ\nބިޒްނަސް އެޑްމިނިސްޓްރޭޓްރޭޝަން / ބިޒްނަސް މެނޭޖްމަންޓް ފަދަ މަގާމާއި ގުޅޭ ދާއިރާއަކުން ޑިގްރީއެއް ހާސިލްކޮށްފައިވުމާއިއެކު މަދުވެގެން 01 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން ނުވަތަ\nބިޒްނަސް އެޑްމިނިސްޓްރޭޓްރޭޝަން / ބިޒްނަސް މެނޭޖްމަންޓް ފަދަ މަގާމާއި ގުޅޭ ދާއިރާއަކުން ޑިގްރީއެއް ހާސިލްކޮށްފައިވުމާއިއެކު މަދުވެގެން 02 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\nކޮންސްޓްރަކްޝަން އެންޑް ޑްރެޖިންގ ޑިވަޜަން – ތ.ގާދިއްފުށި ސިވަރޭޖް ޕްރޮޖެކްޓް\nޑިގްރީ އިން ސިވިލް އިންޖިނިއަރިންގ ހާސިލްކޮށްފައިވުން ނުވަތަ\nޑިޕްލޮމާ އިން ސިވިލް އިންޖިނިއަރިންގ ހާސިލްކޮށްފައިވުމާއިއެކު މަދުވެގެން 01 އަހަރު ދުވަހު މަސައްކަތު ތަޖުރިބާ ލިބިފައިވުން\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2021 އޮގަސްޓް 18 ވަނަ ދުވަހުގެ 00:00 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2021 އޮގަސްޓް 22 ން 2021 ސެޕްޓެމްބަރ 03 އާއި ދެމެދު ކުރިއަށް ގެންދެވޭނެއެވެ.\n12 އޮގަސްޓް 2021\nޕަބްލިޝްކުރި ތާރީޚު: 12 އޮގަސްޓް 2021\nޕަބްލިޝްކުރި ގަޑި: 23:15\nސުންގަޑި: 18 އޮގަސްޓް 2021 23:59


Hiyaa flat ge kuyyakee 7,500 rufiyaa\nހިޔާ ފްލެޓަށް މަހަކު ދައްކަންޖެހެނީ 7،500 ރުފިޔާ\nހިޔާ މަޝްރޫއުގެ ދަށުން އަޅާފައިވާ ފްލެޓްތައް --\nހިޔާ މަޝްރޫއުގެ ދަށުން ފްލެޓް ލިބުނު މީހުންނަށް ޑައުންޕޭމަންޓް ދައްކަން އުދަގޫވާނަމަ ދިގުމުއްދަތަކަށް ބަހާލައިގެން އެ އަދަދު ދެއްކުމުގެ ފުރުސަތު އޮންނާނެ ކަމަށް ހައުސިން މިނިސްޓަރު މުހައްމަދު އަސްލަމް ވިދާޅުވެއްޖެ އެވެ.\nރައީސް އޮފީހުގައި މިއަދު ކުރިއަށްދިޔަ ނޫސްވެރިންގެ ބައްދަލުވުމެއްގައި މިނިސްޓަރު އަސްލަމް ވިދާޅުވީ ޑައުންޕޭމަންޓް އެއް ފަހަރާ ދައްކަން އުދަގޫވާ މީހުންނަށް ވެސް ފްލެޓް ތަކަށް ވަދެވޭނެ ކަމަށެވެ. ނަމަވެސް އެ މީހުން ކުލީގެ ގޮތުގައި ކޮންމެ މަހަކު ދައްކަންޖެހޭ އަދަދު އިތުރުވާނެ ކަމަށެވެ. އެގޮތުން 25 އަހަރަށް ބަހާލައިގެން ފްލެޓްގެ ޑައުންޕޭމަންޓް ދައްކަން އެއްބަސްވާ މީހުން މަހަކަށް 7500 ރުފިޔާ ދައްކަން ޖެހޭނެ ކަމުގައި ވިދާޅުވި އެވެ.\n"ޑައުންޕޭމަންޓް ދައްކައިފިނަމަ 7500 އަށް ވުރެ ކުލި ކުޑަވާނެ. ފްލެޓްގެ ކުލީގެ މިންވަރު ކަނޑައެޅޭނީ ޑައުންޕޭމެންޓު ދައްކާ މިންވަރަކުން،" އަސްލަމް ވިދާޅުވި އެވެ.\nހިޔާ ފްލެޓްތަކަށް މަހު ފީގެ ގޮތުގައި ދައްކަންޖެހޭ އެންމެ ބޮޑު އަދަދުގެ ގޮތުގައި 75000 ރުފިޔާ ސަރުކާރުން ކަނޑައަޅާފައި ކަމަށްވެސް މިނިސްޓަރު ވިދާޅުވި އެވެ. އެ އަގަކީ ހިޔާ މަޝްރޫއު ކުރިއަށް ގެންދިއުމަށް ނަގާފައިވާ ލޯނާއި އިންޓަރެސްޓްގެ ޖުމްލަ އަދަދާ ބަލާއިރު ކުޑަ އަދަދެއް ކަމުގައި ވިދާޅުވި އެވެ. ކުޑަ އަދަދެއް ކަނޑައެޅުނީ ސަރުކާރުން މިކަމުގެ ތެރެއަށް ވަދެ ކުލިތައް ސަބްސިޑައިޒް ކުރުމުން ކަމުގައި މިނިސްޓަރު ވިދާޅުވި އެވެ.\nއަސްލަމް ވިދާޅުވީ ހިޔާ މަޝްރޫއަށް ކުރީގެ ސަރުކާރުން ކޮށްފައިވާ ހަރަދުތަކަށް ބަލާއިރު ފްލެޓެއްގެ އަސްލު އަގު 11،000 ރުފިޔާ އަށް ވުރެ ކުޑަ ނޫން ކަމަށެވެ.\n"މިތަނުން ޔުނިޓެއްގެ ކޮންސްޓްރަކްޝަން ކޮސްޓަކީ ވެސް 2،000 ޑޮލަރު. ދެން ތިބޭފުޅުން ހިސާބު ޖައްސަވާލެއްވީމާ އެނގިވަޑައިގަންނަވާނެ މިއަށް ވަނީ ކިހާވަރެއްކަން،" ހިޔާ މަޝްރޫއުގެ އަސްލު އަގުތައް ސާފުކޮށްދެއްވަމުން އަސްލަމް ވިދާޅުވި އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަސްލަމް ވާހަކަދައްކަވަނީ -- ފޮޓޯ: ރައީސް އޮފީސް\nފްލެޓް ލިބޭ މީހުންނަށް ލިބޭ ފްލެޓް ކަނޑައަޅައި ނިމުމުން އެމީހުން އެތަންތަނަށް ދިރިއުޅުން ބަދަލުކުރުމަށްޓަކައި ކުރަންޖެހޭ މަސައްކަތްތައް ނިންމަން ތިން މަސް ދުވަހުގެ މުއްދަތެއް ދިނުމަށް ވަނީ ނިންމާފަ އެވެ. އަދި އެ މީހުންނަށް ލިބޭ ފްލެޓް ކަނޑައެޅުމާ އެކު ކޮންމެ މީހަކާ އެކު އެޗްޑީސީން އެއްބަސްވުމެއް ހެދުމަށްވެސް ވަނީ ނިންމާފަ އެވެ.\nސަރުކާރުން ކުރިންވެސް ނިންމާފައިވާ ގޮތަށް ހިޔާ ފްލެޓުތަކުގައި ތަށިމުށި ޖެހުމާއި، ދޮރުތައް ހަރުކުރުމާއި، ފަންކާ އާއި ބޮކި ފަދަ ތަކެތި ހަރުކުރުމުގެ މަސައްކަތް ކުރަންޖެހެނީ ފްލެޓް ލިބޭ މީހުން އަމިއްލަ އަށެވެ.\nހިޔާ މަޝްރޫއުގެ ދަށުން ފްލެޓް ލިބުނު ނުކުޅެދުންތެރިކަން ހުންނަ ފަރާތްތަކަށް ލިބޭ ފްލެޓްތަކުގެ ގުރުނެގުން މާދަމާ ކުރިއަށް ގެންދިއުމަށް ސަރުކާރުން ވަނީ ނިންމާފަ އެވެ. ހިޔާ މަޝްރޫއުގެ ދަށުން 6720 ފްލެޓް ދޫކުރުމަށް ވަނީ ނިންމާފަ އެވެ. ގުރުނެގުމުގެ އިންތިޒާމުތައް ހަމަޖެއްސުމާއި އެމަސައްކަތް ކުރިއަށް ގެންދިއުމަށް ސަރުކާރުން ހަވާލުކޮށްފައިވަނީ އެޗްޑީސީ އަށެވެ.\nއެޗްޑީސީ ހައުސިން މިނިސްޓްރީ ހިޔާ މަޝްރޫއު + މުހައްމަދު އަސްލަމް\nހިޔާ: ޑައުންޕޭމަންޓް އެއްކޮށް ދައްކަން އަންގައިފި؟\n"އެއް ކޮޓަރީގެ ފްލެޓްތައް ގަންނާނެކަމުގެ ގެެރެންޓީ ނުދޭ"


Dhivehin IT aa rattehi kohdhin Rafiudheen!\nއިންފޮމޭޝަން ޓެކްނޮލޮޖީ ނުވަތަ ކޮމްޕިއުޓަރާ ޒަމާނީ ވަސީލަތްތައް ބޭނުން ކުރުމަކީ މިހާރުގެ ދިވެހިންނަށް މާ އައު ކަމެއް ނޫނެވެ. އުމުރުން ދޮށީ މީހުންނާއި ކުޑަކުދިން ވެސް އެތަކެއްޗަށް މިހާރު ފަރިތަ އެވެ. ނަމަވެސް އެއީ އަބަދުވެސް ކަން އޮތް ގޮތެއް ނޫނެވެ. ފޮށި ކޮމްޕއިޓަރެއް މަގުމަތީގައި ބަހައްޓާ ވީޑިއޯއެއް އަޅުވާލުމުން މަގުމަތި ތޮއްޖެހޭ ވަރަށް މީހުން އެއްވާ ޒަމާން ވެސް އޮތީ މާ ފަހަތެއްގަ އެއް ނޫނެވެ.\nއެހެންކަމުން މިހާރު ދިވެހިންގެ ވިސްނުމާއި ތަހުޒީބުކަން ހުރި މިންވަރަށް ގެނެސް ދިނުމަށް މުޅި ހަޔާތް ހޭދަކޮށްލަން ވެސް ބަޔަކު ތިބޭނެ ކަން ވެސް ހަނދާންކޮށްލަން ޖެހެ އެވެ. އެ މަސައްކަތުގައި އޭރު އެންމެ މައްޝޫރުވެ ރާއްޖޭގެ އައިޓީ ދާއިރާއެއް އިންގިލާބެއް ގެނައުމުގައި ބޮޑު ރޯލެއް އަދާކުރި ރަފިއުދީން ނަސީމްގެ ވާހަކަ ވާހަކަ ދައްކަމާ ހެއްޔެވެ؟\nރަފީއުއާ ބެހޭ ކުރު ތައާރަފެއް ދޭނަމަވެ؛ އޭނާއަކީ އައިޓީ ކިޔަވާދޭ ކޮލެޖު، ސައިރެކްސް ވުޖޫދަށް ގެނެސް ރާއްޖެއަށް މައިކްރޯސޮފްޓް ވިންޑޯޒް ތައާރަފްކޮށް، ހެޔޮ އަގެއްގައި ކޮމްޕިއުޓަރު ގަނެވޭނެ މަގު ދިވެހިންނަށް ތަނަވަސްކޮށްދީ، އައިޓީ ކުރިއެރުވުމަށްޓަކައި މުޅި ރާއްޖޭގެ އެކިކަންކޮޅުތަކަށް ގޮސް އެތަށް ހާސް ބަޔަކަށް އުނގަންނާދިން މީހެކެވެ. އެ މަސައްކަތަށް ރަފީއު ފުރަތަމަ ނިކުތީ އޭނާގެ އުމުރުން 20 އަހަރު ވެސް ނުފުރެނީހެވެ. އެފަދަ ބޮޑެތި ހިދުމަތްތައް ގައުމަށްކޮށްދިނުމަށް އެންމެ މަތީ ފެންވަރުގައި އައިޓީ ކިޔަވައިގެން ނޫނީ ނުވާނޭ ހިތަށް އަރާފާނެ އެވެ. ނަމަވެސް ރަފީއު އެ ކަންކަން ހާސިލު ކުރީ ވަރުގަދަ އަަޒުމާކާގެން ނިކުމެ އެވެ.\n"އަޅުގަނޑު އައިޓީ ދާއިރާއެއް ނުކިޔަވަން. ނަމަވެސް ހާޑްވެއާ ތަކެތި ރިޕެއާ ކުރުމުގެ ކޯހެއްގައި ބައިވެރިވެ އެކަހަލަ މަސައްކަތް އޭރު ކުރަން. އެގޮތުން ރާއްޖެއިން ތެޔޮ ހޯދަން އައި އިނގިރޭސި ބަޔަކާ އެކު މަސައްކަތްކޮށްލަން ފުރުސަތު ލިބުން. އެ މީހުން އުޅޭތަނުން ފުރަތަމަ ފަހަރަށް ކޮމްޕިއުޓަރެއް ފެނުނީ ވެސް. އަޅުގަނޑު ވެސް ފުދޭވަރަކަށް އާ ވާނެ. ނަމަވެސް ވަރަށް ޝައުގުވެރިކަން ހުރީމަ އެތަނުން ބަޔަކު އަޅުގަނޑަށް ބޮޑަށް ކިޔާ ދިނީ އެއާ ކުޅެން. އޭރު ވަރަށް ބީރައްޓެހި އެއްޗެއް އެއީ އަދި ރާއްޖޭގައި ވަރަށް އަގު ބޮޑު އެއްޗެއް. ދެން އެތަނުން އަޅުގަނޑަށް ފުރަތަމަ ވިންޑޯޒް ފެނިގެން ހިތަށް އެރީ މިއީ ދުނިޔޭގައި ވަރަށް ބޮޑަށް ކުރި ހޯދާނެ އެއްޗެއްކަން. އަދި އަޅުގަނޑެކޭ އެއްފަދައިން އެހެން ދިވެހިންނާ ހަމަޔަށް ވެސް ވިންޑޯޒް ގެނެސްދޭންވީކަން،" އަވަސްއަށް ދެއްވި އިންޓަވިއުއެއްގައި ރަފީއު ވިދާޅުވި އެވެ.\nރަފީއު ވިދާޅުވި ގޮތުގައި އޭރު ވެސް ރާއްޖޭގައި އައިޓީ ދާއިރާ ކިޔަވައިގެން ތިބި މަދު ބަޔަކު ރާއްޖޭގައި އުޅެ އެވެ. އަދި ސަރުކާރުގެ މަދު އޮފީހެއްގައި ކޮމްޕިއުޓަރެއް ވެސް ބަހައްޓާފައި ހުރެ އެވެ. ނަމަވެސް ވިންޑޯޒްއާ މައިކްރޮސޮފްޓްގެ ބަދަލުގައި އޭރު ބޭނުން ކުރަނީ ވޯޑްސްޓާ ނުވަތަ ވޯޑްޕާފެކްޓް ފަދަ އެޕްލިކޭޝަންތަކެވެ. އެހެންކަމުން އައިޓީ ދާއިރާ ކިޔަވައިގެން ތިބި މީހުންނަށް ވެސް އެ މީހުން ކިޔެވި އެއްޗެހީގެ ބޭނުން އެންމެ އެކަށީގެންވާ ގޮތުގައި ނުހިފެ އެވެ. އެހެން ކަމުން ރަފީއު ނިންމީ ރާއްޖެއިން ބޭރުން ކޮމްޕިއުޓަރުތަކެއް ގެނެސް ސައިރެކްސް ހުޅުވައިގެން ވިންޑޯޒް ތައާރަފްކޮށްދިނުމަށެވެ.\n"ސައިރެކްސް މޯލްޑިވްސް ޕްރައިވެޓް ލިމިޓެޑް އުފައްދައިގެން ރާއްޖެއިން ބޭރުން ގެނައީ ފަސް ކޮމްޕިއުޓަރު. ދެން ވަރަށް ގިނަ މީހުން އަހާނެ ފަސް ކޮމްޕިއުޓަރުން ކިހިނެތް ހޭ އެހާ ބައިވަރު މީހުނަށް ކިޔަވާދޭނީ. ނަމަވެސް އަޅުގަނޑު ފުރަތަމަ ބޭއްވީ ފަސް ހަފްތާގެ ކްރޭޝް ކޯސްތަކެއް. އަދި ވަރަށް ރަނގަޅަށް އެތައް ސަތޭކަ ކުދިންތަކަކަށް ކިޔަވައި ދިނިން. ވަރަށް ބޮޑު ތަރުހީބެއް ލިބުން. އެއީ ވިންޑޯޒްގެ ޕްލެޓްފޯމުގެ ތައާރަފެއް އަރުވުން. މިސާލަކަށް ފޯލްޑާ އެއް ހެދުމާއި ފައިލްއެއް ސޭވް ކުރުމާއި ފައިލް އެއް ހުޅުވާ ޑިލީޓު ކުރުމާއި ނަން ބަދަލު ކުރުން ފަދަ އާދައިގެ އެއްޗެހި ފުރަތަމަ ދަސްކޮށްދިނީ،" ރަފީއު ވިދާޅުވި އެވެ. "އޭރު ފޮރިން މިނިސްޓްރީގައި ވެސް ގެންގުޅެނީ ވޯޑް ޕާފެކްޓް. ދެން އޭރު ސާވިސްވެސްކޮށްދޭތީ ވިންޑޯޒް އަޅާ ދިނިން ފޮރިން މިނިސްޓްރީގެ ކޮމްޕިއުޓަރަށް. އޭރު ބޭނުން ކުރީ ވެސް ބޮޑެތި ފްލޮޕީ ޑިސްކުތައް. ގާތްގަނޑަކަށް 20 ވަރަކަށް ފްލޮޕީއިން ވިންޑޯޒް އެޅޭނީ،"\nކޮންމެއަކަސް ރަފީއުގެ މި މަސައްކަތް ހިނގައިގަނެ 1995 އަކަށް އެޅި އިރު ސައިރެކްސް އޮތީ މުޅި ރާއްޖޭގައި އެންމެ މައްޝޫރު އައިޓީ ކިޔަވާދޭ ތަނަށް ވެފަ އެވެ. ރާއްޖެއަށް އެންމެ ފުރަތަމަ ވިންޑޯޒް ތައާރަފްކޮށް އޭގެ މޮޑިއުލްސްތައް ކިޔަވާދީ އެންމެ ފުރަތަމަ ކުލަ ޕްރިންޓަރެއް ރާއްޖެއަށް ގެނެސް ޕެއިންޓިއަމް ސިސްޓަމެއް ވެސް ރާއްޖެއަށް ގެނައި ބަޔަކީ އެއީ އެވެ. ސައިރެކްސް ދިޔައީ ރަފީއުއާ އެކީ ފިޔަ ޖަހަމުންނެވެ. އައިޓީ އުނގަންނައި ދިނުމުގެ ދާއިރާއަށް އިންގިލާބެއް ގެނެސް ދިނެވެ.\nނަމަވެސް އޭރުގެ މާލީ ހާލަތު ދިމާކުރި ގޮތުންނާއި ތަފާތު ގޮންޖެހުންތަކާ ހެދި ރަފީއުއަށް ޖެހުނީ އޭނާ އުފަންކޮށް ބޮޑު ކުރި ސައިރެކްސް ދޫކޮށްލާށެވެ.\n"އަޅުގަނޑު ވަރަށް ޅަ ވާނެ. އުމުރުން 17 އަދި 18 ގައި އުޅޭނީ. އޭރު ވިޔަފާރި މާ ބޮޑަށް ނޭނގޭނެ. ވިޔަފާރިއަށް ވުރެ ބޮޑަށް ކުރާ ހިތުން ކުރި ކަމެއް ސައިރެކްސްގެ މަސައްކަތަކީ ވެސް. ދެން ވިންޑޯޒް 2000 އާ ހަމަޔަށް އައީމަ އަޅުގަނޑު ޖެހުނު ކުރިން ސައިރެކްސްގައި ބޭނުން ކުރަމުން ދިޔަ ސިސްޓަމްތައް ބަދަލުކޮށް ޕެއިންޓިއަމް ސިސްޓަމްތައް ގަންނަން. އެ ނޫނީ އެންމެ ބޭނުންވާ އެއްޗެއް ކިޔަވައެއް ނުދެވޭނެ. ސައިރެކްސް ދާނީ ފަހަތަށް އެހެންވެ އަޅުގަނޑުއަތުގައި އޭރު އެހާ ބޮޑު ކޭޝްފްލޯއެއް ނެތީމަ ޖެހުނީ ސައިރެކްސް އެހެން ބަޔަކަށް ވިއްކާލަން،" ރަފީއު ވިދާޅުވި އެވެ.\nކޮންމެއަކަސް ރަފީއުގެ ވާހަކަތައް ސައިރެކްސްއާ ހަމައިން ނިންމާލެވޭކަށް ނެތެވެ. އޭނާ ވަނީ ރިސޯސް ކޮމްޕިއުޓާ ޓްރެއިނިން ސެންޓާގެ ނަމުގައި ތަނެއް ހުޅުވާ އައިޓީ ކިޔަވަން ބޭނުންވާ ދަރިވަރުންގެ ގާތަށް މުޅި ރާއްޖޭގެ އެއްކޮޅުން އަނެއްކޮޅަށް ދަތުރުކޮށް އުނގަންނާދީފަ އެވެ. އެކަމުގައި އެތަށް ދުވަސްތަކެއް ހޭދަ ކުރި އެވެ. އެއީ ވެސް ގައުމަށްކޮށްދެއްވި ބުރަ އަދި ހިދުމަތްތެރި މަސައްކަތެކެވެ. ރާއްޖޭގައި އައިޓީ ކިޔަވައިދޭން ރަފީއު ނާރާ ރަށެއް ވަރަށް މަދުވާނެ އެވެ. އައިޓީ ދާއިރާއިން ހަވީރު ނޫހަށް ވެސް އޭނާ ލިޔުއްވެވި އެވެ.\nއޭގެ އިތުރުންް 2000 ގެ އަހަރުތަކަށް އެރި އިރު ހޯމް ޕީސީގެ ނަމުގައި ފިހާރައެއް ހުޅުވާ ވަރަށް ހެޔޮ އަގެއްގައި ކޮމްޕިއުޓަރު ވިއްކުމުގެ ވިޔަފާރިއެއް ވެސް ރަފީއު ފެށި އެވެ. އެ ނިމުނީކީ ނޫނެވެ. އޭނާއަކީ ރާއްޖެއަށް ވަން ޕްލަސްއާ ހުވާއީ ފަދަ ފޯނު ރާއްޖެ ގެނެސް މައްޝޫރު ކުރުވި ޒިއޯމް މޯބައިލްސްގެ ބޮޑު މީހާ އެވެ.\n"ޓެކްނޮލޮޖީއަށް އައި އެންމެ ބޮޑު ބަދަލުއައީ 1993 އަކާއި 2000 ވަނަ އަހަރާ ދެމެދު. އޭގެ ފަހުން މިހާރުވެސް ދަނީ އިންތިހާއަށް އަވަހަށް ބަދަލުވަމުން. ދެން ކޮމްޕިއުޓަރުގެ ބޭނުންތައް ހަނިވެ މުސްތަގުބަލު އޮތީ ޓީވީއާ ފޯނުގެ. އެއީ ކޮމްޕިއުޓަރުން ކުރެވޭ ހުރިހާ ކަމެއް މާ ފަސޭހައިން ފޯނުންކޮށްލެވޭ. އެހެންވެ އަޅުގަނޑު މިހާރު ކުރަނީ އޭގެ ވިޔަފާރި،" ރަފީއު ވިދާޅުވި އެވެ.\nރަފީއު މިހާރު އަންނަނީ މާލޭގައި ފޯނު ވިއްކާ ދެ ފިހާރައެއް ހުޅުވާގެން ރަފީއު ވިޔަފާރި ކުރަމުންނެވެ. ނަމަވެސް އޭނާ މުސްތަގުބަލަށް އޮތް އުންމީދަކީ އަދިވެސް ދިވެހިންނަށް އެންމެން އާންމުގޮތެއްގައި ބޭނުން ކުރާތަކެތި ނޫން މުޅިންއާ ތަފާތު އަދި މުސްރަގުބަލު އޮތް އެއްޗެހި ތައާރަފްކޮށް ޓެކްނޮލޮޖީ ދާއިރާއިން ކުރިއެރުންތަކެއް ހޯދައިދިނުމަށެވެ. އެ ދާއިރާއަށް ވަންނަ ޒުވާން ކުދިންނަށް ވެސް ރަފީއު ދޭ ނަސޭހަތަކީ ހަމަ އެ އެވެ.


Covid-19: Huddha Nethi Bilehfahi Ah Eri Bayaku Hayyaru Kohfi - Vaguthu\nކޮވިޑް-19: ހުއްދަނެތި ބިލެއްފައްސަށް އެރި ބަޔަކު ހައްޔަރުކޮށްފި\nށ. ފޭދޫ އިން ބިލެއްފައްސަށް ހުއްދަ ނެތި ބަޔަކު ދަތުރުކުރި ޑިންގީ - ފޮޓޯ: ފުލުހުން\nކޮވިޑް-19 އާއި ގުޅިގެން ރާއްޖޭގެ އެއްރަށުން އަނެއް ރަށަށް އަރައިފޭބުން މަނާކޮށްފައި ވަނިކޮށް، ޤަވާއިދާ ޚިލާފަށް ށ. ބިލެއްފައްސަށް އެރި ބަޔަކު ހައްޔަރުކޮށްފިއެވެ.\nފުލުހުން ވިދާޅުވީ މި މައްސަލައިގައި ހައްޔަރުކޮށްފައި ވަނީ ތިން ދިވެހިން ކަމަށާއި، އެމީހުން ބިލެއްފައްސަށް ދަތުރުކުރީ ށ. ފޭދޫ އިން ކަމަށެވެ.\nމި ތިން މީހުން ބިލެއްފައްސަށް އަރާފައި ވަނީ ޑިންގީއެއްގައެވެ. އަދި ރަށަށް އެރީ އެރަށުގައި ކޮވިޑް-19 އާއި ގުޅިގެން އެކުލަވާލާފައިވާ ޓާސްކްފޯސް އަށް ވެސް އެންގުމަކާއި ނުލައެވެ.\nށ. ފޭދޫން އެއަތޮޅު ބިލެއްފައްސަށް ހުއްދަނެތި ބަޔަކު ދަތުރުކޮށްފައި ވާއިރު، އެއަތޮޅުގެ ނަރުދޫ އިން ވަނީ ކޮވިޑް-19 ޖެހިފައިވާ ބަޔަކު ވެސް ފެނިފައެވެ. ނަރުދޫ އިން މިހާތަނަށް ޖުމްލަ 8 މީހަކަށް މި ބަލި ޖެހިފައި ވެއެވެ.\nއެ އަތޮޅުގެ ބައެއް ރަށްރަށަށް ކޮވިޑް-19 ގެ ނުރައްކާ އޮތުމުން މީގެ ކުރިން ވަނީ މޮނީޓަރިންގެ ހާލަތަށް ވެސް ގެންގޮސްފައެވެ. އޭގެތެރޭގައި ށ. ނަރުދޫ، ށ. ފުނަދޫ، ށ. މިލަންދޫ، ށ. ފީވަށް އަދި ށ. މާއުނގޫދޫ ހިމެނެއެވެ.\nފުލުހުން ވަނީ މިފަދަ ނުރައްކާތެރި ދަނޑިވަޅެއްގައި ރަށްރަށުގެ ޓާސްކްފޯސްގެ ހުއްދަ އާއި ނުލައި ރަށްރަށަށް މީހުން ދަތުރު ނުކުރުމަށް އިލްތިމާސް ކޮށްފައެވެ. މީގެ ކުރިންވެސް ހުއްދަނެތި އެއްރަށުން އަނެއް ރަށަށް ދަތުރުކުރި ބައެއް މީހުން ފުލުހުންގެ ބެލުމުގެ ދަށަށް ގެންގޮސްފައި ވެއެވެ.\nއޭޕްރީލް 29, 2020 02:53\nވަގަށް އެރީމާވެސް ދިވެހިންނަށް އެއިރަކު އޮންނަ ސަރުކާރެއް ގޮސްވާނެ! ބަލަ ރ.ޔާމީނު ދަރުމަވަންތަ ހޮސްޕިޓަލް އެޅީމާ ކިހާފައިދާއެއް މިއަދު؟؟ވިސްނާލަބަލަ! ކަމެއްވީމަ ދީނުގަ އޮންނީ ވެރިންނަށް ކިޔަމަންވާން! އެއްގަނޑުން މުސްލިމުން!


ވާރޭފެން ނަގާ ރައްކާކުރާ ނިޒާމް ޤާއިމް ކުރުމުގެ މަސައްކަތް ނިންމާލައިިފި - R. Fainu Council\nވާރޭފެން ނަގާ ރައްކާކުރާ ނިޒާމް ޤާއިމް ކުރުމުގެ މަސައްކަތް ނިންމާލައިިފި\nފައިނު ކައުންސިލް އިދާރާ 11:25 PM ޚަބަރު\nވާރޭ ނުވެހި ގިނަ ދުވަސްވާ ދުވަސްވަރުތަކުގައި ފެނަށްޖެހުން ކުޑަކުރުމުގެ ގޮތުން މިރަށުގައި ޤާއިމް ކުރުމަށް ހަމަޖެހިފައިވާ ވާރޭފެން ނަގާ\nރައްކާކުރާ ނިޒާމްގެ މަސައްކަތް ނިންމާލައިފިއެވެ. މިމަސައްކަތަކީ މިނިސްޓްރީ އޮފް އެންވަޔަރަމަންޓް އެންޑް އެނަރޖީއާއި މިކައުންސިލް ގުޅިގެން ކޮންޓްރެކްޓް އުޞޫލުން މަނިކު ޕްރައިވެޓް ލިމިޓެޑާއި ޙަވާލުކޮށްގެން ކުރެވުނު މަސައްކަތެކެވެ. މިޤާއިމް ކުރެވުނު ނިޒާމްގެ ދަށުން ކުރިން މިރަށުގައި ބޭނުންކުރަމުން ގެންދިޔަ7ހަމާއި އަލަށް ގެނެވުނު 10 ހަމާއިއެކު ޖުމުލަ 17 ހަމުގައި 72500 ލީޓަރ ފެން ރައްކާކުރެވޭނެ އިންތިޒާމް ހަމަޖެހިގެންދާނެއެވެ. މިމަސައްކަތުގެ އެއްބަސްވުމުގައި ހިމެނިފައިވާފަދައިން ކުރިން ބޭނުންކުރަމުން ގެންދިޔަ ހަންތަކުގައިހުރި ފެން ހުސްކުރުމަށްފަހު މިހާރު ޤާއިމްކުރެވިފައިވާ ނިޒާމަށް މިހާރުވަނީ ބައްދަލު ކުރެވިފައެވެ. މިނިޒާމް ޤާއިމް ކުރެވިފައިވަނީ4އިސްކުރުގެ އިސްކުރުބަރިއަކާއިއެކުއެވެ.\nވާރޭފެން ނަގާ ރައްކާކުރާ ނިޒާމް ޤާއިމް ކުރުމުގެ މަސައްކަތް ނިންމާލައިިފި Reviewed by ފައިނު ކައުންސިލް އިދާރާ on 11:25 PM Rating: 5


ނަފްސު ވިއްކާނުލާށެވެ. – Faanooz\nOctober 24, 2018 | ފާނޫޒް.ކޮމް\nކޮންމެ މީހެއްގެވެސް އަގެއް އޮވެއެވެ. ކޮންމެ މީހަކީވެސް މުހިންމު މީހެކެވެ. އެހެނަސް ޙާލަތު ނިޔާކުރާ ގޮތުން ތިމާ ކަމަކަށް ބޭނުންޖެހޭ ވަގުތުތައްވެސް އަންނާނެއެވެ. އެހެނަސް ކޮންމެ މީހަކުވެސް އެމީހެއްގެ އަގު ހިފަހައްޓަން ޖެހޭނެއެވެ.\nނަފްސު ވިއްކާލުން ނުވަތަ ތިލަކޮށް ދަންނަވާނަމަ ހަލާލު ނޫން ފައިސާއަށް ބަޔަކަށް ނުވަތަ މީހަކަށް “Commit” ވުމަކީ އަދުގެ މުޖުތަމައުގައި އާންމު ކަމެއް ނޫނެވެ. ތިމާ އަޅެއްގެ ދަރަޖައަށް ވެއްޓެނީ ހަމަ އަމިއްލައަށެވެ.\nދުނިޔެެ މަތީގައި ބޭނުންކޮށްލަން ލިބޭ މަދު ފައިސާކޮޅަކަށް ނުވަތަ މުދަލެއްގެ ދަހިވެތިކަމުގައި ތިމާ ވިއްކާލުމަކީ އިސްލާމް ދީނުގައި ކަނޑައެޅިގެން މާތް ﷲ ޙަރާމްކުރައްވާފައިވާ ކަމެކެވެ. ވުމާއެކު މިކަމުން ދުރުވުމަކީ ކޮންމެ މުސްލިމަކުވެސް ކޮންމެހެން ކުރަންޖެހޭ ކަމެކެވެ.\nނަމަވެސް އަދުގެ މި މުޖުތަމައުން މިކަން މި ފެންނަނީ ދިމާ އިދިކޮޅަށެވެ. ކޮންމެ މީހަކުވެސް ދުވެފައި ދަނީ އެމީހަކަށް ފައިދާވާ، ގިނަ ލާރިލިބޭ ކޮޅަކަށެވެ. ތިމާގެ އަމިއްލަ ނަފްސު ވިއްކާލަނީ ވިސްނާލުމެއް ނެތިއެވެ. ތިމާއަށް ލިބޭ ހައްގުތައް ވިއްކައިގެނެވެ. މިއީ އަދު އަހަރެމެން ހިތާމަކުރަންޖެހޭ ކަމެކެވެ. ތިމާ އަމިއްލަ ވޯޓު ނުވަތަ އައިޑީކާޑު ވިއްކާލަނީ މިއަދު ދުނިޔެމަތީގައި އެ ލިބޭ މަދު ލާރި ކޮޅަށެވެ. އެހެނަސް މިފަދަ ކަންކަމުން ދުރުވެއްޖެ ނަމަ މާދަމާ ލިބޭނެ ނަސީބު މާބޮޑެވެ.\nއަދުގެ މުޖުތަމައުގައި މިކަން އާންމުވުމާއެކު އެތައް ބައެއްގެ ހައްގުތަށް މިވަނީ ގެއްލިފައެވެ. ވާނީވެސް އެހެންތާއެވެ. އެއްބައެއްގެ ހައްގުތަކާއި މިނިވަންކަން ފެށޭ ހިސާބަކި އަނެއް ބައެއްގެ މިނިވަންކަމާއި ހައްގުތައް ނިމޭ ހިސާބަށް ވާނަމަ ހައްގުތަކުން މަހުރޫމުވާނޭ މީހުން ލައްކަ ގިނައެވެ.\nޣާފިލް ނިދިން ހޭލަމާ ހިނގާށެވެ. ތިމާއަކީވެސް އަގެއް ހުރި މީހެއްކަމުގައި ދެކިގެން މިފަދަ ކަންކަމުން ދުރުވަމާ ހިނގާށެވެ. ވަކި ކުލައެއްގެ ފަހަތުން ދުވެ، ނަފްސު ވިއްކާލައިގެން މިއަދު ދުނިޔޭގައި ލިބެން އޮތް ފައިދާއަށްވުރެ ބޮޑަށް އިސްކަމެއް ދޭންވީ އާޚިރަތަށެވެ. އެދުވަހުން ތިމާގެ އަމަލުތައް މިންކުރާނީ މިއަދު މިދުނިޔެ މަތީގައި ކޮށްފައިވާ ކަމަކަށް ބަލައިގެނެވެ. ތިމާ ދުނިޔެއާއި އަލްވަދާއު ކިޔާނީ މާދަމާ ނޫންކަމެއްވެސް ނޭނގެއެވެ.\nޑަންނަވަންތޯ މިހާރު މިގައުމު މަޖިލީހުގެ ގިނަ މެންބަރުން ަމިއްލަ ނަފްސު ވިއްކަނީ މަދައްކޮށް ނޫނެވެ.


Gaumee loabi aalaakohdhin hunaruveri anhen fahulavaanun!\nގައުމީ ލޯބި އާލާކޮށްދިން ހުނަރުވެރި އަންހެން ފަހުލަވާނުން!\nޒަމާނުއްސުރެ ދިވެހިންނަށް ކުޅިވަރަކާއި އަމިއްލަ ލެޔާއި ގުޅުވާލެވޭނެ ނަމަ އެއީ ފުޓުބޯޅައެވެ. ސަބަބުތަކެއްވެސް ނެތިއެއް ނޫނެވެ. ސަރަހައްދީ ބޮޑު ކުޅިވަރު މުބާރާތެއްގައި ރާއްޖެއިން ފުރަތަަމަ ރަންމެޑަލެއް ހާސިލްކުރެވުނީ ފުޓުބޯޅަ މުބާރާތެއްގައެވެ. ދިވެހިންގެ ލެޔާއި ފުޓުބޯޅަ ގުޅިފައިވުމުގެ ނަތީޖާއަކަށް ވެގެންދިޔައީ މުއައްސަސާތަކާއި އާންމު ފަރުދުންވެސް ފުޓުބޯޅަ ފިޔަވައި އެހެން ކުޅިވަރުތަކަށްދޭ ސަމާލުކަން ކުޑަވެގެން ދިއުމެވެ.\nއޭރުން ފެށިގެންވެސް އަބަދުވެސް ދެކެވޭ ވާހަކައެއް އޮވެއެވެ. ފުޓުބޯޅައިން ރަންމެޑަލް ގެނެވުނީ އެތައް އަހަރެއްގެ ބުރަ މަސައްކަތާއި ހިންމަތުންނެވެ. އެތައް މެޗަކުން ދަށް ނަތީޖާތަކަކާއި މޮޅު ނަތީޖާވެސް ހޯދައިގެންނެެވެ. އެހެންކަމުން ފުޓުބޯޅައަށް އެކަން ކުރެވޭނެ ނަމަ އެހެން ކުޅިވަރުތަކުންވެސް ބުރަ މަސައްކަތުން ރަން މެޑަލް ހޯދިދާނޭ ކުޅިވަރުގެ އާއިލާގެ ފަރާތްތަކުން ދިޔައީ ބުނަމުންނެވެ.\nނަމަވެސް އެކަމަށް މާބޮޑު ސަމާލުކަމެއް ލިބުނުތަނެއް ފެނިގެންނެއް ނުދެއެވެ. ފުޓްބޯޅަ ކުރިއެރުވުމުގެ ނަމުގައި ދައުލަތުގެ ފައިސާއިން އެތައް މިލިޔަން ރުފިޔާއެއް ހަަރަދުކުރިއެވެ. އުސޫލީ ގޮތުން ބަލާކަމުގައި ވަނީނަމަ އެއީ މައްސަލައެއް ނޫނެވެ. ފުޓުބޯޅައަށް ހަމަ ޚަރަދު ކުރަންވާނެއެވެ. އެއީ ރާއްޖޭގެ އާބާދީގެ ގިނަބަަޔަކު ކުޅޭ ކުޅިވަރެކެވެ. ނަަމަވެސް މައްސަލައަކީ އެހެން ކުޅިވަރުތަކަށް ދޭންވީ އެއްބާރުލުމާއި ސަމާލުކަން ދެވިގެން ނުދިއުމެވެ.\nމިގޮތުން އެއް ކުޅިވަރަކީ ޓޭބަލް ޓެނިސްއެވެ. ޒަމާނުއްސުރެ ޓީޓީ ކުޅުމަށް މާލޭގައި ބޭނުންކުރަމުންދިޔައީ ކުޅިވަރު އެކުވެނީގައި ހުންނަ އިންޑޯ ކޯޓެކެވެ. އެތަން ބާވުމުގެ ސަބަބުން ސޯޝަލް ސެންޓަރަށް ކުޅުން ބަދަލުކުރަން ޖެހުނެވެ. ނަަމަވެސް އެތަނުންވެސް ޓީޓީ ކުޅުންތެރިންނަށް ދިމާވީ ބަދުނަސީބާއިއެވެ. ކޮރަލް ބުލޮވާޑް ފްލެޓްތައް އެޅުމަށްޓަކައި ސޯޝަލް ސެންޓަރުގެ އިންޑޯ ކޯޓުވެސް ނަގަން ޖެހުނީއެވެ.\nޓީޓީ ކުޅުންތެރިންނަށް މުބާރާތްތަކަަށް ކުޅެ އަދި ޕްރެކްޓިސްކުރާނެ ދާއިމީ ތަނެއް ލިބުނީ ވަރަށް ހާލުންނެވެ. ހެންވޭރު މުނިއުފާ ޔޫތު ސެންޓަރުގެ މަރާމާތުތަކެއް ކޮށްގެންނެވެ. އެ ދުވަހު އެފަރާތްތައް އެ ހާލުގައި ޖެހުނެވެ. މިއަދު އެއީ ގައުމީ ބަަތަލުންނާއި އެއްފަދަ ބަޔެކެވެ.\nސިޔާސީ ނުތަނަވަސްކަމުގައި ދިވެހި ގައުމު އަބަދުވެސް އޮންނަ ވަގުތުގައި އެއްބައިވަންތަކަމާއި ގައުމީ ލޯބި އަަބަދުވެސް ގެނުވައިދެނީ ކުޅިވަރެވެ. މިކަމުގެ މިސާލަކަށް ރޭ އިންޑިޔަން އޯޝަން އައިލެންޑް ގޭމްސްގައި ރަން މެޑަލް ހާސިލްކުރި ގައުމީ އަންހެން ޓީޓީ ޓީމް ފާހަގަކޮށްލެވެއެވެ.\nފާތިމަތު ދީމާ އަލީއާއި، އައިޝަތު ރަފާ ނާޒިމާއި މުއީނާ މުހައްމަދު އަދި ފާތިމަތު ޖުމާނާ ނިމާލްއަކީ ދިވެހި ގައުމަށް ކުޅިވަރެއްގައި ރަންމެޑަލް ގެެނެސްދިން ފުރަތަަމަ އަންހެންޓީމެވެ. ސިޔާސީ ނުފޫޒުން ގައުމު ބައިވަމުން ދިޔަ ދުވަހެއްގައި މުޅި ގައުމު އުފަލުން ފޮޅުވާލީ އެ ފަހުލަވާނުންނެވެ. އެ މެޗް ބައްލަވަން އިންނެވި ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުވެސް މެޑަލް ކަށަވަރުވުމާއި އެކު ދުވެވަޑައިގެންފައި ޓީމާއި ދިމާލަށް ވަޑައިގެންނެވިއެވެ.\nމީގެ އިތުރުން އެ މެޗް ބައްލަވަން އިންނެވި އޮލިމްޕިކް ކޮމެޓީގެ ޖެނެރަލް ސެކްރެޓަރީ އަހުމަދު މަރުޒޫގު އުފަލުން ރޮވުނު މަންޒަރުވެސް ވަނީ ކެމެރާތަކަށް އަރާފައެވެ. މަރޭގެ މޭސްތިރިކަމުގެ ދަށުން ޓާގެޓްހިފި ފަަނަރަ މެޑަލްގެ ތެރެއިން އެއް މެޑަލް ހާސިލްވީއެވެ.\nނާކާމިޔާބީތަކަކަށްފަހު ކާމިޔާބީގެ ރަހަ ދިވެހި ކުޅިވަރު އާއިލާގެ އަރުގައި ލައްވާލައިފިއެވެ. މި ކާމިޔާބީ ހޯދައިދިން ދިވެހި އަންހެން ޓީޓީ ޓީމުގެ ފަހުލަވާނުންނަށް އައްސަރިބަހާއި ސާބަހެވެ. ގައުމު އެދި ގޮވަނީ ތިފަދަ އަންހެން ދަރީންނަށެވެ. ގައުމު އެދެނީ ތިކުޅުންތެރިންނަށް ފާގަތި ދުވަސްތަކަކަށެވެ. މިއަދު ދިވެހިންގެ ލޭގައި ފުުޓުބޯޅަ ފިޔަވައި އިތުރު ކުޅިވަރެއްވެސް ދައުރުވާން ފަށައިފިއެވެ.


Covid-19: India Meehege Aadheys "Aharenge Anhenun Maruvaane, Eheevedhee" - Vaguthu\nކޮވިޑް-19ގެ އެންމެ ނުރައްކާ ބޮޑު އެއް ގައުމެއްގެ ގޮތުގައި މިހާރު އޮތީ އިންޑިއާއެވެ. އެގައުމުގައި ބަލި ފެތުރޭ މިންވަރާއި ބަލާއިރު، ފަރުވާ ދެވޭ މިންވަރު ވަނީ ދަށްވެފައެވެ. ހޮސްޕިޓަލްތައް ފުރި، ބޭރުގައި މީހުން ސަލާން ޖަހާ ހިސާބަތް އެގައުމުގެ ހާލަތު ވަނީ ގޮސްފައެވެ.\nއެގައުމުގައި އޮކްސިޖެން ލިބުމުގެ ދަތިތަކެއް ހުރި ނަމަވެސް، ބައެއް ފަރާތްތަކުން އަންނަނީ އެއް ސްޓޭޓުން އަނެއް ސްޓޭޓަށް ފޮނުވާ އޮކްސިޖެންތައް ފޭރެމުންނެވެ.\nއެގައުމުގެ ބައެއް ފަރާތްތަކުން ސަލާން ޖަހަމުން އަންނަ މަންޒަރު ފެންނަ ވީޑީއޯތަކެއް މިހާރު މީސްމީޑީއާގައި ދައުރުވަމުން އަންނައިރު، އެފަދަ ފަރާތްތަކަށް ކަމާއި ބެހޭ އިދާރާތަކުގެ ފަރާތްތަކުން އަޅާނުލާ ކަމަށް އެފަރާތްތަކުން ވަނީ ބުނެފައެވެ.\nއެގޮތަށް މިހާރު ދައުރުވަމުން އަންނަ ވީޑިއޯއަކުން ފެނިގެން ދަނީ ފިރިހެނަކު އޭނާގެ އަންހެނުން ސަލާމަތް ކުރުމަށް ސަލާން ޖަހަމުން އަންނަ މަންޒަރެވެ.\nއޭނާ ބުނެފައިވަނީ އުމުރުން 30 އަހަރުެފައިވާ އޭނާގެ އަންހެނުން ކޮވިޑަށް ފައްސިވެގެން ބަލި ހާލަތު ދަށްވާތީ ތިން ހޮސްޕިޓަލަށް އެޑްމިޓް ކުރަން ސައިކަލުގައި ގެންދިޔަ ކަމަށެވެ. އެހެން ނަމަވެސް އެއްވެސް ހޮސްޕިޓަލަކުން އެޑްމިޓް ކުރެވޭނެ ހުއްދަ ނުދޭ ކަމަށް އޭނާ ވަނީ ކަރުނައަޅާ ހާލުގައި ކިޔާދީފައެވެ.\n"ތައްޔާރަށް މީނީ އެމީހުންގެ ފައިތިލަ ދަށަށް އާދޭސް ކުރަން ވެއްޓެން ވެސް. އެހެން ނަމަވެސް އެމީހުން ބުނަނީ އެނދެއް ނެތް ކަމަށް. އަޅުގަނޑު ފަރުވާ ހޯދަން ޖެހެނީ ބިންމަތީގަތަ؟ ކިހިނެތް އޭނާ މަރުވާން ދޫކުރެވޭނީ. އަޅުގަނޑުގެ އަންހެނުން މަރުވާނެ. ހެޔޮނުވާނެ އެނދުމަތި ކޮށްދީ" ހޮސްޕިޓަލެއްގެ ބޭރުގައި ހުރެގެން އެންޑީޓީވީ އަށް އޭނާ މައުލޫމާތު ބުންޏެވެ.\nއެގައުމުގެ ހޮސްޕިޓަލްތަކުގެ އެނދުތައް ފުރި، ބަލި މީހުން ބޭރުގައި އާދޭސް ކުރަމުން އަންނައިރު، ބައެއް އެނދުތަކުގައި 2-3 މީހުން ބާއްވައިގެން ވެސް އެގައުމުގެ ބައެއް ހޮސްޕިޓަލްތަކުގައި އަންނަނީ ފަރުވާ ދެމުންނެވެ.\nއޭޕްރީލް 23, 2021 01:16\nކޮބޭ އެ މޯޑީ ބޭ އަޅޭފަހެ ޝާޑުވެސް ގޮއްސަ އެޢައީ އެވަރުގެ ކޮވިޑް އުޅޭނަމަ ޝާޑް ދާނެތަ ސަރުކާރު ބޮޑުން ހަމަ ހެވިފަ\nޢިބޫ އިންޑިއާއަށް ރާޖެއިން އުފައްދާ ވެންޓިލޭޓަރާއި އޮކްސިޖަން ކޮޅެއްފޮނުވާދީބަލާ\nއޭޕްރީލް 23, 2021 05:08\nއަދިވެސް ރާއްޖެއަށް މާހެޔޮއެދެއޭކިޔައިގެން ސިފައިން ފޮނުވާތި، އަމިއްލަ ޤައުމަމެދު ވިސްނުން މުހިންމު


ރާއްޖޭގެ އެކި ސަރަހައްދުތަކުގައި ސޯލާ ހަކަތައަށް ޚާއްސަ ބެޓަރީ އެނަރޖީ ސްޓޯރޭޖް ސިސްޓަމް ޤާއިމުކުރުމަށް މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ އިން ހުޅުވައިލައިފިއެވެ.\nވާރލްޑް ބޭންކްގެ އެހީގައި މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީން ހިންގާ އެކްސެލެރޭޓިންގ ރިނިއުވަބަލް އެނާރޖީ އިންޓަގްރޭޝަން އެންޑް ސަސްޓައިނަބަލް އެނަރޖީ (އެރައިސް) ޕްރޮޖެކްޓުގެ ދަށުން 40 މެގަވޮޓް އަވަރގެ ބެޓަރީ އެނަރޖީ ސްޓޯރޭޖް ސިސްޓަމް ރާއްޖޭގެ 11 އަތޮޅެއްގެ ކަނޑައެޅިފައިވާ ރަށްތަކެއްގައި ޤާއިމުކުރުމަށްވަނީ ހަމަޖެހިފައެވެ. އެގޮތުން އެރައިސް މަޝްރޫޢޫގެ ދަށުން މި ނިޒާމު ޤާއިމުކުރެވޭ ރަށްތަކަކީ:\n1. އައްޑޫ ސިޓީ 2. ފުވައްމުލައް ސިޓީ 3. ކުޅުދުއްފުށި ސިޓީ 4. ގދ. ތިނަދޫ 5. ގއ. ވިލިނގިލި 6. ބ. އޭދަފުށި 7. ޅ. ހިންނަވަރު 8. ޅ. ނައިފަރު 9. ދ. ކުޑަހުވަދޫ 10. ށ. ފުނަދޫ އެވެ.\n11. ލ. އަތޮޅުގެ ބައެއް ރަށްތައް\nލ. ފޮނަދޫ، ލ. ގަން، ލ. ހިތަދޫ، ލ. މާމެންދޫ، ލ. ކުނަހަންދޫ، ލ. މާބައިދޫ، ލ. ދަބިދޫ، ލ. މާވަށް، ލ. އިސްދޫ އަދިލ. ކަލައިދޫ\nއެރައިސް މަޝްރޫޢުގެ ދަށުން 40 މެގަވޮޓް އަވަރގެ ބެޓަރީ އެނަރޖީ ސްޓޯރޭޖް ސިސްޓަމް ޤާއިމުކުރުމުގެ ސަބަބުން ސޯލާ ހަކަތައިން އުފައްދާ ކަރަންޓުން އެވަގުތެއްގައި ބޭނުންކޮށް އިތުރުވާ ކަރަންޓު މި ނިޒާމުގައި ރައްކާކުރެވިގެންދާނެއެވެ. އަދި ވިއުގައަށް ފޯރުކުރާ އިއާދަކުރަނިވި ހަކަތައިގެ ނިސްބަތް ޖުމުލަ %30 އަށްވުރެން މައްޗަށްދާ ހާލަތްތަކުގައި ގްރިޑް ސްޓެބިލިޓީ މައްސަލަތައް ކޮންޓްރޯލްކޮށް އާންމު ކޮށްވެސް ކަރަންޓް ކެނޑުމަށް ދިމާވާ ގިނަ ހާލަތްތަކަށް ހައްލެއް ލިބިގެންދާނެއެވެ.\n2021 އިން ފެށިގެން5އަހަރުގެ މުއްދަތަށް ކުރިއަށް ގެންދިއުމަށް ރާވާފައިވާ އެރައިސް މަޝްރޫޢިން 40 މެގޮވޮޓް އަވަރ ގެ ބެޓަރީ އެނަރޖީ ސްޓޯރޭޖް ސިސްޓަމްތައް ގާއިމްކުރުމުގެ އިތުރުން 36 މެގަވޮޓްގެ ސޯލާ ހަކަތައިގެ ނިޒާމްތައް ރާއްޖޭގެ އެކި ސަރަހައްދުތަކުގައި ގާއިމުކުރުމަށްވެސް ވަނީ ރާވާފައެވެ. އަދި ސޯލާ އާއި ބެޓަރީ ނިޒާމު ބަހައްޓާ ރަށްތަކުގެ ކަރަންޓު ވިއުގަ އަޕްގްރޭޑްކުރުމަށްވެސް މަޝްރޫޢުގެ ތެރެއިން ރާވާފައިވެއެވެ. އެގޮތުން ޓްރާންސްމިޝަން އަދި ޑިސްޓްރިބިއުޝްން ކޭބަލް ހިމެނޭގޮތަށް ޖުމްލަ 100 ކިލޯމީޓަރުގެ ކޭބަލް އެޅުމަށްވަނީ ރާވައިފައެވެ.\nސަރުކާރުން ބޭރުގެ އެހީއާއެކު ހިންގާ މިފަދަ މަޝްރޫޢުތަކުގެ ބޭނުމަކީ ސަރުކާރުން ތެލަށްކުރާ ހޭދަ ކުޑަކޮށް ތިމާވެއްޓާއި ރައްޓެހިގޮތަކަށް ކަރަންޓް އުފައްދުމެވެ. ސަރުކާރުގެ ސްޓެރެޓެޖިކް އެކްޝަން ޕްލޭންގައި ވެސް ހަކަތައިގެ ދާއިރާއަށް ޚާއްސަ ލަނޑުދަނޑިތަކެއް ކަނޑައަޅާފައިވެއެވެ. އެގޮތުން 2023 ވަނަ އަހަރުގެ ކުރިން ކަރަންޓު އުފެއްދުމަށް ބޭނުންކުރާ ޑީސަލުން 40 މިލިއަން ލިޓަރު ދަށްކުރުމާއި އަދި 2018 ގެ ނިސްބަތާއި އަޅާބަލާއިރު 2023 ވަނަ އަހަރުގެ ނިޔަލަށް އިއާދަކުރަނިވި ހަކަތައިގެ ނިސްބަތް ބޭނުންކުރާ މިންވަރު %20 އިތުރު ކުރުން ހިމެނެއެވެ. އޭގެއިތުރުން ރާއްޖޭގެ ހަކަތައިގެ ދާއިރާއިން ކަނޑައަޅާފައިވާ އެންމެ ބޮޑު އަމާޒަކީ 2030 ވަނަ އަހަރުގެ ނިޔަލަށް ރާއްޖެއަކީ ނެޓްޒީރޯ އެމިޝަން ގައުމަކަށް ހެދުމެވެ.


Olhigen maaginain caffeine bovigen zuvaanaku maruvejje\nއޮޅިގެން މާގިނައިން ކެފެއިން ބޮވިގެން ޒުވާނަކު މަރުވެއްޖެ\nރޯމަސް މެންސްފީލްޑް އޭނާގެ އަންހެނުންނާއި ދަރިފުޅާއެކު\nއިނގިރޭސިވިލާތުގެ ވޭލްސްގައި ޕާސަނަލް ޓްރެއިނާއެއްގެ ގޮތުގައި މަސައްކަތްކުރާ ޒުވާނަކު އޮޅިގެން މާ ގިނަ ކެފެއިން އެކުލެވޭ ބުއިމެއް ބޮވިގެން ކުއްލިއަކަށް މަރުވެއްޖެ އެވެ.\nއޭނާ ބުއި ތަށީގައި 100 ތަށި ކޮފީގައި ހުންނަ ވަރަށް ކެފެއިން ހުއްޓެވެ. އެހެންވެ އޭނާ މަރުވީ ކެފެއިން އިންޓޮކްސިޓީ ނުވަތަ ކެފެއިން އިން ވިހަވެގެން ކަމަށް ޑޮކްޓަރުން ވަނީ ބުނެފަ އެވެ.\nތޯމަސް މެންސްފީލްޑް ނަމަކަށް ކިޔާ މި މީހާ އަކީ ސެކިއުރިޓީ ގާޑެއްގެ ވަޒީފާ ވެސް އަދާކުރާ މީހެކެވެ. މިއަހަރުގެ ޖެނުއަރީ ފަސްވަނަ ދުވަހު އޭނާ މަރުވީ ކެފެއިން ޕައުޑަރެއް ތައްޓަކަށް އެޅިއިރު އޮޅިގެން މާ ގިނައިން އެޅިފައި ހުއްޓާ އެ ބޮވުނީމަ އެވެ.\nއޭނާ މި ބުއިން ބޮއެފައިވަނީ ޕްރި-ވޯކްއައުޓް ބުއިމެއްގެ ގޮތުގަ އެވެ.\nމި ކެފެއިން ޕެކެޓް މެންސްފީލްޑް އޯޑަރު ކޮށްގެން ގެނުވީ ޔޫކޭގެ ސްޕޯޓްސް ސަޕްލިމެންޓް ކުންފުންޏަކުންނެވެ.\nޕެކެޓް އޭނާއަށް ލިބުނީ މަރުވި ދުވަހުގެ ހެނދުނު އެވެ. އަދި ހަމަ ވަގުތުން އޭނާ އެ ޕެކެޓުގައިވާ ޕައުޑަރު އަޅައިގެން ބުއިމެއް ތައްޔާރުކޮށްލައިގެން ބޯލީ އެވެ. އެ ތައްޓަށް ޕައުޑަރު އަޅަން އޭނާ ބޭނުންކުރީ ކިރާ މެޝިނެކެވެ. މެޝިނުން އޭނާ ދެ ގްރާމް ޕައުޑަރު ކިރާލާފައި ތައްޓަށް އެޅީ އެވެ.\nއެ ސަޕްލިމެންޓް ޕެކެޓްގެ ބޭރުގައި ބޭނުންކުރަން އިރުޝާދު ދީފައިވަނީ ދުވާލަކު 60 އާއި 300 މިލިގްރާމާ ދެމެދުގެ މިންވަރެއް އަޅާފައިވާ އެންމެ ބުއިމެކެވެ.\nމި މައްސަލަ ތަހުގީގުކުރި އިނގިރޭސި ވިލާތުގެ ކަމާ ބެހޭ އިދާރާތަކުން ބުނެފައިވަނީ މެންސްފީލްޑަށް މި ޕައުޑަރު މިނެކިރުމުގައި އޮޅުން އެރީ ކަމަށެވެ. އޭނާ ހިތުން ތައްޓަށް އެޅީ އިރުޝާދުދީފައިވާ މިންވަރުގެ މެދު މިންވަރެކެވެ.\nމެންސްފީލްޑްގެ އަންހެނުން ސުޒާނާ މެންސްފީލްޑް ބުނި ގޮތުގައި އޭނާގެ 29 އަހަރުގެ ފިރިމީހާ އަކީ ސިއްހަތު ރަނގަޅު މީހެކެވެ. އެ ދުވަހު އޭނާ އޯޑަރު ކުރި ޕެކެޓުން ބުއިމެއް ކިރާލައިގެން އެންމެ ފުރަތަމަ ކުޑަ ކުޑަކޮށް ރަހަ ބަލާލާފައި ވަރަށް އަވަހަށް ތަށި އެއްކޮށް ބޯލީ ކަމަށެވެ.\nސުޒާނާ ބުނި ގޮތުގައި އެ ބުއިން ބޯލުމާއެކު ފިރިމީހާގެ މެޔަށް ތަދެއް އަރައިގެން މޭގައި ހިފަހައްޓައިގެން ސޯފާގައި އޮށޯތެވެ. އަދި އިރުކޮޅެއް ތެރޭ އަނގައިން ފޮނު ނުކުންނަން ފެށި އެވެ.\nސުޒާނާ ދުވެފައި ގޮސް އަވަށްޓެރިންނާއި ކައިރި ގެ ތަކުގައި އުޅޭ އާއިލާގެ ބަޔަކަށް ގޮވައި އިމަޖެންސީ އަށް ގުޅި އެވެ. އިމަޖެންސީ ކުރޫ އައިއިރުވެސް މެންސްފީލްޑްގެ ހިތް މަސައްކަތެއް ނުކުރެ އެވެ. އަދި ވަގުތުން ހޮސްޕިޓަލަށް ގެންގޮސް އޭނާގެ ފުރާނަ ސަލާމަތްކުރަން މަސައްކަތް ކުރަނިކޮށް މަރުވީ އެވެ.\nމެންސްފީލްޑްގެ ޕޯސްޓް މޯޓަމް ރިޕޯޓުގައިވާ ގޮތުން އޭނާގެ ހަށިގަނޑުގައި ހުރި ލޭގެ ކޮންމެ ލީޓަރަކަށް 392 މިލިގްރާމް ކެފެއިން ހުއްޓެވެ.\nމޭ 2018ގައި ނެޝަނަލް ސެންޓަ ފޯ ބައޮޓެކްނޮލޮޖީ އިންފޮމޭޝަންގައިވާ މައުލޫމާތު ބުނާ ގޮތުގައި ލޭގައި ކެފެއިންގެ 80 އާއި 100 މިލިގްރާމާއި ދެމެދުގެ މިންވަރެއް ހުރުމަކީ ވެސް ފުރާނައަށް ނުރައްކާވާނެ ކަމަކެވެ.\nމި މައްސަލަ ތަހުގީގުކުރި އިދާރާގެ ބަޔާނުގައި ބުނެފައިވަނީ މިފަދަ ކަންކަން ދިމާވުން ހުއްޓުވަން މިގޮތަށް ވިއްކާ ސަޕްލިމެންޓް ޕެކެޓްތަކުގައި ކުޑަ ސަމުސަލެއް އޮތުން މުހިއްމު ކަމަށެވެ. އޭގައި އެންމެ ގިނައިން ބޭނުން ކުރެވޭނެ މިންވަރު ފާހަގަ ޖަހާފައި ބެހެއްޓުމުން މީހުންނަށް އޮޅުން އެރުން ކުޑަވާނެ ކަމަށެވެ.\nމެންސްފީލްޑްގެ ފުރާނަ ގެއްލެން މެދުވެރިވީ އޭނާއަށް އެ ޕެކެޓްގައި ހުރި ޕައުޑަރު މިނެކިރުމުގައި ހެދުނު ގޯހަކުން ކަމަށް ވާތީ އެވެ.\nމަރު ނުވަނީސް މަރު ސެޓްފިކެޓް ދީފި


Dharumavantha School ge aa imaarayi miaharu nimeyne: Education\nދަރުމަވަންތަ ސްކޫލްގެ އާ އިމާރާތް މިއަހަރު ނިމޭނެ: އެޑިޔުކޭޝަން\nދަރުމަވަންތަ ސްކޫލްގެ އާ އިމާރާތު ކުރުމުގެ މަސައްކަތް ކުރިއަށް ދަނީ -- އަހުމަދު އަޝްހާދު | އަވަސް\nދަރުމަވަންތަ ސްކޫލުގެ އާ އިމާރާތުގެ މަސައްކަތް މި އަހަރު ނިންމާލެވޭނެ ކަމަށް އެޑިޔުކޭޝަން މިނިސްޓްރީން ބުނެފި އެވެ.\nދަރުމަވަންތަ ސްކޫލުގެ އާ އިމާރާތް އަޅަން ފަށާފައި ވަނީ މާލެ ޖަލާއި ވިލާ ކޮލެޖާ ދެމެދު އޮތް ހުސްބިމުގަ އެވެ. އެ މަސައްކަތް ކުރަން މިދިޔަ އަހަރުގެ ފެބްރުއަރީ މަހުގެ ތެރޭގައި އެސްޖޭ ކޮންސްޓްރަކްޝަނާ ހަވާލުކޮށްފައި ވަނީ 74.9 މިލިއަން ރުފިޔާ އަށެވެ. މަސައްކަތް ނިންމަން ދީފައި ވަނީ އެއް އަހަރެވެ.\nނަމަވެސް ސުކޫލު އަޅަން ހަމަޖެހިފައިވާ ބިން ކޮންޓްރެކްޓަރާއި ހަވާލުކުރުން ލަސްވުމާއި، ކޮވިޑް-19އާއި ގުޅިގެން އަމަލީ މަސައްކަތް ފެށުނީ މިިދިޔަ އަހަރުގެ ސެޕްޓެމްބަރު މަހުގެ ތެރޭގަ އެވެ. އެހެންވެ ދަރުމަވަންތަ ސްކޫލުގެ އާ އިމާރާތް ނިންމަން ދިން މުއްދަތު މިއަހަރުގެ ނިޔަލަށް ވަނީ އިތުރު ކޮށްދީފަ އެވެ.\nއެޑިޔުކޭޝަން މިނިސްޓްރީން ބުނީ އެ ސްކޫލްގެ މަސައްކަތް މިހާރު ކުރިއަށްދާ ކަމަށާއި އަންނަ ޑިސެމްބަރު މަހު މަސައްކަތް ނިންމުމަށްފަހު އަންނަ އަހަރު ކިޔަވައިދޭން ފެށޭ ވަރު ވާނެ ކަމަށް ބެލެވޭ ކަމަށެވެ. ދަރުމަވަންތަ ސްކޫލު އެޅުމުގެ ގޮތުން މިވަގުތު ކުރަނީ ފައުންޑޭޝަން އެޅުމުގެ މަސައްކަތެވެ.\nދަރުމަވަންތަ ސްކޫލްގެ މަސައްކަތް ކުރިއަށް ދަނީ -- އަހުމަދު އަޝްހާދު | އަވަސް\nދަރުމަވަންތަ ސްކޫލުގެ އާ އިމާރާތް އަަޅަނީ އެޑިޔުކޭޝަން މިނިސްޓްރީން އެކުލަވާލާފައިވާ ވަށައިޖެހޭ ތައުލީމުގެ ސިޔާސަތު ފުރިހަމަ ކުރެވޭ ގޮތަށް އިންތިޒާމުތައް ހަމަޖައްސައިގެން 1000 ދަރިވަރުންގެ ޖާގަ ހިމެނޭ ގޮތަށެވެ. އެ ސްކޫލުގައި 41 ކްލާސް ރޫމް ހިމެނޭއިރު ކޮންމެ ކްލާހެއްގައި ގިނަވެގެން ތިބޭނީ 25 ކުދިންނެވެ.\nއާ އިމާރާތުގައި ޕްރައިމަރީ އަދި ސެކެންޑްރީ ގްރޭޑްތަކަށް ދެ ބުރީގެ ލައިބްރަރީއެއް ހާއްސަ ކުރާނެ އެވެ. އޭގެ އިތުރުން އެ އިމާރާތުގައި މަސައްކަތު މީހުންނަށް ހާއްސަ ޖަގަހަތަކާއި އިތުރު ހަރަކާތްތައް ހިންގަން ގިނަ އަދަދެއްގެ ރޫމުތަކެއް ހުންނާނެ އެވެ.\nމަޖީދިއްޔާ ސްކޫލް ހިންގަމުން ދިޔަ އިމާރާތް ދެބައިކޮށް ދަރުމަވަންތަ ސްކޫލު ވަކި ސްކޫލެއްގެ ގޮތުގައި އުފެއްދީ 2002 ވަނަ އަހަރު އެވެ.\nމަޖީދިއްޔާ ގޮތަށް ދަރުމަވަންތަ ސްކޫލު ވެސް އެންމެ ފުރަތަމަ ހާއްސަކުރީ ހަމައެކަނި ފިރިހެން ދަރިވަރުންނަށެވެ. ނަމަވެސް 2011 ވަނަ އަހަރު ދަރުމަވަންތަ ސްކޫލުގައި ވަނީ ގްރޭޑް އެކެއް އުފައްދައި އަންހެން ދަރިވަރުންނަށްވެސް ޖާގަ ދީފަ އެވެ.\nދަރުމަވަންތަ ސްކޫލަށް އާ އިމާރާތެއް އަޅަން ނިންމީ މަޖީދިއްޔާ ބައިކޮށް އެ ސްކޫލު ހިންގަން ދިން އިމާރާތް މާބޮޑަށް ބާވެ، އިމާރާތް ބޭނުންކުރުން ރައްކާތެރި ނޫން ކަމަށް، ކަމާ ގުޅޭ އިދާރާތަކުން އެންގުމުންނެވެ. އެ އިމާރާތް މާބޮޑަށް ހަލާކުވުމުން ވެލާނާގެ ކައިރީގައި ވަގުތީ އިމާރާތެއް އަޅައި 2016 ވަނަ އަހަރުން ފެށިގެން ދަރުމަވަންތަ ސްކޫލުގެ ދަރިވަރުންނަށް ކިޔަވައިދެނީ ވަގުތީ އިމާރާތުގަ އެވެ.\nމިނިސްޓްރީ އޮފް އެޑިއުކޭޝަން ދަރުމަވަންތަ ސްކޫލް ޑރ. އައިޝަތު އަލީ


ޑޭޓާއާއި ފަހުގެ ޓެކްނޮލޮޖީ، ސިއްޙީ ދާއިރާގައި - Tech News Maldives\nޑޭޓާއާއި ފަހުގެ ޓެކްނޮލޮޖީ، ސިއްޙީ ދާއިރާގައި\nޝުޖާޢަތު ރަޝީދު • 08 އޮކްޓޯބަރު 2021\nވޭތުވެ ދިޔަ 60 އަހަރު ތެރޭގައި އަލަށް އުފަންވާ މީހުންގެ ދިރިއުޅުމުގެ އުމުރު މިވަނީ 20 އަހަރަށް އިތުރުވެފައެވެ. 2018 ވަނަ އަހަރާއި ހަމަޔަށް، އާންމުކޮށް ދިރިއުޅޭ އުމުރު މިވަނީ 52.5 އަކުން 72 ކަށް ބަދަލުވެފައެވެ.\nސިއްޙީ ދާއިރާގައި ޓެކްނޮލޮޖީ ބޭނުންކުރާ މިންވަރު ދަނީ ދުވަހެއް ދުވަހެއް އިތުރުވަމުންނެވެ. ތަފާތު ވައްތަރުގެ ޓެކްނޮލޮޖީ ބޭނުންކުރާ ޑިވައިސްތަކާއި އެހެނިހެން ސިސްޓަމްތައް ބޭނުންކޮށްގެ ސިއްޙީ ޑޭޓާ ނަގައި އޭގެއިން އެކަށީގެންވާ ރިޕޯޓު ނެރުމަކީ މިހާރު ވަރަށް މުހިންމު ކަމެއް ގޮތުގައި އެންމެންވެސް ދެކޭ ކަމެކެވެ.\nސިއްހީ ދާއިރާގައި ޑޭޓާއާއި ޓެކްނޮލޮޖީ\nއިންސިލިކޯ މެޑިސިން ފަދަ ކުންފުނިތަކުން ބަލިމީހުންގެ ޑޭޓާ ބޭނުންކޮށްގެން ބޭސްފަރުވާ ރަނގަޅުކޮށް އިތުރަށް ސިއްޙީ ދާއިރާ ކުރިއެރުވުމަށް ޓެކްނޮލޮޖީ މެދުވެރިކޮށް ހައްލުތައް ހޯދުމަށް މަސައްކަތްކުރެއެވެ.\nއާޓިފިޝަލް އިންޓަލިޖަންސް (އޭ.އައި)ގެ ދާއިރާގައި މި ކުންފުނިން މިހާރު ދިރާސާތައްކޮށް ވަރަށް ގިނަ ބަލިތަކަށް ޓްރީޓްމަންޓުތައް ނަގާނެ ގޮތްތައް އެބަ ދެނެގަނެއެވެ. މިއީ ކުރިއަށް އޮތްތާނގައި ބަލިމީހުންގެ ޓްރީޓްމަންޓުތައް ކުރިއަށް ގެންދިއުމަށް އެހީވެދޭނެ ކަމެކެވެ.\nމިފަދަ ދިރާސާތައް އާންމު ގޮތެއްގައި ކުރެވެނީ އަސްލު ބަލިމީހުންގެ މައުލޫމާތުތައް ނަގައި، ތަހުލީލްކޮށް އިތުރަށް ރަނގަޅުކުރާނެ ގޮތްތައް ބެލުމަށްޓަކައެވެ.\nޑޭޓާ ތަހުލީލުކޮށް ބަލައި ކަންތައްތަކަށް ހައްލު ހޯދުމަށް ޓެކްނޮލޮޖީ ބޭނުންކުރުމަކީ އެހާ ފަސޭހަކަމެއް ނޫނެވެ. އެއީ އާންމު ގޮތެއްގައި ބަލިމީހުންގެ މަޢުލޫމާތަކީ ގިނަ އާއިލާތަކުންނާއި ހުދު ބަލިމީހާ އަމިއްލައަށްވެސް އެހެންމީހުންނާއި ހިއްސާކުރަން ބޭނުންނުވާ މަޢުލޫމާތުތަކަށް ވުމުންނެވެ.\nއަދި ބަލިމީހާގެ ބަލީގެ ދުވަސްތަކުގައި ގިނަ ފަހަރަށް ދެއްކިފައިވާނީ އެންމެ ޑަކްތަރަކަށް ނޫންކަމުންނެވެ. ކޮންމެ ޑަކްތަރަކީވެސް އެމީހެއްގެ އަމިއްލަ ގޮތެއްގައި ކަންތައްތައް ބަލައި ހައްލު ކުރުމަށް މަސައްކަތް ކުރާ ބައެކެވެ.އަދި ކޮންމެ ޑަކްތަރަކުވެސް ބަލިމީހާގެ ރެކޯޑުތައް ބަލަހައްޓާނީ ވަރަށް ތަފާތުކޮންނެވެ.\nޕްރައިވެސީއާއި ބްލޮކްޗެއިން ޓެކްނޮލޮޖީ\nމިފަދަ ގިނަ ޑޭޓާ ތަހުލީލު ކުރުމުގައި ދިމާވާ ދަތި އުނދަގޫތަކައް ހައްލެއް ހޯދުމަށްޓަކައި އިންސިލިކޯ މެޑިސިންއިން ގިނަ ދިރާސާތަކެއް ކުރުމަށްފަހު ލޯހުޅުވުނީ ބްލޮކްޗެއިނާއި ޑިސްޓްރިބިއުޓެޑް ލެޖާ ޓެކްނޮލޮޖީއަށެވެ.\nބްލޮކްޗެއިންއަކީ ޑިސްޓްރިބިއުޓެޑް ލެޖާ ޓެކްނޮލޮޖީގެ އެއްވައްތަރެވެ. ޑިސްޓްރިބިއުޓެޑް ލެޖާއިން މިނިވަންގޮތެއްގައި ކޮމްޕިއުޓަރު ނުވަތަ ނޯޑު ބޭނުންކޮށްގެން ޓްރާންސެކްޝަންތައް ރެކޯޑުކޮށް، ހިއްސާކޮށް އަދި ސިންކްރޮނައިޒްކޮށް ހަދައެވެ. ބްލޮކްޗެއިން ޓެކްނޮލޮޖީ މެދުވެރިކޮށް ތަފާތު ވައްތަރުގެ މަޢުލޫމާތުތައް އެއްކޮށް، ޑޭޓާތައް އެއްގޮތަކަށް ތަރުތީބުކޮށް ތަހުލީލުކުރުމަށް ފަސޭހަކޮށްދެއެވެ.\nސިއްޙީ ދާއިރާގައި ބްލޮކްޗެއިން ޓެކްނޮލޮޖީ\nމި ޓެކްނޮލޮޖީގެ އެހީގައި ބަލިމީހުންގެ ޑޭޓާތައް އެކި ސިސްޓަމްތަކުން އެއްކުރެވި އެއްހަމައެއްގައި ތަރުތީބުކޮށް ސިއްހީ މަޢުލޫމާތުތަކާއި ރިޕޯޓުތައް ބެލުމަށް ވަރަށް ބޮޑުތަންވެސް ފަސޭހަކޮށްދެއެވެ. އެއީ މި ޓެކްނޮލޮޖީގެ އެހީގައި ބަލިމީހުންގެ މަޢުލޫމާތުތައް ރައްކާތެރިކަމާއެކީ ބެލެހެއްޓުމަށް ފަސޭހަވެގެންދާތީވެއެވެ. އަދި ކޮންމެ މަޢުލޫމާތަކީވެސް ބަލިމީހާ އަމިއްލަ އިޙްތިޔާރުގައި ދިރާސާކުރުމަށް ފޯރުކޮށްދޭ މަޢުލޫމާތައް ވުމުންނެވެ.\nމިއީ ވަރަށް ގިނަ ސިއްހީ ދިރާސާކުރާ ކުންފުނިތަކުންނާއި ބަލިމީހުންގެ ޑޭޓާ ބެލެހެއްޓުމަށް މަސައްކަތްކުރާ ކުންފުނިތަކުން ކެތްތެރިކަމާއެކީ ދިރާސާކޮށް، މައްސަލަތަކަށް ހޯދަމުންދިޔަ ހައްލަކަށް މިވަނީ ވެފައެވެ.\nޑީ.އެލް.ޓީ ޓެކްނޮލޮޖީއަށް ލޯ ހުޅުވި ދެން އިންސިލިކޯ މެޑިސިންއިން ޔޫރަޕްގެ ބްލޮކްޗެއިން ކުންފުންޔެއް ކަމުގައިވާ ބިޓްފިއުރީއާއިއެކު އެއްބަސްވުމެއްގައި އައު ކުންފުންޔެއް އުފެއްދިއެވެ. މި އައު ކުންފުނި، ލޯންޖެނެސިސްގެ މައިގަނޑު މަގްސަދަކަށްވީ ބްލޮކްޗެއިން ހެލްތުކެއާ އީކޯސިސްޓަމެއް އުފައްދައި ބަލިމީހުންގެ ޑޭޓާ ބެލެހެއްޓުމަށް ހައްލެއް ހޯދުމަށެވެ. މީގެ ތެރޭގައި ބައޯޓެކް ދިރާސާވެސް ހިމެނޭގޮތަށެވެ.\nލޯންޖެނެސިސްއިން ބްލޮކްޗެއިން މެދުވެރިކޮށް ސިއްހީ / ބައޯޓެކް ދާއިރާއަށް ލޯހުޅުވައިދިނުމުން ސިއްހީ ދިރާސާތައް ކުރާ ކުންފުނިތަކުންނާއި ހޮސްޕިޓަލްތަކުން ނުވަތަ ކްލިނިކްތަކުން މި ޓެކްނޮލޮޖީ ބޭނުންކުރަން މިހާރު މިވަނީ ފަށާފައެވެ.\nމިފަދަ ޓެކްނޮލޮޖީގެ ބޭނުން ސިއްޙީ ދާއިރާއަށް މުހިންމު\nލޯންޖެނެސިސްގެ މި ޓެކްނިކަލް ހައްލުގެ އެންމެ ކަމުދާކަމަކީ ދިރާސާތަކުގައި ބައިވެރިވާ ބަލިމީހުންނަށް އަބަދުވެސް އަމިއްލައަށް މިދިރާސާތަކުގައި ބައިވެރިވުމަށް ފުރުސަތު އޮންނަކަމެވެ. އަދި އެމީހުންގެ މަޢުލޫމާތުތައް ހުށިޔާރުކަމާއެކީ ރައްކާކުރެވިފައި ހުންނާނެކަމަށް އިތުބާރުކުރަން ފަސޭހަވާތީވެއެވެ.\nބަލިމީހާގެ ޒާތީ މަޢުލޫމާތުތަށް ނުގެއްލޭނެހެން، ސިއްހީ މަޢުލޫމާތުތަށް ބަލިމީހާ މިދިރާސާގައި ބައިވެރިކުރުމަށް އެއްބަސްވުމަށް ފުރުސަތުއޮވެއެވެ.\nއޭ.އައިގެ އެހީގައި ބަލިމީހުންގެ ސިއްހީ މަޢުލޫމާތުތައް ބަލައި ތަހުލީލު ކުރުމަށްވެސް ބަލިމީހާގެ ކޮންސެންޓް ނުވަތަ އެއްބަސްވުމެއް އޮވެއެވެ. މިއީ ބަލިމީހާގެ މަޢުލޫމާތު ރައްކާތެރިކަމާއެކީ ގެންގުޅޭނެކަމުގެ އިތުބާރު އެންމެނަށްވެސް އޮންނަ ކަމެކެވެ.\nއިންސިލިކޯ މެޑިސިނާއި ލޯންޖެނެސިސްގެ އިތުރުންވެސް މިހާރު އެތަކެއް ސްޓާޓްއަޕް ކުންފުނިތަކުން ބައޯޓެކާއި ދިމާލަށް މިސްރާބު ޖަހާފައިވެއެވެ. އަދި އިންސާނުންނަށް ޖެހޭ ބަލިތަކަށް ޓެކްނޮލޮޖީގެ އެހީގައި އަވަސް ފަރުވާ ހޯދުމަށް ވަރަށް ގިނަ ބަޔަކު ބުރަކޮށް މަސައްކަތް ކުރެއެވެ.\nއާޓިފިޝަލް އިންޓަލިޖަންސާއި ބްލޮކްޗެއިން ބޭނުންކޮށްގެން މަޢުލޫމާތުތައް ނަގައި ރިޕޯޓުތައް ނެގުމުން ލަސްނުވެ ޑަކްތަރުންނަށްވެސް ބަލިމީހާއަށް އެކަށީގެންވާ ފަރުވާ ދިނުމަށް އެހީވެދެއެވެ.\nބްލޮކްޗެއިން ޓެކްނޮލޮޖީއާއި ނުލައި އާޓިފިޝަލް އިންޓަލިޖަންސްއިން ބޭނުންވާ ބައޯމެޑިކަލް ޑޭޓާ ނަގައި ބޭނުންގޮތަކަށް ތަހުލީލުކުރުމަށް ދަތިވެއެވެ. އެހެންކަމުން ބްލޮކްޗެއިން މެދުވެރިކޮށް ބަލިމީހުންގެ މަޢުލޫމާތުތައް ރައްކާގޮތެއްގައި ބޭނުންކުރުމަކީ ބަލިމީހާއަށާއި އާއިލާތަކަށް ފަސޭހަވެގެންދާނެ ކަމެކެވެ. މީގެ އިތުރަށް އައު ޓެކްނޮލޮޖީތަކަށް މީހުންގެ މެދުގައި އިތުބާރު ބޮޑުވެ، މަރުހަބާ ކިޔައި، މިފަދަ ދިރާސާތަށް ކުރުމަށް ޑޭޓާ ދިނުމަށްވެސް އެހީވެދޭނެއެވެ.\nސިއްހީ ދާއިރާގައްޔާއި އެހެނިހެން ދާއިރާތަކުގައިވެސް އެންމެން ކުރިއަރައި، ބޭނުންވާ ހައްލުތައްވެސް ފެނިގެންދާނީ މިފަދަގޮތަކަށް އެއްބައިވަންތަކަމާއެކީ މަސައްކަތް ކުރުމުންކަން ޔަޤީނެވެ.


Kashoggi Maruvy Consulate Therey Hingi Thalhaa Folhumehgai - Saudi - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ -2ގަޑިއިރު ކުރިން\nޚަޝޯގީ މަރުވީ ކޮންސިއުލޭޓްގެ ތެރޭގައި ހިނގި ތަޅާފޮޅުމެއްގައި - ސައުދީ\nވީނުވީއެއް ނޭނގި ގެއްލިފައިވާ ނޫސްވެރިޔާ ޖަމާލް ޚަޝޯގީ ސައުދީގެ ކޮންސިއުލޭޓް ތެރޭގައި މަރުވެފައިވާކަން ސައުދީ އަރަބިއްޔާއިން ފުރަތަމަ ފަހަރަށް ކަށަވަރުކޮށްދީފިއެވެ.\nތުރުކީވިލާތުގައި ހުންނަ ސައުދީ އަރަބިއްޔާގެ ކޮންސިއުލޭޓަށް ވަން ފަހުން ޚަބަރެއް ނުވެ ގެއްލިފައިވާ ސައުދީގެ ނޫސްވެރިޔާ ޚަޝޯގީ މަރުވެފައިވަނީ ކޮންސިއުލޭޓްގެ ތެރޭގައި ހިނގި ތަޅާފޮޅުމެއްގައިކަން ސައުދީގެ ރަސްމީ މީޑީއާއިން ކަށަވަރުކޮށްދީފައިވަނީ މިއަދުގެ ހެނދުނުގެ ވަގުތެއްގައެވެ.\nއޮކްޓޯބަރ 20, 2018 11:27\nހަޝޯގީ އަކީ ކަރާޓީތަޅާމީހެއްދޯ.. ކޮންސިއުލޭޓައްވަދެ އެތާތިބި މީހުންނާއި ކަރާޓީތަޅައިގެން މަރާލެވެން....\nއޮކްޓޯބަރ 20, 2018 12:38\nއެެހެންތަ އެވީ. ދެއުޅި އެއްނުވާ ވާހަކަ ދައްކަން ސަޢުުދީގެ ވެރިން ލަދުވެސް ނުގަނެ.\nއޮކްޓޯބަރ 20, 2018 14:08\nއޭނައަކީ އެމެރިކާއަށް ޢަރަބީންގެ މައުލޫމާތު ފޯރުކޮށްދޭ އޭޖެންޓެއް. ފާއިތުވި 30 އަހަރު އޭނަ މަސައްކަތްކޮށްފައި ވަނީ އެގޮތުގައި. އެމެރިކާގެ ވޮޝިންގްޓަން ޕޯސްޓްގެ ނޫސްވެރިއެއް ކަމަށް ހެދިގެން އުޅޭނީ. ޢަރަބި މީޑިއާތަކަށް އަރައި ވަރަށް ފިތުނަ އުފައްދާ މީހެއް.\nއޮކްޓޯބަރ 20, 2018 12:54\nބަރު ހަތިޔާރާއެކު ފަލަސްތީނުގެ އަވަށްތަކަށް ވަދެ މައުސޫމު އެތައް ބައެއް މަރާ ޗިސްކުރަމުން ދާއިރު އިސްރާއީލްގެ ވާހަކަ ނުދައްކާ އަދި އެއްވެސް ފިޔަވަޅެއް ނާޅާ މިއުޅެނީ ކީއްވެބާ؟ މިއީ ދުނިޔޭގެ އިންސާފު އޮންނަގޮތް. ބޮޑުއެތި ކުޑައެތި ކާލާ އުޞޫލު\nއޮކްޓޯބަރ 20, 2018 15:51\nމީސްމީހުނަށް އަނިޔާ ކުރުން ހުއްޓާލާ


Vakeel edhivadaigathee High Court massala nimendhen Adeeb gey bandhah badhalu kohdheyn | Mihaaru\nއަދީބުގެ ވަކީލް މަހްފޫޒް ސައީދު: އޭނާ އެދިވަޑައިގަތީ އަދީބު ގޭ ބަންދަށް ބަދަލުކޮށްދޭން.\nވަކީލް އެދިވަޑައިގަތީ ހައި ކޯޓު މައްސަލަ ނިމެންދެން އަދީބު ގޭ ބަންދަށް ބަދަލުކޮށްދޭން\n06 އޯގަސްޓް 2019 - 12:10 27 comments\nއަދީބު ބަންދުގައި ބަހައްޓަންޖެހޭ ފަދަ ހާލަތެއް އޮތް ކަަމަށް މަހްފޫޒް އެއްބަސްވެވަޑައިގަންނަވަ އެވެ.\nކްރިމިނަލް ކޯޓުގައި އޭނާ އެދިވަޑައިގަތީ ހައި ކޯޓުން މައްސަލަ ނިމެންދެން ގޭ ބަންދަށް ބަދަލުކޮށްދިނުމަށެވެ. އަދީބު ގޭ ބަންދުގައި ބަހައްޓަން ހައި ކޯޓުން ނެރުނު ވަގުތީ އަމުރު ދެމިއޮންނާނީ އެ ވަގުތީ އަމުރު ނެރުނު ގަޒިއްޔާ ނިމެންދެން ކަމަށާއި އަދީބު ގޭ ބަންދަށް ބަދަލުކުރި ހާލަތު ބަދަލުވެއްޖެތޯ ކަނޑައެޅޭނީ ވެސް ހައި ކޯޓަށް ކަމަށް ވަކީލް ވިދާޅުވި އެވެ.\nމަހްފޫޒު އެދިވަޑައިގަތީ އަދީބު ގޭ ބަންދުގައި ބެހެއްޓުމުން ފިލާފާނެ ކަމަށް ބެލެވޭ ނަމަ އެކަން މެދުވެރިވިޔަ ނުދިނުމަށް އެޅެން ހުރި ފިޔަަވަޅުތައް އެޅުމަށެވެ. އެ ގޮތުން އަދީބުގެ ގޭގެ ބޭރުގައި ފުލުހުން ބޭތިއްބުން ވެސް އެންމެ ރަނގަޅު ކަމަށް ވިދާޅުވި އެވެ.\nއެކަމަކު އަދީބުގެ ބަންދަށް ކްރިމިނަލް ކޯޓުން ރޭ ވަނީ 15 ދުވަސް ދީފަ އެވެ.\nމަހްފޫޒް ޝަރީއަތުގެ މަޖިލީހުގައި ވިދާޅުވީ ދައުލަތާ އެކު އޮތް އެއްބަސްވުމާއި ސުޕްރީމް ކޯޓުގެ އަމުރަކާ ޚިލާފަށް ފިލައިގެން ދިއުމުން އަދީބު ބަންދުގައި ބަހައްޓަން ޖެހޭ ފަދަ ހާލަތެއް އުފެދިފައިވާ ކަމަށެވެ.\nޝަރީއަތް ކުރުމާ ބެހޭ ޖިނާއީ އިޖުރާއަތުގެ ގަވާއިދުގެ ދަށުން އެ މީހަކީ ފިލާފާނެ މީހެއްތޯ ކަނޑައެޅުމަށް، ކުރިން އަމަލުކޮށްފައިވާ ގޮތަށް ބަލަން ޖެހޭ އިރު، އަދީބު ފިލަން މަސައްކަތް ކޮށްފައިވާ ކަން އެނގެން އޮތުމުން އޭނާ އަކީ ދެން ވެސް ފިލާފާނެ މީހެއް ކަަމަށް ކޯޓަށް ބެލެވިދާނެ ސަބަބުތައް ހުރި ކަމަށް ވެސް މަހްފޫޒް އެއްބަސްވެވަޑައިގަންނަވަ އެވެ.\nއޭނާ ވިދާޅުވި ގޮތުގައި ގާނޫނުގައި ބުނެފައިވާ ސާފު ވާހަކަތަކާއި ފެންނަން ހުރި ހަގީގަތްތަކާ ދެކޮޅަށް ވަކާލާތެއް ނުކުރައްވާނެ އެވެ. އެކަމަކު ހަމައެކަނި އެދެނީ އަދީބު ބަންދުކުރާ ނަމަ ގޭ ބަންދުގައި ބެހެއްޓުމަށް ކަމަށް މަހްފޫޒް ވިދާޅުވި އެވެ.\nމަހްފޫޒް ވިދާޅުވީ އަދީބު ފިލަން މެދުވެރިވީ، އެމްއެމްޕީއާރުސީގެ ޚިޔާނާތާ ގުޅުންހުރި ނުފޫޒު ގަދަ ފަރާތްތަކުގެ ބިރު ދެއްކުންތަކާއި ނުފޫޒުތަކާ ހެދި ކަމަށް އޭނާ ވިދާޅުވާ ކަމަށެވެ.\nއަދީބުގެ ބަންދުގެ މުއްދަތު އިތުރުކުރަން ބޭއްވި މަޖިލީހުގައި އޭނާ ވަނީ އެމްއެމްޕީއާރުސީ މެދުވެރިކޮށް ހިޔާނާތް ހިންގެވި ކަމަށް އިއުތިރާފްވެވަޑައިގެންފަ އެވެ. އެ ފައިސާ ލޯންޑަ ކުރެއްވި ގޮތާއި ދައުރުވި ގޮތް ވެސް ފުލުހުންގެ ތަހުގީގަށް ކިޔައިދީފައި ވާނެ ކަމަށް އަދީބު ވިދާޅުވި އެވެ.\nއިތުރު ލިޔުންތައް ކްރިމިނަލް ކޯޓް ޖުޑީޝަރީ ނައިބު ރައީސް ހައްޔަރުކުރުން ވަކީލް މަހްފޫޒް ސައީދު ކުރީގެ ނައިބު ރައީސް އަދީބު އަހުމަދު އަދީބު


REPORT: Safari Rape case: Media kuhveriko bayaan nerey iru, thu'humathu kureveny MP jeehaan ge firikalunnah kamah bunaa vaahaka fuluhun dhogeh nukuri !\nސަފާރީ ރޭޕް ކޭސް: މީޑިއާ ކުށްވެރިކޮށް ބަޔާން ނެރޭއިރު، ތުހުމަތު ކުރެވެނީ އެމްޕީ ޖީހާންގެ ފިރިކަލުންނަށް ކަމަށް ބުނާ ވާހަކަ ފުލުހުން ދޮގެއް ނުކުރި\nދެ އަހަރުގެ ކުއްޖާ ރޭޕް ކުރި މައްސަލައިގައި އޭރު މާލެ ތެރޭގައި ކުރިޔަށް ގެންދިޔަ ހަރަކާތްތަކުގެ ތެރެއިން/ ފޮޓޯ: ވަން\nސަފާރީއެއްގައި ބިދޭސީއެއް ރޭޕް ކުރި މައްސަލައިގައި ހައްޔަރު ކުރި މީހުން ވަނީ، ހައްޔަރުގައި ބަހައްޓަން ޖެހޭ ސަބަބެއް ނެތް ކަމަށް ބުނެ ދޫކޮށްލާފައެވެ. ފުލުހުންގެ މީޑިއާ ގްރޫޕުގައި ނޫސްވެރިން އެތައް ސުވާލުތަކެއް އަދިވެސް ކުރަމުންދާއިރު، ފުލުހުންގެ މީޑިއާގެ ފަރާތުން އެއްވެސް ޖަވާބެއް ނުލިބެއެވެ.\nއެގޮތުން މައްސަލައިގައި ހިމެނޭ މީހުން ދޫކޮށްލި ސަބަބާއި، އެއީ ރޭޕްއެއް ނޫން ކަމާއި ޖިންސީ ގޯނާ ކުރުން ކަމުގައި ނިންމީ ކިހިނެއްތޯ ނޫސްވެރިން ވަނީ ސުވާލުކޮށްފައެވެ. މީގެ އިތުރުން ހައްޔަރު ކުރި މީހުންނާއި ވިކްޓިމްގެ އެއްވެސް ސާމްޕަލްއެއް ނެގިތޯ ސުވާލު ކުރުމުން ވެސް ބަޔާން ނެރުމާއި ހަމައަށް އެއްވެސް ޖަވާބެއް ނުދެއެވެ.\nރެއިން ފެށިގެން ހުއްޓުމެއްނެތި، ފުލުހުންގެ މީޑިއާ ގްރޫޕުގައި އެތައް ނޫސްވެރިންނެއް ސުވާލު ކުރި ނަމަވެސް، ފުލުހުންގެ ތަރުޖަމާނު ޗީފް ސްޓޭޝަން އިންސްޕެކްޓަރު އާތިފާ ހަސަން ތަކުރާރުކޮށް ވިދާޅުވަމުން ދިޔައީ މައްސަލައިގެ ތަހުގީގު ކުރިޔަށް ދާ ކަމަށެވެ. އަދި ބައެއް ނޫސްވެރިންގެ ސުވާލުތަކަށް އެއްވެސް ވަރަކަށް ޖަވާބެއް ނުދެއްވައެވެ.\nސަންގުން ވަނީ، މި ކޭސްގައި ރައްޔިތުންގެ މަޖިލީހުގެ ހިންވަރު ދާއިރާގެ މެންބަރު ޖީހާންގެ ފިރިކަލުން މި މައްސަލައިގައި ކުށުގެ ތުހުމަތު ކުރެވޭތޯ ނުވަތަ ނޫންތޯ ކަށަވަރުކޮށްދިނުމަށް ތަކުރާރުކޮށް އެދިފައެވެ. އަދި ޖީހާންގެ ފިރިކަލުންނަށް މި މައްސަލައިގައި ތުހުމަތުތައްކޮށް މީޑިއާތަކުގައި ރިޕޯޓްތައް ކުރަމުންދާއިރު އެކަމުގެ ސައްހަކަން ކަށަވަރުކޮށްދިނުމަށް ތަކުރާރުކޮށް ސަންގުން ވަނީ އެދިފައެވެ. ހަމަ އެހެންމެ ޖީހާންގެ ފިރިކަލުން މި މައްސަލައިގައި ޝާމިލްވާކަން ނުވަތަ ނޫންކަން ފުލުހުން ކަށަވަރުކޮށް ނުދޭހާ ހިނދަކު މި މައްސަލައިގައި ޖީހާންގެ ފިރިކަލުން ޝާމިލްވާކަމަށް ތުހުމަތުކޮށް މީޑިއާ ތަކުން ކުރާ ރިޕޯޓްތަކުގެ ޒިންމާ ފުލުހުން ނަގަން ޖެހޭނެކަމަށް ސަންގުން ވަޓްސްއަޕް ގްރޫޕްގައި ބުނުމުންވެސް ޖީހާންގެ ފިރިކަލުން މި މައްސަލައިގައި ޝާމިލްވާކަމަށް ދެކެވޭ ވާހަކަތައް ފުލުހުންގެ މިޑިއާއިން ދޮގުކޮށްފައެެއް ނުވެއެވެ. މިރޭ އެންމެ ފަހުން އެ ސުވާލު ކުރަން ފެށުމުން އާތިފާ ވިދާޅުވީ އެއްވެސް މީހެއްގެ ޒާތީ މައުލޫމާތެއް ހިއްސާއެއް ނުކުރެވޭނެކަމަށެވެ.\nފުލުހުން މިރޭ ނެރުނު ބަޔާނުގައި ވާގޮތުން، މައްސަލަ ހުށަހެޅީ ފަތިހު 05:00 ގައެވެ. އަދި އެގޮތަށް ބަޔާނުގައި އޮތްއިރު އެ ހާދިސާ ހިނގިތާ މާ ގިނައިރެއް ނުވެ އެންމެން ދޫކޮށްލިއިރު ސާމްޕަލް ނަގާ ޑޮކްޓަރަށް ދެއްކީ ވެސް ކޮން އިރަކުތޯ ނޫސްވެރިން ސުވާލު ކުރިއެވެ.\nފުލުހުން ބުނާ ގޮތުގައި އެފަދަ ކަމެއް ހިނގައިގެން އުޅޭކަން އެނގުނީ ހުޅުމާލެ ލަކުޑި ޖެޓީ ސަރަހައްދަށް ފުލުހުން ދިޔައިރު އެ ތަނުގައި އަންހެނަކާއި ދެ ފިރިހެނަކު ތިއްބާ ފެނި ސުވާލު ކުރުމުންނެވެ. ފުލުހުން ބުނީ މި މަހުގެ 25 ވަނަ ދުވަހުގެ ރޭ ރައްޓެއްސެއްގެ ފަރާތުން ލިބުނު ދައުވަތަކަށް، މައްސަލައިގައި ތުހުމަތުކުރެވޭ ދެ މީހުންނާއެކު ސަފާރީއަކަށް ގޮސް ވަގުތު ހޭދަކުރި ކަމަށާއި އަދި އެ މީހުން، ސަފާރީ ތެރޭގައި އޭނާގެ ނުރުހުމުގައި އޭނާގެ ގައިގައި އަތްލައި ޖިންސީ ގޯނާކުރި ކަމަށާއި، އެމީހުންގެ އަމަލުތައް އެފަދަ އަމަލެއް ތަކުރާރުކޮށްފާނެތީ ސަލާމަތްވާން މޫދަށް ފުންމާލުމުން ޑިންގީއެއްގައި އެ ދެމީހުން އައިސް އޭނާ ޑިންގީއަށް ނަގައިގެން ގެންގޮސް ހުޅުމާލެ ޖެޓީއަށް ބޭލީ ކަމަށް އަންހެން މީހާ ބަޔާން ދީފައިވާ ކަމަށެވެ. އަދި އެތަނުގައި ތިބި ދެ ފިރިހެނުން އެވަގުތު ފުލުހުންގެ ބެލުމުގެ ދަށަށް ގެންގޮސްފައި ވަނީ، އެއީ ދެމިގެން ދިޔަ ކުށުގެ ވެއްޓެއް ކަމަށް ވާތީ ކަމަށެވެ. ފުލުހުން ބުނީ މައްސަލައިގައި ދެ މީހުން ދޫކޮށްލީ އެވަގުތާއި ހަމައަށް ލިބިފައިހުރި މައުލޫމާތުތަކުގެ މައްޗަށް ބަލާ ބަންދުގައި ބައިތިއްބައިގެން ތަހުގީގު ކުރިއަށް ގެންދިއުމަށް ނުފެންނާތީ ކަމަށް ކަމަށެވެ.\nމައްސަލައިގައި ފުލުހުން އަމަލު ކުރި ގޮތާއި މެދު ނޫސްވެރިން ސުވާލު އުފައްދައެވެ. އަދި ބަންދުގައި ބަހައްޓަން ނުޖެހޭކަމަށް ނިންމީ ކިހިނެއްތޯ ނޫސްވެރިން ސުވާލު ކުރިއެވެ. ނަމަވެސް މީގެއިން އެއްވެސް ސުވާލަކަށް ފުލުހުންގެ ފަރާތުން މާބޮޑު އެއްބާރުލުމެއް ނުލިބިއެވެ.


އަލްބަޔާން ރޭޑިއޯގެ ޚަބަރުތައް (9 ރަމަޟާން 1437ހ) – ۞ Haqqu.info\nއަލްބަޔާން ރޭޑިއޯގެ ޚަބަރުތައް (9 ރަމަޟާން 1437ހ)\n16/06/2016 14/07/2016 ޙައްޤު ނިއުސް ޓީމް\n9 ރަމަޟާން 1437ހ.\nއަންބާރު ވިލާޔަތުގެ ރަމާދީގެ އިރުހުޅަނގުން އަލްބު ރިޝާހްގައި ތިބި ޞަފަވީންނާއި އެމީހުންގެ ލަޝްކަރު ފުނުޑާލުމަށްފަހު މުޖަހިދުންވަނީ ޖަރައިޝީ ސަރަހައްދާ ހަމައަށް ކުރިއަށް ވަދެގަނެފައެވެ.\nމުޖާހިދުންވަނީ ޞަޙާވަތުގެ ލަޝްކަރުތަކާއި އިލްޙާދު ކުރުދީން ޙަލަބުގެ ރަށްފުށު ހިސާބުތަކަށް ދިންހަމަލާތަކަކަށް ކާމިޔާބުކަމާއެކު ހުރަސްއަޅާ އަދި ޙަލަބުގެ އިރުމަތީ ރަށްފުން އިތުރު2އަވަށްވަނީ ދަޥްލަތުގެ ބާރުގެ ދަށަށް ގެނެސްފައެވެ.\nވިލާޔާތު ފައްލޫޖާގެ ޝުހަދާ އަވަށުގެ ކޮޅުން މުޖާހިދުންވަނީ2އިސްތިޝްހާދި ހަމަލައެއްދީ ޞަފަވީންގެ ސިފައިންނާއި ރާފިޟީންގެ ހަނގުރާމަވެރިންނަށް ބޮޑެތި ގެއްލުންތަކެއް ދީފައެވެ.\nވިލާޔަތު ދިލްޖާގެ މަޚްމޫރުގެ ހުޅަނގުން މުޖާހިދުންވަނީ ޞަފަވީންނަށް އަމާޒުކޮށް އިސްތިޝްހާދީ ހަމަލާއެއް އަމާޒުކޮށްފައެވެ.\nވިލާޔަތު ހަމާގައި ރައްގާއާއި އަތިރިއްޔާ ދެމެދުގައިވައި ނުޞައިރީންގެ ގިނަ ޗެކްޕޮއިންޓްތަކަކަށް މުޖަހިދުންވަނީ ހަމަލާތައް އަމާޒުކޮށްފައެވެ.\nވިލާޔަތު އަންބާރުގެ އުތުރާއި އުތުރުހުޅަނގު ރަމާދީގައި މުޖާހިދުންވަނީ ޞަފަވީންނާއި ޞަޙަވާތުންގެ ބާރުދަށުގައިވާ ސަރަހައްދުތަކަށް ބޮޑެތި ހަމަލާތަކެއް ދީފައެވެ. އަދި ވަރުގަދަޔަށް ހިނގި ކުރިމަތިލުންތަކުގައި މުޖާހިދުންވަނީ އަލްބު ރިޝާހްގެ ސަރަހައްދު އެއްކޮށް މުޖާހިދުންގެ ބާރުގެ ދަށައް ގެންގޮސްފައެވެ. އަދި މިކުރިމަތިލުންތަކުގައި ދުޝްމަނުންގެ ގިނައަދަދެއްގެ ސިފައިން މަރާލައި، އެމީހުންގެ 11 އުޅަނދެއް ރޯކޮށްލާފައެވެ. އަދި ޣަނީމާގެ ގޮތުގައި ގިނަ ހަތިޔާރާއި ވަޒަނުގެ އިތުރުން5ހަމަރ ވަނީ ހޯދާފައެވެ.\nމީގެ އިތުރުން އުތުރު ރަމާދީގެ އަލް ޖަރަޔީޝީ ސަރަހައްދުގައި ޚިލާފަތުގެ ސިފައިން ޞަފަވީންނާއި ރަފިޟީންގެ ގިނަ ބެރެކްސް ތަކާ މަރުކަޒުތަކަށް ދިން ހަމަލާތަކުގެ މުރުތައްދުންގެ 30 މީހުންވަނީ މަރާލާފައެވެ. އަދި މުޖާހިދުންވަނީ އެސަރަހައްދުގައި ހުރި އެންމެ ބޮޑު ބޭސް މުޖާހިދުންގެ ބާރުގެދަށައް ގެނެސް އެސަރަހައްދުގައި ހުރި ގިނަ ބެރެކްސްތަކެއް ހަލާކުކޮށްލާ5އުޅަނދު ރޯކޮއްލާ އަދި ޣަނީމާގެގޮތުގައި ކޮންމެވެސް ވަރަކަށް ހަތިޔާރާއި ވަޒަން ހޯދާފައެވެ.\nޞަޙަވާތުގެ މުރުތައްދުންވަނީ ނަޞާރާ ކޯލިޝަންގެ ޖެޓުތަކުގެ އެހީގައި ތައިލް ބައްތަލް އަވަށައް ހަމަލާދޭން މަސައްކަތްކޮށްފައެވެ. އެތައް ގަޑިއިރުތަކެއް ވަންދެން ކުރިޔަށް ދިޔަ ހަމަލާ ބަދަލުކުރުމުގައި މުޖާހިދުންވަނީ މުރުތައްދުންގެ ހަމަލާ ނާކާމިޔާބުކޮއްލާ މައިން ވަޅުގަނޑުތަކާ ދިމާލަށް ފައްސާލާފައެވެ. މީގެތެރެއިން އެއްބައި މައިންތައް އެމީހުންގެ މަށްޗައް ގޮވާ ޓޭންކެއްވަނީ ހަލާކުވެފައެވެ. އަނެއްބައި މުރުތައްދުންވަނީ ނާކާމިޔާބާއެކީ ފިލާ ރައްކާވެފައެވެ.\nއިލްޙާދު ކުރުދީންވަނީ ރޫސީންގެ ޖެޓުތަކުގެ އެހީގައި އުތުރު ރަށްފުށުގައި އޮންނަ ތައިލް ޤަރާހްއަށް ހަމަލާދީ ވަދެގަންނަން މަސައްކަތްކޮށްފައެވެ. ރޫސީގެ ޖެޓުތަކުންވަނީ އެސަރަހައްދަށް މިސައިލްއާއި ކްލަސްޓަރ ބޮން ބޭނުންކޮށްގެ 52 ވައިގެ ހަމަލާ ދީފައެވެ. ނަމަވެސް މުޖާހިދުންވަނީ މިހަމަލާ ނާކާމިޔާބު ކޮށްލާ އެމީހުން6މީހަކު މަރަލާ 15 މީހަކު ޒަހަމްކޮށްލާފައެވެ.\nމީގެ އިތުރުން މުޖާހިދުންވަނީ އުތުރު ރަށްފުށުގެ ދެ އަވަށެއްކަމަށްވާ ޖަގީ އަދި މަޢަސަރިނިއްޔާ އަލުންއަނބުރާ ދަޥްލަތުގެ ބާރުގެ ދަށައް ގެނެސްފައެވެ.\nއަހަރުމެންގެ އަޚް އަބޫ ތުރާބް އަލް އަންސާރީ ވަނީ ހުޅަނގު މަޚްމޫރުގައި ޞަފަވީންނާއި ރަފިޟީންގެ ލަޝްކަރުތަކަށް އަމާޒުކޮށް އިސްތިޝްހާދީ ހަމަލާއެއްދީފައެވެ. މިހަމާލާގައި އެމީހުންގެ ގިނަބަޔަކުވަނީ މާރާލެވިފައެވެ. އަދި އެޔަށްފަހު އެސަރަހައްދަށް މުޖާހިދުން ދިން ހަމަލާތަކުގައި 1 ޓީ-52 ޓޭންކަރަކާއި މީހުން އުފުލާ އުޅަނދުތަކެއްވަނީ ހަލާކުކޮށްލާފައެވެ. މާތް ﷲ އަހަރުމެންގެ އަޚާގެ ޝާހާދަތު ޤަބޫލްކުރައްވާށި.\nހަމާގައި ރައްޤާއާއި އަތިރިއްޔާ ދެމެދުގައިވައި ނުސައިރީންގެ ގިނަ ޗެކްޕޮއިންޓްތަކަކަށް މުޖަހިދުންވަނީ ހަމަލާތަކެއްދީ އެމީހުންގެ ގިނަ ސިފައިންތަކެއް މަރާލާފައެވެ. މީގެ އިތުރުން ޓޭންކަރަކާއި ބީއެމްޕީއެއް ވަނީ ހާލާކުކޮށްލާފައެވެ. އަދި މުޖާހިދުންވަނީ ޣަނީމާގެ ގޮތުގައި ވޮޒްޑިކާ ޓޭންކަރަކާއި، ބީއެމްޕީއެއްގެ އިތުރުން ހަތިޔާރާއި ވަޒަން ހޯދާފައެވެ.\nއަރުމެންގެ އަޚް އަބޫ ޚާލިދް އަލް އިންގޫޝީ ޚައިރު އަވަށުގެ ޕެނަރޯމާ ޗެކްޕޮއިންޓަކުގައި ތިބި ނުޞައިރީންގެ ބައިގަނޑަކަށް އަމާޒުކޮށް އިސްތިޝްހާދީ ހަމަލާއެއްދީފައެވެ. މިހަމަލާއަށް ފަހު މުޖާހިދުންވަނި އެޗެކްޕޮއިންޓަށް ހަމަލާދީފައެވެ. މާތް ﷲ އަހަރުމެންގެ އަޚާގެ ޝާހާދަތު ޤަބޫލްކުރައްވާށި.\nގަހްތާނިއްޔާ ސަރަހައްދުގައި ކުރުދީންގެ އުޅަނދެއްގައި އެއްޗެއް ގޮއްވާލައިގެން ދިން ހަމަލާގައި ވަނީ އެކަކު މާރާލާ އަނެކަކު ވަރަށް ބޮޑަށް ޒަހަމްކޮށްލާފައެވެ.\nޚިލާފަތުގެ ލަޝްކަރުން މެދު އަދި ލުއި ހަތިޔާރު ބޭނުންކޮށްގެން ޚާން ބަނީ ސާދުގެ އަންބަކިއްޔާ ސަރަހައްދުގައި ޞަފަވީންގެ އުޅަނދަކަށް ހަމަލާދީ އެމީހުންގެ2މީހުންވަނީ މަރާލާފައެވެ.\nޚިލާފަތުގެ ސިފައިންވަނީ ހާދިޘާ ސަރަހައްދުގައި ޞަފަވީންނާއި ޞަޙަވާތުން އެއްވާ ހިސާބުގަނޑަކަށް ބަރު ހަތިޔާރުބޭނުންކޮށްގެ ގިން ހަމަލާތަކެއްދީފައެވެ. އަދި ހާދިޘާ ޑޭމްއާއި ސަކްރަން ގެ ދެމެދުގައިވާ މަގުގައި ޞަފަވީންގެ ޓްރަކެއްގައި އެއްޗެއްގޮއްވާލާ އޭގާއިތިބި އެންމެންވަނީ މާރާލާފައެވެ.\nޚިލާފަތުގެ ސިފައިންވަނީ ރަފިޟީންގެ ލަޝްކަރެއްގެ އިސް ކޮމާންޑަރުކަމަށްވާ އައްމާރު އަލް އައްޒަވީއަށް ހަމަލާދީ ޒަހަމްކޮށްލާފައެވެ. މިހަމަލާ ދީފައިވަނީ ރާފިޟީންގެ ސަރުކާރުން އޭނަޔާ މަޤާމް ހަވާލުކުރިތާ ކުޑަ ވަގުތު ކޮޅޭއްގެ ތެރޭގައެވެ.\nމުޖާހިދުންވަނީ އަބޫ ރިފާ ޗެކްޕޮއިންޓެއްގައި މިސްރުގެ މުރުތައްދު ލަޝްކަރަށް ނިސްބަތްވާ ވައިޕީއާރު އުޅަނދެއްގައި އެއްޗެއްގޮއްވާލާ، އެއުޅަނދާއި އޭގައި ތިބިހާ ބަޔެއްގެ ދުވަސްވަނީ ދުއްވާލާފައެވެ.\nޚިލާފަތުގެ މުޖާހިދެއް ވަނީ ޕެރިސްގެ ލެސް މިޔުރެކްސް ސަރަހައްދު ނައިބު ޕޮލިސް ޗީފްއާއި އަދި ޕޮލިހުގައި އުޅޭ އޭނާގެ އަންހެނުންގަޔަށް ވަޅިހަރާ މަރާލާފައެވެ. މިހަމަލާއަށްފަހު އެއަޚާވަނީ ޝަހީދުވެގެން ގޮސްފައެވެ. ﷲ އެއަޚާ ޝަހީދުންގެތެރޭގައި ޤަބޫލްކުރައްވާށި.\nޖާހިލިއްޔަތުގެ މައްސަލަތައް: ޖާހިލިއްޔަތުގެ އަހުލުވެރިންނާއި އިސްލާމްދީން ޚިލާފުވި އެންމެ މުހިއްމު މައްސަލަތައް\nއަލްބަޔާން ރޭޑިއޯގެ ޚަބަރުތައް (10 ރަމަޟާން 1437ހ)


kudakudhin alah roadha hifan feshumuge gothun kurevidhaane7kameh\nމިއަހަރުގެ ބަރަކާތްތެރި ރަމަޟާން މަސް އަޅުގަނޑުމެންނާ ބައްދަލު މިކުރީ، ދުނިޔޭގައި ފެތުރިފައިވާ ނުރައްކާތެރި ބަލިމަޑުކަމަކާ ގުޅިގެން އެކަމުން ސަލާމަތް ވުމުގެ ގޮތުން ގޭގައި ބަންދުވެފައިވާ ދުވަސްވަރެއްގައެވެ. އޮފީސްތަކާ ސްކޫލުތަކުގެ ކިޔެވުން ބަންދުކޮށްފައިވުމުން ދަރިންނާ އާއިލާގެ އެހެން މެންބަރުންނާއެކު ގޭގައި ތިބެގެން ރޯދަ ހިފާލަން ލިބޭ މިފުރުސަތުގެ ބޭނުން އެންމެ އެދެވޭގޮތުގައި ކުރެވޭތޯ ބެލުން ވަރަށް މުހިއްމެވެ. އެގޮތުން، މި ރަޟާންމަހުގައި މާތްﷲ ފަރުޟު ކޮށްފައިވާ ރޯދައާއި، އެހެނިހެން އިސްލާމް ދީނުގެ ފަރުޟު އަޅުކަންތައްތައް ދަރިންނަށް ކިޔަވައިދީ ޢަމަލީގޮތުން އެކަންކަމަށް ހާނުވާލަން މި ފުރުސަތުގެ ބޭނުން ހިފުން ކިހިނެއްވާނެތޯއެވެ.\nއެހެންކަމުން މިރަމަޟާން މަހަކީ ތިޔަ މައިންބަފައިންގެ ލޮބުވެތި ދަރިންނަށް ރޯދަ ހިފަން ދަސްކޮށްދޭންފަށާ މަހެއް ކަމުގައި ހަދަމާތޯއެވެ. ތިރީގައި ފާހަގަކޮށްލާފައިވާ7ކަމަކީ، މިގޮތުން ކުޑަކުދިން ރޯދަ ހިފަން ފެށުމުގެގޮތުން ކުރެވިދާނެ ކަންތައްތަކެކެވެ.\nސިއްހަތު ރަނގަޅުތޯ ޔަގީން ކުރުން\nއެންމެ ފުރަތަމަ ކަމަކަށްވެސް، ރޯދައަށް ކުދީން ބެހެއްޓުމުގެ ކުރިން އެކުދިންގެ ސިއްޙީ ހާލަތު ދެނެގަނެ، ރޯދައަށް ބެހެއްޓުމުން އެކުދިންނަށް އުނދަގޫތަކެއް ވާނެތޯ ނުވަތަ ނޫންތޯ ޔަގީން ކުރުން ވަރަށް މުހިއްމެވެ. އަދި ހަމަ އެހެންމެ ކޮންމެ ކުއްޖަކީވެސް ތަފާތު ކުއްޖެއްކަން ހަނދާން ބަހައްޓަންވާނެއެވެ. ބައެއް ކުދިން އުމުރުން4އަހަރުގައިވެސް ރޯދަ ހިފައެވެ. އަނެއްބައި ކުދިން6އަހަރު ވަންދެންވެސް ނުހިފާ ހުރެއެވެ. ކުދީންގެ ހާލަތާ ރިއާއަތްކޮށް ރޯދައަށް ބެހެއްޓުމާމެދު އެންމެ ރަނގަޅުގޮތެއް އެނގޭނީ އެކުއްޖެއްގެ މައިންބަފައިންނަށެވެ.\nކުދިންގެ ސިކުނޑި އެކަމަށް ތައްޔާރުކުރުން\nކުޑަކުދިންނަކީ އަބަދުވެސް ކީއްވެ؟ މިސުވާލު ކުރަން ބޭނުންވާ ބައެކެވެ. އެހެންކަމުން ދުވާލުގެ ވަގުތުތަކުގައި އެއްވެސް އެއްޗެއް ނުކައި، ނުބޮއެ ހުންނަން ޖެހެނީ ކީއްވެކަމާއި، ކޮންމެ މުސްލިމަކުވެސް ރޯދަ ހިފަން ޖެހެނީ ކީއްވެކަން ސާފުކޮށް ކިޔައިދިނުން ވަރަށް މުހިއްމެވެ. މިގޮތުން ރޯދަ ހިފަނީ މާތްﷲ އެކަމަށް އަންގަވާފައިވާތީ ކަމަށާ، އެކަލާނގެ އެކަމަށް އަންގަވާފައިވަނީ އަހަރެމެން ތަޤްވާވެރިންނަށް ވުމަށްޓަކައިކަމަށް ކިޔައިދެވިދާނެއެވެ. ތަޤްވާވެރި ވުމަކީ ކޮބައިކަންވެސް އެކުދިންނަށް އޮޅުންފިލުވައިދިނުން ރަނގަޅެވެ.\nއެހެން ކަންކަމުގައި މަސްއޫލު ކުރުވުން\nރޯދައަށް ކުދިން ހުންނަ ދުވަސްތަކުގައި އެކި ކަހަލަ ކަންކަމުގައި ބައިވެރިކޮށްލާށެވެ. އޭރުން ބަނޑުހައިވުމާ ވަރުބަލިވުންފަދަ ކަންކަމުން އެކުދިންގެ ވިސްނުން ދުރުކޮށްދެވޭނެއެވެ. އެގޮތުން އެކި ކަހަލަ ކުޅިވަރުތައް އެކުދިންނާއެކު ކުޅެލާ، ފޮތް ކިޔާލާ، އެކުގައި ޤުރުއާން ކިޔަވައި ނަމާދު ކޮށްލުން، މިއީ ކޮށްލެވިދާނެ ވަރަށް ރަނގަޅު ކަންތައްތަކެވެ. ކުޅިވަރުތަކުގެ ތެރޭގައި މާބޮޑަށް ވަރުބަލިވާނެ ކަހަލަ ކުޅިވަރުތައް އެކުދިން ލައްވާ ނުކުޅެވޭތޯ ބަލަންވާނެއެވެ. އެހެން ނޫނީ ކަމުގެ އަސްލު ގެއްލި ކުދިން ވަރުބަލިވެ، ރޯދަ ދޫކޮށްލަންޖެހޭ ހިސާބަށްވެސް ދިޔުން އެކަށީގެންވެއެވެ.\nކުދިންނަށް ހިތްވަރު ދިނުމަކީ ވަރަށް މުހިއްމުކަމެކެވެ. އެއީ މުޅި ދުވަސް ރޯދައަށް ނުހުރެވުނު ކަމުގައި ވިޔަސްމެއެވެ. ހިތްވަރު ދިނުމުގެ ގޮތުން ކޮންމެވެސް ކަހަލަ ހަދިޔާއެއް ދެވިދާނެއެވެ. އޭރުން ކުދިންގެ ހިތުގައި އިތުރު ހިތްވަރާ ޝައުޤު އުފެދޭނެއެވެ. މިސާލަކަށް، ރޯދަ ވީއްލާ ގަޑިއަށް އެކުދިން އެންމެ ކަމުދާ ކައު އެއްޗެއް ތައްޔާރު ކޮށްލުން، ހިތްއެދޭ އެއްޗެއް ގަނެލާ ދިނުން ނުވަތަ އެކުދިން ކުރި މަސައްކަތަށް ތައުރީފު ކުރުމުންވެސް ފުދޭނެއެވެ. އަދި ރޯދަމަހުގެ ދުވަސްތައް ހިމިނައިގެން ޗާޓެއް ތައްޔާރު ކޮށްލެވިދާނެއެވެ. އެކުދިންނަށް ރޯދަ ހިފޭ ދުވަސް ދުވަހުގައި ސްޓިކަރ އެއް ތަތްކޮށްލާނީއެވެ.\nރޯދަ ހިފުމުން ލިބޭ މަތިވެރި ނިޢުމަތްތަކުގެ ވާހަކަ ކިޔައިދިނުން\nރަމަޟާން މަހުގެ ރޯދަ އާއި ގުޅިގެން ލިބޭ ނިޢުމަތްތައް ކުޑަކުދިންނަށް ނޭނގޭނެއެވެ. އެކުދިންނަށް މިވާހަކަތައް ކިޔައިދިނުމަކީ ރޯދަ ހިފުމަށް ޝައުގުވެރިކަން އުފެދޭނެ ކަމެއްކަން ޔަޤީނެވެ. އެގޮތުން،\n- ރޯދަ ހިފާ މީހުންނަށް ވަކިން ޚާއްސަކޮށް ސުވަރުގޭގައި "އަލްރައްޔާން" އޭ ކިޔުނު ދޮރާށްޓެއްވާކަން\n- ސުވަރުގޭގެ ދޮރުތައް ހުޅުވި ނަރަކައިގެ ދޮރުތައް މިމަހު ބަންދުކުރެވޭނެ ކަން\n- ހުރިހާ ޝައިތޯނުންތައް ކަސްތޮޅު އެޅުވޭނެކަން\n- ނަރަކައިގެ އަޒާބުން ސަލާމަތްވުމުގެ އައްޑަނައަކަށް ރޯދަ ވާނެކަން\nހާރުގެ ގޮތުގައި ރަނގަޅު ކާނާ ކާންދިނުން\nކުއްޖާ ރޯދައަށް ހުރުމުގެ ކުރީން ހާރު ކާންދިނުން ވަރަށް މުހިއްމެވެ. ހާރު ކެއުމަށް ރަނގަޅު ގަޑީގައި އެކުދިން ނަގައި ފައިދާހުރި ރަނގަޅު ކާނާ ކާންދިނުމަށް ސަމާލުކަން ދޭންވާނެއެވެ. އޭރުން ގިނަ ވަގުތު ވަރުބަލި ނުވެ ރޯދައަށް ހުރުމަށް އެކަމުން އެހީތެރިވެދޭނެއެވެ.\nއެންމެ ފަހު އަދި އެންމެ މުހިއްމު ކަމަކަށް ދުޢާ ކުރާށެވެ. ތިމާގެ ދަރިން ރޯދަ ހިފުމަށް ޝައުގުވެރި ކުރުމަށާ، ރޯދަ ހިފުމުގައި ފަސޭހަކަން އެކުދިންނަށް ލެއްވުމަށް އެދި މާތްﷲ ގެ ހަޟްރަތަށް ދުޢާ ދަންނަވާށެވެ. ދުޢާއަކީ މުއުމިނުންގެ ހަތިޔާރެވެ. އެހެންކަމުން ކޮންމެ މައިންބަފަޔަކުވެސް ދަރިންނަށް ރަނގަޅުގޮތްތައް މެދުވެރިކޮށްދެއްވުން އެދި އެކަލާނގެ ހަޟްރަތުގައި ދަންނަވަންވާނެއެވެ.\nމިނޫނަސް ރޯދައަށް ކުޑަކުދިން ތައްޔާރުކޮށް ރޯދަ ހިފުމަށް ކުރެވިދާނެ ކަންތައްތައް ހުންނާނެއެވެ. ކޮންމެ ކަމަކަށްވެސް، ރަނގަޅަށް ތައްޔާރުވެ ކުދިންނާ ގުޅިގެން މަސައްކަތް ކުރުމުން އެކަމެއް ކުރުމުގައި ދަރިންނާއި މައިންބަފައިންނަށްވެސް ފަސޭހަވާނެއެވެ. މާތްﷲ ގެ ހަޟްރަތުން މިރަމަޟާން މަހަކީ އަޅުގަނޑުމެންނާ، އަޅުގަނޑުމެންގެ ދަރިންނަށްވެސް، ބަރަކާތުން ފުރިގެންވާ ރަމަޟާން މަހެއްކަމުގައި ލެއްވުން އެދި ދުޢާކުރަމެވެ.


11/9ގެ ހާދިސާއާއި ގުޅޭ އައު ރިޕޯޓެއް ބައިޑެންގެ ސަރުކާރުން ތައްޔާރުކުރަނީ | Sandhaanu\n11/9ގެ ހާދިސާއާއި ގުޅޭ އައު ރިޕޯޓެއް ބައިޑެންގެ ސަރުކާރުން ތައްޔާރުކުރަނީ\n11/9ގެ ހާދިސާގައި މަރުވި މީހުންގެ އާއިލާތަކުން ބުނާގޮތުގައި ސައުދީ އަރަބިޔާއިން ވަނީ އަލް ގައިދާ ޖަމާއަތަށް އެހީތެރިކަން ފޯރުކޮށްދީ 9/11 ހާދިސާ ހިންގުމުގައި ބޮޑު ދައުރެއް އަދާކޮށްފައެވެ. އެހެންކަމުން އެ ހާދިސާގައި މަރުވި އާއިލާގެ މީހުން ދަނީ ސައުދީ އަރަބިޔާއިން އެކަމުގައި ބައިވެރިވެފައި ވަނީ ކިހާވަރަކަށްތޯ އަލުން ބަލައި ސައުދީ އަރަބިޔާއާމެދު އަޅަންޖެހޭ ފިޔަވަޅުތައް އެޅުމަށް އެމެރިކާގެ މިހާރުގެ ރައީސް ޖޯ ބައިޑެންއަށް ގޮވާލަމުންނެވެ.\nއެމެރިކާގެ ޖަސްޓިސް ޑިޕާޓްމެންޓުން ވަނީ އެ މައްސަލައާ ބެހޭ ރިޕޯޓެއް ތައްޔާރުކުރުމުގެ މަސައްކަތް ރައީސްގެ އިސްނެންގެވުމާއި ގުޅިގެން ފަށާފައެވެ. އަދި 2001 ވަނަ އަހަރުގެ ސެޕްޓެމްބަރު މަހުގެ 11 ވަނަ ދުވަހު ހިނގައިދިޔަ އެ ހިތާމަވެރި އަދި ގެއްލުން ބޮޑު ހާދިސާ އާއި ގުޅިގެން އާންމުންގެ ހިތްތަކުގައިވާ ސުވާލުތަކަށް މި ރިޕޯޓުން ޖަވާބު ލިބިގެން ދާނެކަމަށް ޖަސްޓިސް ޑިޕާރޓްމެންޓުން ވަނީ ހާމަކޮށްފައެވެ.\nއެމެރިކާގެ ވައިޓްހައުސްއިން މިކަމާ ގުޅިގެން ނެރެފައިވާ ބަޔާނެއްގައި ބުނެފައިވާ ގޮތުގައި 2001 ވަނަ އަހަރު ހިނގި އެ ހާދިސާގެ ޝިކާރަކަށްވި މީހުންގެ އާއިލާތަކަށް އަދިވެސް ހައްގު އިންސާފު ހޯދައިދެވިފައެއް ނުވެއެވެ. މި ރިޕޯޓު ތައްޔާރުކޮށް އާންމުކުރުމުގެ މައިގަނޑު މަގުސަދަކީ އެ މީހުންގެ ޝަކުވާތަކަށް ނިމުމެއް ގެނައުމަށް މަސައްކަތް ކުރުމެވެ.


Rah girumakee madhu aharaku vaki dhuvasvarehgai vaa kame: Dr hussain - vNews.mv\nރަށް ގިރުމަކީ މަދު ފަހަރަކު ވަކި ދުވަސްވަރެއްގައި ވާކަމެއް: ޑރ ހުސައިން\nޝުރުފާ މުޙައްމަދު 02 February 2020, 19:52\nމި ދުވަސްވަރު ރާއްޖޭގެ ބައެއް ރަށްތައް ވަރަށް ބޮޑަށް ގިރަމުން ދަނީ ވަކި ދުވަސްވަރެއްގައި މޫސުން ދިމާވަމުންދާ ގޮތަކުން ކަމަށް އެންވާރަމަންޓު މިނިސްޓަރ ޑރ. ހުސައިން ރަޝީދު ހަސަން ވިދާޅުވެއްޖެއެވެ.\nރަށް ގިރުމުގެ މައްސަލާގައި އެންވާރަމަންޓު މިނިސްޓަރ މިނިސްޓްރީން ބޭއްވި ނޫސްވެރިންގެ ބައްދަލުވުމުގައި ވާހަކަފުޅުދައްކަވަމުން މިނިސްޓަރ ވިދާޅުވީ، ރާއްޖޭގެ ރަށްތައް ގިރަމުންދާ ގޮތާއި މިންވަރަށް ބަލާއިރު ހުރިހާ ރަށަކަށްވެސް މިކަމުގެ އަސަރުކުރަމުންދާ ކަން ފާހަގަވެފައިވާ ކަމަށެވެ. އަދި އެހެން އަހަރުތަކާއި ހިލާފަށް މި އަހަރު ރަށް ގިރުމުގެ މައްސަލަ ބޮޑުވެފައިވާ ކަމަށެވެ.\nމިނިސްޓަރ ވިދާޅުވީ މީހުން ދިރިއުޅޭ ރަށްތަކާއި ފަޅުރަށްތަކަށްވެސް މިކަމުގެ އަސަރު ކުރަމުންދާއިރު އެންމެ ބޮޑަށް މިކަން ފެންނަނީ މީހުން ދިރިއުޅޭ ރަށްތަކުން ކަމަށެވެ. އަދި ވަކިން ހާއްސަކޮށް މީހުން ދިރިއުޅޭ، ބަނދަރު ހަދާފައި ހުރި ރަށްރަށުގައި ގިރުން ބޮޑު ކަމަށް ވިދާޅުވިއެވެ. އަދި ފަޅު ރަށްރަށުގެ ގޮނޑުދޮށްތައްވެސް ގިރާފައިވާ ކަމަށް އެންވައިރްމަންޓު މިނިސްޓަރ މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ ރަށް ގިރަން މެދުވެރިވާ އެންމެ ބޮޑު އެއް ސަބަބަކީ ރަށްރަށުގެ ބަނދަރުތައް ހަދާފައި ހުރި ގޮތުން ކަމަށާއި، ކުރިން ބަނދަރުތައް ހަދާފައި ހުރީ އެންމެ އެކަށީގެންވާ ގޮތަށް ނޫން ކަމަށެވެ. ރަށް ގިރުމުގެ މައްސަލަ މީގެ ކުރިން މިހާ ބޮޑު ނުވުމުން އެ ކަންބޮޑުވުންތައް އެވަރަށް ނެތުން އެކަށީގެންވާ ކަމަށްވެސް މިނިސްޓަރ ވިދާޅުވިއެވެ.\nމިނިސްޓަރ ޑރ. ހުސައިން އިތުރަށް ވިދާޅުވީ ރަށްގިރުމުގެ މައްސަލައަށް ހައްލު ހޯދުމަށް ރަނގަޅު ގޮތަކީ ހިލަ ތޮށި އެޅުމުގެ ބަދަލުގައި "ނޭޗަރ ބޭސް ސޮލިއުޝަން" އެއް ކަމަށެވެ. ބަނދަރުތައް ހަދާއިރު ބަލަންވީ ވެއްޓަށް އެކަމުން ލިބޭނެ ގެއްލުން ކުޑަކުރުމަށް ކަމަށާއި، ގުދުރަތީ ގޮތުން ރާއްޖެ އުފެދިފައި އޮންނަ ގޮތް ބަދަލުކުރުމަށް ކުރެވޭ ކޮންމެ ކަމަކާއި ގުޅިގެން ގުދުރަތީ ވެއްޓަށް ބަދަލުތަކެއް އަންނަ ކަމަށްވެސް މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ މި މައްސަލަ ހައްލު ކުރުމަށް ސަރުކާރުން މަސައްކަތް ކުރަމުންދާ ކަމަށެވެ. އެގޮތުން ރަށްގިރާ މައްސަލައިގައި މިނިސްޓަރު ހިމެނިވަޑައިގަންނަވާ ގޮތަށް އެންވަޔަރަމެންޓް މިނިސްޓްރީގެ ވަަފުދެއް މީހުން ދިރިއުޅޭ ރަށްރަށުގެ އިތުރަށް، މީހުން ދިރިނޫޅޭ ޖުމްލަ 30 ރަށަކަށް ޒިޔާރަތް ކޮށްފައިވާ ކަމަށް މިނިސްޓަރ ވިދާޅުވިއެވެ.


Rowing gai baiverivaa team thah 8 gai annan fashaane - Hali News\nރޯވިން އިންޓަރސްކޫލް މުބާރާތަށް ރާައްޖެއިން ޓީމުތައް ތައްޔާރުވަނީ/ފޮޓޯ ހަލި\nކޯސްޓަލް ރޯވިންގައި ބައިވެރިވާ ބޭރު ޓީމްތައް އަށެއްގައި އަންނަން ފަށާނެ\n04 November 2021, 18:54\nމި ހިނގާ ނޮވެމްބަރ 11 އިން 14 އަށް އައްޑޫސިޓީގައި ބޭއްވުމަށް ހަމަޖެހިފައިވާ "އިންޓަރ ސްކޫލް ކޯސްޓަލް ރޯވިން ބީޗު ސްޕްރިންޓް" ގައި ރާއްޖެއިން ބޭރުން ވާދަކުރާ ޓީމުތައް މިމަހުގެ 8 ވަނަ ދުވަހު ރާއްޖެއަށް އަންނަން ފަށާނޭ ކަމަށް ރޯވިންއެސޯސިއޭޝަނުން ވިދާޅުވެއްޖެއެވެ.\nރޯވިން އެސޯސިއޭޝަންގެ ރައީސް އަހުމަދު ހަބީބު ވިދާޅުވީ ޓެކްނިކަލް އޮފިޝަލުންނާއި އެތުލީޓުން އައްޑުއަށް އައިސް ނިމޭނީ ނޮވެމްބަރ9ވަނަ ދުވަހު ކަމަށެވެ. މި ޓީމްތައް އައްޑުއަށް އައިސް ތިބުމަށް ހަމަޖެހިފައިވަނީ އެކި ގެސްޓުހައުސްތަކުގައެވެ. އެފަދަ ހުރިހާ ޚަރަދެއް ކުރުމަށް ހަމަޖެހިފައިވަނީ އެ ޓީމްތަކުންނެވެ. މި މުބާރާތުގައި ރާއްޖޭގެ އިތުރުން އިޓަލީ، އިނގިރޭސިވިލާތް، ޕާކިސްތާން ޗައިނާ، ތައިލެންޑުގެ ބައިވެރީން ހިމެނެއެވެ.\nމި މުބާރާތުގެ ޓައިޓަލް ސްޕޮންސަރަކީ އެމްޑަބްލިޔުއެސްސީއެވެ. ޑެސްޓިނޭޝަން ޕާޓްނަރ އަކީ ވިޒިޓް މޯލްޑިވްސްއެވެ. ޑިޖިޓަލް ޕާޓްނަރ އަކީ އުރީދޫއެވެ. އޮފިޝަލް ޖާޒީ ސްޕޮންސަރ ކޮށްދެއްވައިފައިވަނީ ސަނީ އެންޓަރޕްރައިސަސް އެވެ. ޑްރިންކް ޕާޓްނަރއަކީ މޮގުމޮގު އެވެ. މުބާރާތުގެ އޮފިޝަލް މީޑިއާއަކީ ރާއްޖެ ޓީވީއެވެ.މީގެ އިތުރުން ކޯޕަރޭޓް ސޮޕޮންސަރުންނަކީ ސަރުކާރުގެ މައިވިޔަފާރި ކުންފުނި ކަމަށްވާ އެސްޓިއޯ، ސިގްނޭޗަރ، ސޮނޭވާ، އައްޑޫ ސިޓީ ކައުންސިލް، ވެންޒަރ ކޮމްޕެނީ ޕްރައިވެޓް ލިމިޓެޑެވެ.\nމި މުބާރާތުގައި ރާއްޖެއިން 130 އެތުލީޓުން ބައިވެރިވެއެވެ. ރާއްޖެއިން ބޭރުން ބައިވެރިވާ އެތުލީޓުންގެ އަދަދަކީ 23 އެވެ. މީގެ އިތުރުން އެގައުމުތަކުގެ އޮފިޝަލުން ވެސް ބައިވެރިވާނެއެވެ.\nމި މުބާރާތުގެ ސަބަބުން ބޭރުގެ ގައުމުތަކަށް އައްޑޫ ތައާރަފްވެ އިތުރަށް މަޝްހޫރުވެގެންދިއުމުގެ ފުރުސަތު ފަހިވެގެންދާނެ ކަމުގެ އުންމީދު ވަރަށްބޮޑު ކަމަށް ރޯވިންއެސޯސިއޭޝަންގެ ރައީސް ވިދާޅުވިއެވެ. މިއީ އައްޑޫގެ ފަތުރުވެރިކަން ދުނިޔެއަށް އިސްތިހާރު ކުރުމަށް ލިބިގެންދާނޭ ފުރުސަތެއް ކަމަށް ވެސް ހަބީބު ވިދާޅުވިއެވެ.ރޯވިންއަކީ ރާއްޖޭގައި ބާރަށް ކުރިއަރަމުން އަންނަ ކުޅިވަރެކެވެ. ރާއްޖޭގެ ޓީމުތަކުންވަނީ ބައިނަލްއަގުވާމީ ބައެއް މުބާރާތްތަކުގައި ވާދަކޮށް ފާހަގަ ކޮށްލެވޭ ރަން ވަނަތަކެއް ހާސިލްކޮށްފައެވެ.\nއިތުރު ލިޔުންތައް ރޯވިން ދިވެހި ކުޅިވަރު


Neydhemey Vakivumeh Haadhahaa Loabivey - 8 | Vaahaka\nމަރިޔަމް ހުސައިން October 24, 2017\t4 Comments\nViews: 11242\t132\nނަވީން ޖޫލީއަށް ފުރަގަސްދިނެވެ. އެމޫނަށް ބަލަން ހުރެ އެޙަބަރު ދިނުމަކީ ނަވީންގެ ހިތަށް ކުޅަދާނަވެގެން ވާ ކަމެއް ނޫނެވެ.\n"އަހަންނަކަށް ކުދިންނެތް ނުލިބޭ...."\nޖޫލީގެ ދުނިޔެ އެނބުރިގަތް ކަހަލައެވެ. ނިކަން ވަރުގަދައަށް އެހާމެ ލޯބިން ބިނާކުރަމުން ދިޔަ ބިނާ ފުނޑުފުނޑުވެގެން ދިޔައީއެވެ.\n"ދުވަހަކުވެސް ކުދިންނެތް ނުލިބޭނެ"\nލޯމަރާލަމުން ނަވީން އިތުރަށް ބުނެލިއެވެ. ތެދު ހަގީގަތް ހާމަކުރަން ނަވީން ނުކުޅެދުނެވެ.ހަގީގަތަކީ ކުދިންނުލިބެނީ ނަވީނަކަށް ނޫނެވެ. ޖޫލީއަށެވެ. ޖޫލީ ދެކެވާލޯތްބަށްޓަކާ ހަގީގަތް ހާމަކުރަން ނަވީނަށް ނުކެރުނީއެވެ. އެފަކީރު ދެރަވާނެވަރު ހިތަށްއަރާފައެވެ. ނަވީންގެ ބައްޕަ ޖޫލީއާ ވަކިވާން މަޖްބޫރުކޮށްދާނެތީއެވެ. ކުދިންނުލިބޭ މީހެއްގެ ގޮތުގައި ޖޫލީގެ ނަން ލޭބަލްކުރެވި އެހެންމީހުންގެ މަލާމަތްލިބިދާނެތީއެވެ.\nހިމޭންކަމުގެ ވަގުތުކޮޅަކަށް ފަހު ކޮޓަރިތެރޭގައި އިވިގެންދިޔައީ ޖޫލީގެ ގިސްލުމުގެ އަޑެވެ. ނަވީން ޖޫލީ ގެނެސް އޭނާގެ މޭގެތެރޭގައި ފޮރުވާލިއެވެ. ހިތްފުރެންދެން އެދެއަތުގެ ތެރޭގައި ރޮމުންދިޔައިރު ނަވީން ދިޔައީ ޖޫލީގެ ބޮލުގައި ފިރުމަމުންނެވެ.\n" މިހާރުވެސް އަހަރެން އެކީ އުޅެން ބޭނުންތަ؟"\nއުއްމީދެއްނެތް ފަދައިން ނަވީން ބުނެލީ ނިކަން މަޑުންނެވެ.\n" ހޫނ... .އަހަރެން ހަށީގަ ފުރާނަ ހުރިހާ ހިނދަކު..... އަހަރެން ނަވީނަކާއި ވަތްކެއް ނުވާނަން.... ނަވީންވެސް އަހަރެންނާއި ވަކިވާކަށް އަހަރެން ނޭދެން.... އެއަށްވުރެން ބޮޑަށް އަހަރެން ލޯބިވޭ...."\nޖޫލީއަށް ވާހަކަދެއްކުނީ ލަސްލަހުންނެވެ. ޖޫލީގެ ކޮންމެ ލަފްޒަކުންވެސް އޭނާގެ ހިތަށްކޮއްފައިވާ އަސަރު ނަވީނަށް އިޙްސާސްކުރެވުނެވެ. ނަވީން ދެލޯމަރާ ބާރުކޮއްލިއެވެ.\nޖޫލީގެ ލޮލުން ފައިބަމުންދިޔަ ހޫނުކަރުނަތަކުން ނަވީންގެ ގަމީސް ދިޔައީ ތެންމަމުންނެވެ. ހަމަ އެހެންމެ ނަވީންގެ ލޮލުން ފައިބަމުންދިޔަ ކަރުނަތައް ޖޫލީގެ އިސްތަށިގަނޑުގެ ތެރެއަށް ވަންނަމުން ދިޔައީ ނިކަން ސިއްރުސިއްރުންނެވެ. ނަވީން އިރުއިރުކޮޅާ ދެލޯ ފުހެލައެވެ. އިތުރަށް ޖޫލީ ދެރަވެދާނެތީއެވެ.\n"ދެން ނުރޮއެ.... ކޮންމެ ކަމެއްވެސް ވާނީ ރަނގަޅަށޭ ބުނެއޭ ނުން..... އަހަރެމެންނަށް ކުއްޖަކު ލިބެން ތަޤްދީރުގައި ނެތީ....."\nޖޫލީ ނަވީންގެ ހަށިގަނޑާއި ދުރުކޮށްލާ ޖޫލީގެ ދެލޯ ފުހެދެމުން ނަވީން ވާހަކަދެއްކިއެވެ.\n"ދެން ނުރޯތި އިނގޭ....."\nނަވީން ޖޫލީގެ ދަތްދޮޅީގައި ހިފާ އުފުލާލަމުން ބުނެލިއެވެ.\nރޮވިދާނެތީ ޖޫލީ ހުރީ ދެތުންފަތު ބާރުކޮށްގެންނެވެ. ނަވީންގެ އެހީތެރިކަމާއެކު ޖޫލީ އެނދުގައި ބޭންދިއެވެ.\nނަވީން ނިންމައިގެން ހުރީ ރޭވިފައިވާ ގޮތަށް ދަތުރު ކުރިއަށް ގެންދިއުމަށެވެ. ދަތުރު ކެންސަލްކޮށް ގޭގައި ހުންނަން ޖެހިއްޖެ ނަމަ ދެމީހުންނަށްވެސް އޭގެ ނޭދެވޭ އަސަރު ކުރާނޭކަން އެނގޭތީއެވެ.\nމިފަހަރުވެސް ޖޫލީގެ ޖަވާބު ކުރެވެ.\n"ހިނގާ އަވަހަށް ނިދަން އުޅެމާ....އޭރުންދޯ ފަތިހު ފަތިހާ ހޭލެވޭނީ ފައިވް ތާރޓީގަ ލޯންޗު ނައްޓާލާ ގޮތަށް އޮތީ ...."\nފާހާނައަށް ވަންނަމުން ނަވީން އިތުރަށް އޮޅުން ފިލުވާދިނެވެ. ޖޫލީ ހިތްހަމަޖައްސާއި ދިނުމުގެ ގޮތުންނެވެ.\nއާދުވަހަކަށް އަރައިގެން އައި އިރާއެކު ނިޒާރު ނަސީރު ގޮވައިގެން އައިސް މަޑުކޮއްލީ މާލޭގެ އެންމެ ހިތްފަސޭހަ ދިމާލުގައެވެ. އެންމެ ގިނަ މީހުން ހެނދުނުގެ އެވަގުތު ހިތްހަމަ ޖައްސާލަން އައިސް އުޅޭ ރަސްފަންނަށެވެ. ނިޒާރުގެ މަޤްސަދަކީ ނަސީރު ހިތްހަމަ ޖައްސައިދިނުމެވެ. ހިޔާލު ބަދަލުކޮއްލާ އެކަކު އަނެއްކެއްގެ ހުރި ކަންބޮޑުވުންތައް ހިއްސާކުރުމެވެ.\nގޭތެރޭގައި އަބަދު އިނދެ އިނދެ ނަސީރުވެސް އިނީ ބޭރަށް ނިކުމެލަން ބޭނުންވެފައެވެ. އެހެން ނަމަވެސް އޭނާ ބޭރުތެރެއަށް ނެރެލައި ހަދަން ބޭބެ ނިޒާރު ނޫން ދެވަނަ މީހަކުނެތެވެ. ހުރި ހަމައެކަނި ދަރިފުޅު އައްފާން އުޅެނީ އެއަށްވުރެން ބުރަކޮންނެވެ. ނަސީރާ އަނގައިން ބުނެލާނެ ވަގުތެއްވެސް އައްފާނަކަށް ނުވެއެވެ. މީހުން އުޅޭގޮތް ބަލަން ފަރާތް ފަރާތަށް ނަސީރު ބަލަމުންދިޔައިރު އެމޫނުމަތިން ހިތްހަމަ ޖެހިފައިވާކަން ފެނެއެވެ. ނިޒާރުވެސް ކޮއްކޮގެ އުފާވެރި މޫނަށް ބަލަން އިނެވެ.\n"ކޮބާ ވަރަށް ހިތްހަމަ ޖެހިފަދޯ ތިއިނީ...."\nނިޒާރުގެ އަޑަށް ނަސީރު ނިޒާރުގެ މޫނަށް ބަލާލިއެވެ.\nބޯޖަހާލަމުން ނަސީރުވެސް ބަދަލުގައި ބޭބެއަށް ހިނިތުންވުމެއް ހަދިޔާ ކުރިއެވެ.\n"އެނގޭ އަބަދު ގޭގަ އިންނަން ވީމަ ވަރަށް ފޫހިވާނެކަން .... އެކަމަކު ބޭބެވެސް މަސައްކަތް ހުންނަ ގޮތުން ނަސީރުގޮވައިގެންވެސް މިހެން ނިކުމެވޭކަށް ނޯވޭ...."\nނިޒާރުގެ ވާހަކަ އަޑުއަހަން ނަސީރު އިނީ ކިޔަމަންތެރިކަމާއެކުއެވެ. ނިޒާރު އުޅޭލެއް ބިޒީކަން އޭނާއަށް ކިތަންމެ ރަނގަޅަކަށްވެސް އެނގެއެވެ.\n"އާދިލާ ބުނި ނަސީރު މިހާރު ކެއުމާ ނިކަންދުރޭ.... ކޮބާތަ މައްސަލައަކީ އަނެއްކާ ގޭގަ ކައްކާ އެއްޗެހި ނުބައީތަ؟"\nނިޒާރު ވާހަކައިގެ މައުލޫ ބަދަލުކޮއްލިއެވެ. އަސްލު ވާހަކަ ދައްކަން ކަނޑައަޅާފައިވާ ދިމާއަށް އަނބުރާލިއެވެ.\n"ނޫނޭ ކާއެއްޗެހި ނުބައީކީ ނޫން...."\nނަސީރު އަވަސް އަވަހަށް ބުނެލިއެވެ. އާދިލާ ތައްޔާރުކުރާ ކާއެއްޗެހި ދެދުވަހު ދެގޮތަކަށް ނުހުރެއެވެ. ކެއްކުމުގައި އެއީ މާހިރެކެވެ. އެނެއްކާ އެހާ ސާފުތާހިރެވެ.\n"ދެން ކީއްވެ؟ ތިވިސްނާ ކަމެއްވެސް ނިކަން ބުނެލާން އުޅެބަލަ.... .އެއް ސިކުނޑިން ވިސްނީމަށް ވުރެން ދެސިކުނޑިއަކުން ވިސްނައިގެން ނެރެވޭ ނަތީޖާ ބޭބެއަށް ހީވަނީ މާ ބޮޑަށްވެސް ރަނގަޅުވާނެހެން......"\nނިޒާރު ކަހަލަ ލަފާދާރު ބޭބެއެއް ލިބުން އެއީ ނަސީރަށް ހާސް ނިޢުމަތެވެ. ނަސީރު ވިސްނާލިއެވެ. އައްފާން ނަސީރަށް ވުރެން ގާތްކޮން އުޅެނީވެސް ނިޒާރާއެވެ. ނަސީރު ބުނާ އެއްޗަކަށް ވުރެން ނިޒާރު ބުނާ އެއްޗެއްގެ އަޑު އައްފާން އަހާނެއެވެ.\nނިޒާރުގެ އަޑަށް ނަސީރު ކުޑަކޮން ސިހޭގޮތްވިއެވެ.\n"އައްފާނު ވަޒީފާއަކަށް ނުގޮސްގެންދޯ.... ބޭބެވެސް ތި ވާހަކަ ދައްކައިފިން.... އައްފާނު ބޭނުމެއް ނުވޭ އެހެން ކަމެއް ކުރާކަށް...."\nނިޒާރު ހީކުރީ ނަސީރު އައްފާން ޓެކްސީކުރުން ނޫން އިތުރު ކަމެއް ނުކޮށްގެން އެކަމާ ކަންތައް ބޮޑުވަނީ ކަމަށެވެ.\n"ކުދިންވާނީ އެކުދިން ބޭނުން ކަންކަން ކުރަން ދޫކޮށްލަން.... ޝައުގުވެރިކަން ނެތި ކިހިނެތް ކަމެއް ކުރާނީ..."\nނިޒާރު ބޭނުންވީ ނަސީރަށް ވިސްނައިދޭށެވެ. އަބަދު އެވާހަކަ ދައްކާނީ އެކަމާ ވިސްނާތީކަން އޭނާއަށް އެނގެއެވެ. ނަސީރު އެހާލުގައި އިނދެގެން އެއްވެސް ކަމަކާ ވިސްނާ ފިކުރުކުރުމަކީ ނިޒާރު އެދޭކަމެއް ނޫނެވެ.\n"ތިކަންވެސް އޮތީ ތިހެން.... އެކަމަކު އެއަށްވުރެން މާބޮޑަށް ވިސްނޭ އެސޮރު ދިރިއުޅުމެއް ފަށަން ނޫޅޭތީ......"\nނަސީރުގެ ވާހަކައަށް ތާއީދު ކުރުމުގެ ގޮތުން ނިޒާރު ބޯޖަހާލިއެވެ. އެއީ ނިޒާރަށް ވިސްނާނުލެވި އޮތް ތަންކޮޅެކެވެ. ބަފަޔަކު ދަރިންނާއި ދޭތެރޭ ވިސްނާ މިންވަރަށް ބޮޑުބޭބެއަކަށް ވިސްނޭނީ ކޮންފަދަޔަކުން ހެއްޔެވެ؟ ކިތަންމެ ގާތްކޮން އުޅުނަސް ކިތަންމެ ގިނަކަންކަމުގައި ލަފާދީ ހެދިކަމުގައި ވިޔަސް ނިޒާރު އެވަނީ އެކަމާ އަޅާނުލެވިފައެވެ.\n"އާނ ތީ މިހާރު ކުރަން ލަސްވެއްޖެ ކަމެއް.... އަޅެ އައްފާނުއާ ބޭބެ ވާހަކަ ދައްކާލާނަން...."\nއިރުކޮޅަކު ވިސްނަން އިނދެފައި ނިޒާރު ބުނެލިއެވެ.\n"އައްފާނު ކުއްޖަކުވެސް ނުގެންގުޅެނީތަ؟"\nނަސީރުގެ އަޑުގައި ހުރީ ހައިރާން ކަމެވެ. އެއުމުރުގެ ކުދިން ކުދިންނާ ރައްޓެހިވެގެން އުޅެންޏާ ސިއްރުނުވާނޭކަން ނަސީރަށް އިނގެއެވެ. ނަސީރުމެން ބޮޑެތިވެގެން އައި ޒަމާނުގައި ސިއްރުސިއްރުން ކުދިންނާއި ރައްޓެހިވެގެން އުޅުނަސް މިހާރުގެ ކުދިން ތަފާތެވެ. ދެމީހުން އެކީ ބުރުޖަހަން ގޮސް ތަންތަނަށް ކާންގޮސްހަދައެވެ. އެކަކު އަނެއްކެއްގެ ގެއަށް ގޮސް ފިލްމުތަކަށް އެކީ ގޮސް ހަދައެވެ.\n"ނޭގެ...ހިޔެއް ނުވޭ... .ދުވަހަކުވެސް ނުދެކެން އަންހެންކުއްޖަކާ އެކު...."\nނިޒާރު ދިން ޖަވާބުން ނަސީރު މާޔޫސްވާގޮތް ވިއެވެ. ނަސީރަށް ނުފެނު ނަމަވެސް އައްފާން ކުއްޖަކާ ގުޅުމެއް އޮންނަ ކަމަށްވަންޏާ ނިޒާރަށް ނޭގިނުދާނޭކަމަށް އޭނާއަށް ޔަގީންކުރެވުނެވެ.\nނިޒާރު އެކީ އެނބުރި ގެއަށް އާއިރުވެސް ނަސީރު އިޙްތިޔާރުކުރީ ހިމޭންކަމެވެ. ނިޒާރު ތަންތަން ދައްކާ ވާހަކަދައްކަމުން ދިޔައިރު މަދުފަހަރަކު ނޫނީ އެއްޗެއް ބުނެނުލައެވެ.\nރުކެއްގެ ދަށުގައި ހުރި ބީޗްޗެއަރއެއްގައި ނަވީން އޮތެވެ. ލައިގެން އޮތީ ގަދަނޫކުލައިގެ ސޯޓެއް އެކަންޏެވެ. އަވިއައިނު އަޅައިގެން އޮތުމުން ބަލާބެލުމަށް ހީވަނީ ނިދާފައި އޮތްހެންނެވެ. ހަމަ ނިދި ނިދޭނީވެސް މީހާގެ ވިސްނުމާއި ފިކުރުތަކުން އެއްކިބާ ވެވިގެންނެވެ. ދެން ކަންތައްކުރަންވީ ގޮތެއް ޙުދު ނަވީނަކަށްވެސް ނޭގުނެވެ. ތެދަށް ބުނެވުނު ނަމައޭ ބައެއް ފަހަރު އޭނާގެ ހިތަށް އަރައެވެ. އެހެނަސް ހަގީގަތް ހާމަކުރަން ނުކެރުނީވެސް ޖޫލީ ނަވީން ދޫކޮށް ހިނގައިދާނެތީއެވެ. ނަވީނަށް އުފާވެރި ދިރިއުޅުމެއް ލިބެންނެތީ އޭނާގެ ސަބަބުން ކަމަށް ދެކިދާނެތީއެވެ.\nނަވީންގެ އިސްތަށިކޮޅާ ކުޅެލަމުން ޖޫލީ ބުނެލިއެވެ. ފުން ހިޔާލެއްގައި އޮތް ނަވީން ކުޑަކޮން ސިހުނެވެ. ޖޫލީ އާއިރެއް އޭނާއަކަށް ނޭގެއެވެ.\nނަވީން ޖޫލީގެ މޫނަށް ބަލާލިއެވެ. އެމޫނުމަތިންވެސް ކުރިން ފެންނަ އުފާވެރިކަމެއް ނެތެވެ. ތުންފަތަށް މަސްނުއީ ހިނިތުންވުމެއް ގެނެސްގެން ހުއްޓަސް ދެލޮލުން ހެކިދެނީ ހަމަނިދި ނުލިބުމުން ވަރުބަލިކަމެވެ.\nނަވީނަށްވެސް ކޮށްލެވުނީ ސުވާލެކެވެ. ނަވީން އެތަނަށް އައި ޖޫލީ މޫދުން އައިސް ފެންވަރަން އުޅެނިކޮށެވެ. ނަވީން ހީކުރީ ފެންވަރައިން ނިކުމެ ޖޫލީ ނިދާނީކަމަށެވެ.\nދަމާލައިގެން އިން އެއްފައި ދުރުކޮއްލައި ޖޫލީ އިށިއިންނަން ނަވީން ތަންދެއްކިއެވެ.\n"ވާހަކައެއް ދައްކާލަންށޭ މިއައީ...."\n"އަވަހަށް ދައްކަންވީ އަޑުއަހަން މީނި...."\nވާހަކައެއް ދައްކާ ވާހަކަ ބުނުމުން ނަވީންގެ ހިތްތެޅިލިއެވެ. އެހެނަސް ނަވީންގެ އަޑުގައިވީ ސަމާސާއެވެ.\nކިތަންމެ ދައްކަން ބޭނުން ވާހަކައެއް ވިޔަސް ޖޫލީގެ މޫނުމައްޗަށް އަރާފައިބަމުން ދިޔަ ކުލަވަރުތަކުން އެވާހަކާއިގެ ބޮޑުކަން އަންދާޒާ ކުރެވޭހާވެއެވެ.\nޖޫލީގެ އަރުބެދޭހެން ހީވިއެވެ. ނަވީން ހިތްހަމަނުޖެހިދާނެތީ އޭނާގެ ހިތް ބިރުގަތެވެ.\n"ބުނެބަލަ..... ޖޫލީ ކޮންމެ ވާހަކައެއް ބުންޏަސް އަހަރެން އުފަލާއެކު ބަލައިގަންނާނަމޭ"\nލޮލުގައި އަޅާފައި އޮތް އަވި އައިނު ނަގަމުން ނަވީން ވާހަކަ ދެއްކިއެވެ. ޖޫލީގެ ކޮނޑުގައި ހިފާ ކުރިއަށްވުރެން ނަވީނާ ޖޫލީ ކައިރިކޮއްލިއެވެ. ޖޫލީ ނަވީންގެ ކޮނޑުގައި ބޯއަޅާލިއެވެ.\n"ހިނގާ އަހަރެމެން ބޭބީއެއް އެޑޮޕްޓް ކުރަން....."\nބުނަން ނުކެރި ހުރެފައި ޖޫލީ ބުނީ އޭނާ ހިތުގައި އޮތްގޮތަށެވެ. އެހެންބައެއްގެ ދަރިއެއް ގެނެސްގެން އަމިއްލަ ދަރިއެއްގެ ގޮތަށްގެން ގުޅޭށެވެ.\nނަވީނަށް ގަބޫލެއް ނުކުރެވުނެވެ. ޖޫލީ މިހާރު އެވިސްނަނީ ނަވީނަށް ކުދިންނުލިބޭތީ އެހެން މީހެއްގެ ކުއްޖަކު ގެނެސްގެން ގެންގުޅޭށެވެ. އެއީ ނަވީން ހިތަށްވެސް އަރާފައި ނުވާކަމެކެވެ.\n" އެކަމަކު ކި....ކިހިނެތް....؟"\nބޭރު ގައުމުތަކުގައި ކުދިން އެޑޮޕްޓު ކުރާވާހަކަ އޭނާވެސް އަހައެވެ. އެކަމަކު ރާއްޖޭގައި އެކަން ވާނެކަމަށް އޭނާއަށް ލަފާކޮއްލަންވެސް ދައްޗެވެ.\n"ކުޑަކުދިން ހިޔާ ފުރިފަ އެތިބީ ކުދިން..... އެކި ވަރުވަރުގެ..... ގައިމު ބަޔަކު ނުބަލަންވެގެން ނޫނީ ބަލާނެ މީހަކު ނެތީމަ ދޯ އެކުދިން އެތާ އެގެންގުޅެނީ..."\nޖޫލީގެ ވާހަކަ އަޑުއަހަން އިނދެފައި ނަވީނަށް ދޫކޮއްލެވުނީ ފުންނޭވާއެކެވެ.\n"އެތަނުން ކުދިންނެތް ނުދޭނެޔޭ...."\nޖޫލީ ދައްކަން ފެށިވާހަކަޔަކުން އަނެއްކާވެސް ނަވީންގެ ބޮލަށްވީ ބަރެވެ. ކުޑަކުދިން ހިޔާއިން ކުދިން ގެނައުމަކީ ޖޫލީ އެ ހީކުރާހާ ފަސޭހަކަމެއް ނޫނެވެ. ކޯޓުތަކަށް ދުވެގެން އެކަންކުރެވޭނީ ވަރަށް ދުވަހުން ވަރަށް އުނދަގުލުންނެވެ.\n"އަޅެ ބަލާބަލަ ލިބޭތޯ....."\nނަވީން އެއްބަސްވީ ޖޫލީ އާދޭސްކުރާވަރުން އިތުރު ގޮތެއް ނެތިގެންނެވެ.\nޖޫލީވެސް ނަވީން އެކަމާ އުޅޭނަމޭ ބުނުމުން އުފަލުން ނަވީންގެ ގައިގާ ބައްދާލިއެވެ. އެއްބަސް ވިޔަސް އެކަންކުރަން ނަވީންގެ އެއްވެސް ޝައުގުވެރިކަމެއްނެތެވެ. އެހެން ބައެއްގެ ދަރިއަކަށް ލޯބިދީގެން ގެންގުޅެވިދާނެ ކަމަކަށް ނަވީން ގަބޫލެއް ނުކުރެއެވެ.\nކުރިން ރޭ މާހިލް އެއްޗެހިކީ ފަހުން ސަޖާ ހުންނަނީ ނެގިމަޑުވެފައެވެ. ކޮންމެހެން ބުނަން ޖެހޭ އެއްޗެއް ނޫނީ ސަޖާ ނުބުނެއެވެ. ކުރިން އަބަދުހެން ސަޖާ ހުންނާނީ އަނގަތަޅާލަ ތަޅާލައެވެ. އޭރު އެކަމާ މާހިލަށް ނިކަން އުނދަގޫވެސްވެއެވެ. މިފާއިތުވި ދެހަފްތާ ސަޖާގެ މިޒާޖަށް އައިސްފައިވާ ބަދަލުން ފުރަތަމަ ފަހަރަށް އެމައުސޫމް އަންހެންކުއްޖާ އޭ ދޭތެރޭ ވިސްނާލަން މާހިލަށް މަޖްބޫރުވެއްޖެއެވެ.\nކޮންމެ ގޮތެއްވިޔަސް މާހިލް އެންމެ ލޯބިވާ ކުއްޖާ އާ ދުވަހަކުވެސް ގުޅެވޭކަށްނެތެވެ. އިންތިހާއަށް ލޯބިވި ލޯބިވެރިޔާ އާ މާހިލަށް ވަކިވާން ޖެހުނީ ދެމީހުންނަކީ ތެލިސީމިޔާ ކެރިއަރުންނަށް ވީމައެވެ. އެލޯބި ހަނދާންނައްތާލަން އުޅެއުޅެ މާހިލަކަށް އެކަމެއް ނުވިއެވެ. އެހެނަސް މިއަދު އޭނާގެ ވިސްނުން އެހެން ގޮތަކަށް ބަދަލުކުރަން ނިންމާފިއެވެ. ހިތާދެކޮޅަށް ނަމަވެސް ސަޖާއަށް މާހިލްގެ ފަރާތުން ލޯބިދޭން އޭނާ ބޭނުމެވެ. އެފަދަ ހެޔޮ އަންބަކާއި މެދު ކަންތައް ކުރެވުނީ ރަނގަޅަށް ނޫންކަން ވިސްނި ދެރަވިއެވެ.\nސަޖާ އޮފީހުން އަންނަންވާއިރަށް މާހިލް އެކަނި މަސައްކަތުން ކޮޓަރިތެރެ ޒީނަތްތެރިކޮއްލިއެވެ. ސީލިންގު ފުރެންދެން ފުއްޕާހަންތައް ހަރުކޮއްފައި އޮތުމުން އެކަނި ކުރި ނަމަވެސް ފަސޭހަކަމެއް ނޫންކަން އެނގޭހާވެއެވެ. ރަތްފިނިފެންމާ ފިޔައިން އެނދުމަތީ އިނގިރޭސި އަކުރުން "ސޮރީ" ޖަހާފައި ކައިރީ ރަތްފިނިފެންމާ ބޮނޑިއެއް ބާއްވާލިއެވެ.\nއެއްފަހަރު ގަޑިއަށް އަނެއްފަހަރު ބެލްކަނިން ބޭރުބަލާލެވުނީ އެހެން ރޭރެއަށް ވުރެން ސަޖާ ލަސްވުމުންނެވެ. ދޮރޯށިން ނިކުމެވެސް ބޭރު ބަލާލީ ސަޖާ އާދޭތޯއެވެ. ސަޖާ ލަސްވާތީ މާހިލަށް ބިރުވެރިކަން އިޙްސާސްކުރެވުނެވެ. ފޯނަށް ގުޅައިގެންވެސް ޖަވާބެއް ނުދެއެވެ. ފެރީއަށް އަރަމުން އާދައިގެ މަތިން މިރޭވެސް މެސެޖް ކޮއްފައި އެބައިނެވެ. މާހިލަށް ކުރިން ފޯނު ބަލައިނުލެވުނީ ކޮޓަރިތެރެ ޒީނަތްތެރިކުރަން އުޅުނީމައެވެ. އެމެސެޖު ފެނުމުން މާހިލް ފެރީ ޓާމިނަލާއި ދިމާއަށް ހިނގައިގަތީ ތެޅިތެޅި އޮތް ހިތަކާއެކުއެވެ. ކޮންމެވެސް ކަމެއް ގޯސްވެއްޖެކަން މާހިލަށް ޔަގީންކުރެވުނެވެ.\nމަގުތައް ކަޑަތުކުރަމުން ދިޔައީ ހަލުވި ފިޔަވަޅުތަކެއް ކުރިއަށް އަޅަމުންނެވެ. އަލިމަގުތައް ފަހަނައަޅާގޮސް އަނދިރި ގޯޅިއަކުން އެޅި ވަގުތު ކަންފަތުގައި ޖެހުނީ ވޭނީ އާދޭހެއްގެ އެޑެވެ. ރޮމުން ސަލާމަތަށް އެދި އަންހެނަކު ހަޅޭލަވާ އަޑެވެ. މާހިލަށް ހުރި ފިޔަވަޅުމަތީ ދެފައި ހަރުލިއެވެ. ކުޑައިރު ކޮޅަކު އެއިވޭ އަޑާމެދު ވިސްނަން ހުރެވުނެވެ. ދެވަނަ މިނެޓުގައި މާހިލްގެ ހުރިހާ ނާރުތަކުގައި ލޭކައްކުވާލިއެވެ. އެއީ ދެވަނަ ދެމީހެއްގެ އަޑެއް ނޫނެވެ. އެއީ ސަޖާގެ އަޑެވެ.\nލިޔުންތެރިޔާގެ ނޯޓް: ވާހަކަ ލަސްވިކަމަށްޓަކާ އެންމެހާ ކިޔުންތެރިންގެ އަރިހުން ނިހާޔަތަށް މަޢާފަށްއެދެމެވެ. މިވާހަކަ ގެނެސްދޭނީ ކޮންމެ އަންގާރަ އަދި ހުކުރު ދުވަހުއެވެ.\nއަޅޭ. އެންމެ ފަހުން ޖޫލީ ގެ އޭ ދޯ މައްސަލަ ހުރީ. ނަވީން ހާދަ ރަނގަޅޭ. ނަވީން ކަހަލަ ފިރިހެނެއްނު ހޯދަން ވި.\nނަވީން ދޮގު ހެދީމަ މައްސަލަ އަކީ. ހައު އެވާ ބޭޑް އިޓް އިޒް ޖޫލީ ޑިޒާވްސް ދަ ޓްރުތު.\nމި ސައިޓް ގެ އެންމެ ފެވަރިޓް\nމި އެޕިސޯޑު އެކަނި ކިޔާ މީހަކަށް ހީވެދާނެ އައްފާން ގޭ ހެންވެސް ?


"November" ge poster dhakkaalaifi!\nދިވެހި ފިލްމު "ނޮވެމްބާ" ގެ ޕޯސްޓަރު ދައްކާލައިފި\nޑާކްރެއިން -- ނޮވެމްބާ: ފިލްމުގެ ޕޯސްޓަރު\nޑާކް ރެއިން އެންޓަޓައިންމަންޓުންގެ ފިލްމު "ނޮވެމްބާ" ގެ ޕޯސްޓަރު ދައްކާލައިފި އެވެ.\nމި އަހަރު ގެނެސްދޭން ނިންމާފައިވާ ލޯބީގެ މި ފިލްމަކީ، ޑާކް ރެއިނުން މިދިޔަ އަހަރު ގެނެސްދިން ކޮމެޑީ ފިލްމު "މާމުއި" ގެ ސްކްރީންރައިޓަރުން ކަމަށްވާ އައިޝަތު ފުއާދު ތައުފީގާއި އަހުމަދު ތޮލާލްގެ ސްކްރީންޕްލޭއަކަށް ހަދާފައިވާ ފިލްމެކެވެ.\nޕޯސްޓަރުގައި ފިލްމުގެ ޓެގް ލައިނަކަށް ހިމަނާފައި ވަނީ "އަ ޖާނީ ޓު ޝޯ ދެޓް ލަވް އިޒް ބިޔޯންޑް ލޮޖިކް" އެވެ.\nފިލްމުގެ ޕޯސްޓަރު ދައްކައިލި ނަމަވެސް، ފިލްމުގެ އޮންސްކްރީން ކުރާނެ ތާރީހެއް އަދިވެސް އިއުލާނެއްނުކުރެ އެވެ.\nއަލީ ޝިފާއު (ޗިއްޕެ) ޑައިރެކްޓްކޮށްފައިވާ، ނޮވެމްބާގެ ޝޫޓިން ނިންމާލައި، މިހާރު އޮތީ ޕޯސްޓް-ޕްރޮޑަކްޝަން މަރުހަލާގައެވެ.\nމި ފިލްމުގެ ލީޑުން ފެނިގެންދާނީ ދިވެހި ސިނަމާގެ މިހާރުގެ އެންމެ މަގުބޫލު އެއް ޖޯޑް ކަމަށްވާ ޖުމައްޔިލް ނިމާލް (ޖުމަލް) އާއި މަރިޔަމް މަޖުދާ (މަޖޫ) އެވެ. މި ދެ ތަރިންނާ އެކު މި ފިލްމުން ބޮޑު ކާސްޓެއް ވެސް ފެނިގެންދާ އިރު، ފިލްމުގެ ވަރަށް ހާއްސަ ރޯލަކުން ކުރީގެ އެކްޓަރު އިސްމާއީލް ވަޖީހު ވެސް ފެނިގެން ދާނެ އެވެ.


Dhe launch eh accident ve6meehakah aniyaa vehjje\nދެ ލޯންޗެއް އެކްސިޑެންޓްވެ ހަ މީހަކަށް އަނިޔާވެއްޖެ\nއެކްސިޑެންޓްވި ދެ ލޯންޗުގެ ތެރެއިން އެއް ލޯންޗް މިއަދު އިރު އޮއްސުނު ވަގުތު އަޑިއަށް ދަނީ -- ފޮޓޯ: ލިޔުންތެރިއެއް\nހދ. ހަނިމާދޫ ނެރު ކައިރީ ދެ ލޯންޗް ޖެހި ހިނގި އެކްސިޑެންޓްގައި ހަ މީހަކަށް އެކިވަރުގެ އަނިޔާތައް ލިބި އެމީހުނނަށް ފަރުވާދޭން ފަށައިފި އެވެ. އެކްސިޑެންޓްވީ ކުޅުޅުދުއްފުށީ ލޯންޗާއި އެ އަތޮޅު ހިރިމަރަދޫ ލޯންޗެކެވެ.\nމި އެކްސިޑެންޓް ހިނގާފައި ވަނީ އިރުއޮއްސި ގާތްގަނޑަކަށް 6:10 އެހާކަންހާއިރު އެވެ.\nއެއާޕޯޓް އޮންނަ ހަނިމާދޫ ނެރުމަތީގައި ހިނގި އެކްސިޑެންޓްގައި ދެ ލޯންޗް ވެސް ނެރު ކައިރިއަށް އަޑިއަށް ދިޔައިރު، އަނިޔާވެ ފަރުވާ ދެމުން އަންނަނީ ދިވެހިންތަކަކަށް ކަމަށް ފުލުހުން ބުންޏެވެ. ހަނިމާދޫ ސިއްހީ މަރުކަޒުގައި އެ އެންމެންނަށް ފަރުވާދޭ އިރު ބައެއް މީހުންގެ ތަންތަން މަށައިގެން ގޮސް އެކެއްގެ ކޮޑުހުޅުން ނެއްޓިފައިވާ ކަމަށް ވެސް ވެ އެވެ.\nއެ އަތޮޅުގެ ހަބަރުތައް ގެނެސްދޭ ކުޅުދުއްފުށީ އޮންލައިން އިން ބުނީ ބައެއް މީހުންގެ ގައިގެ އެކި ތަންތަނުން ބޮޑެތި ޒަހަމްތައް ލިބި އަދި ބައެއް މީހުންގެ ވަނީ ބޯ ފަޅައިގެންވެސް ގޮސްފަ އެވެ. އަދި ދެ މީހެއްގެ ލޯމަތި ފަޅައިގެންގޮސްފައިވާ އިރު އެކަކު ވަނީ ކޮނޑުހުޅު ނައްޓައިގެން ގޮސްފައި ކަމަށް އެ ނޫހުން ބުންޏެވެ.\nމި އެ އެކްސިޑެންޓް ހިނގަން ދިމާވި ސަބަބެއް އަދި ސާފެއް ނުވެ އެވެ. އެކްސިޑެންޓަށްފަހު އަޑިއަށް ގޮސްފައިވާ ދެ ލޯންޗު ނެގުމުގެ މަސައްކަތް ސިފައިންނާއި ފުލުހުންނާއި އާންމުން ގުޅިގެން ދަނީ ކުރަމުންނެވެ.


Trumpakee ithubaaru nukurevey meeheh, mashvaraa kurumakee beykaaru kameh: Iran | Mihaaru\nއީރާނުގެ ރައީސް ހަސަން ރޫހާނީ (ކ) އާއި ޚާރިޖީ ވަޒީރު ޖާވަދް ޒަރީފް. --ފޮޓޯ:އޭއެފްޕީ\nޓްރަމްޕަކީ އިތުބާރު ނުކުރެވޭ މީހެއް، މަޝްވަރާ ކުރުމަކީ ބޭކާރު ކަމެއް: އީރާން\n01 އޯގަސްޓް 2018 - 11:193comments\nތެހެރާން (އޮގަސްޓް 1) - އެއްވެސް ޝަރުތަކާ ނުލައި އީރާންގެ ރައީސް ހަސަން ރޫހާނީއާ ބައްދަލު ކުރުމަށް އެމެރިކާގެ ރައީސް ޑޮނަލްޑް ޓްރަމްޕް ހުށަހެޅުއްވި ނަމަވެސް ޓްރަމްޕަކީ އިތުބާރު ނުކުރެވޭ މީހެއް ކަމަށާއި އޭނާއާ އެކު ކުރާ މަޝްވަރާގައި އެއްވެސް އަގެއް ނޯންނާނެ ކަމަށް ބުނެ އީރާނުގެ ވެރިން ރައްދު ދީފި އެވެ.\nއީރާނުގެ ނިއުކްލިއާ އެއްބަސްވުމުން އެމެރިކާ ވަކިވިތާ ތިން މަސް ފަހުން، މިދިޔަ ހޯމަ ދުވަހު ކުއްލި ގޮތަކަށް ޓްރަމްޕް ވަނީ ރޫހާނީއާ ބައްދަލުކޮށް ދެ ގައުމުގެ ގުޅުން ބަދަހި ކުރަން ބޭނުންވާ ކަމަށް ވިދާޅުވެފަ އެވެ.\nއީރާނުގެ ފޮރިން މިނިސްޓްރީގެ ތަރުޖަމާން ބަހްރާމް ގާސިމީ ވިދާޅުވީ ޓްރަމްޕުގެ ހުށަހެޅުމާއި އޭނާގެ އަމަލުތަކާ ދިމާ ނުވާ ކަމަށެވެ. އީރާނާ ދެކޮޅަށް ދަތި ކުރުމުގެ ފިޔަވަޅު އަޅައި އީރާނާ އެހެން ގައުމުތަކުން ވިޔަފާރި ކުރުން މަނާ ކުރަމުންދާ އިރު މަޝްވަރާ ކުރަން ހުށަހެޅުން ދިމާ ނުވާ ކަމަށް އޭނާ ވިދާޅުވި އެވެ.\nއީރާން ޕާލަމެންޓުގެ ނައިބް ރައީސް އަލީ މޮތާހަރީ ވިދާޅުވީ 2015 ވަނަ އަހަރުގެ ނިއުކްލިއާ އެއްބަސްވުމުން އެމެރިކާ ވަކިވުމަކީ ލަދުވެތި ކަމެއް ކަމަށެވެ.\n"އެމެރިކާ އިން ނިއުކްލިއާ އެއްބަސްވުމުން ވަކިނުވެ، އީރާނާ ދެކޮޅަށް ދަތިކުރުމުގެ ފިޔަވަޅު ނޭޅި ނަމަ އެމެރިކާއާ އެކު މަޝްވަރާ ކުރުމުގައި މައްސަލައެއް ނެތް،" އީރާނުގެ ރަސްމީ ނޫސް އެޖެންސީ އަށް އޭނާ ވިދާޅުވި އެވެ.\nއީރާން ޕާލަމެންޓުގެ ގައުމީ ސަލާމަތާ ބެހޭ ކޮމިޓީގެ ވެރިޔާ ހިޝްމަތުﷲ ފަލަހަތުޕިޝޭހް ވިދާޅުވީ ތެހެރާންއާ އެކު އެއްވެސް މަޝްވަރާއެއް ކުރުމުގެ ކުރިން ނިއުކްލިއާ އެއްބަސްވުމަށް އެމެރިކާ އަލުން ރުޖޫއަވާން ޖެހޭނެ ކަމަށެވެ. އީރާންގެ ސްޓްރެޓެޖިކް ކައުންސިލް އޮން ފޮރިން ރިލޭޝަންސްގެ ވެރިޔާ ކަމާލް ޚައްރާޒީ ވިދާޅުވީ ޓްރަމްޕުގެ ހުށަހެޅުމަކީ ބޭކާރު އެއްޗެއް ކަމަށެވެ.\nޓްރަމްޕުގެ ފަރާތުން ސުލްހައިގެ މި ހުށަހެޅުން އައިސްފައި މި ވަނީ އީރާނުގެ ރައީސް ހަސަން ރޫހާނީއާ އެކު ވަރުގަދަ ބަހުގެ ހަމަލާތަކެއް ބަދަލު ކުރުމަށް ފަހު އެވެ.\nޓްރަމްޕް މީގެ ކުރިން ވެސް ވަނީ ނޯތު ކޮރެއާގެ ލީޑަރު ކިމް ޖޮން-އުން އަށް ވަރަށް ވަރުގަދަ އަށް ބަހުގެ ހަމަލާތައް ދެއްވައިފަ އެވެ. އެކަމަކު އެންމެ ފަހުން މިދިޔަ ޖޫން މަހު 12 ވަނަ ދުވަހު ޓްރަމްޕް ވަނީ ކިމްއާ ސިންގަޕޫރުގައި ބައްދަލު ކުރައްވައިފަ އެވެ.\nއީރާނާ ހަނގުރާމަ ކުރަން ޓްރަމްޕް ބޭނުމެއް ނުވޭ


އަސްކަރީ ކުރިމަތުލުމަކަށް ތައްޔާރުވުމަށް އިންޑިޔާއިން ޒަމާނީ ހަތިޔާރު ހޯދަނީ އަސްކަރީ ކުރިމަތުލުމަކަށް ތައްޔާރުވުމަށް އިންޑިޔާއިން ޒަމާނީ ހަތިޔާރު ހޯދަނީ\nއަސްކަރީ ކުރިމަތުލުމަކަށް ތައްޔާރުވުމަށް އިންޑިޔާއިން ޒަމާނީ ހަތިޔާރު ހޯދަނީ\nޗައިނާގެ ސަރަޙައްދީ ރޮނގު ކައިރިއަށް އިންޑިޔާގެ އަސްކަރީ ފައުޖުތައް ދަތުރުކުރަނީ - ފައިލު ފޮޓޯ: ރޮއިޓަރސް\nއިންޑިޔާއާއި ޗައިނާގެ ސަރަޙައްދީ ރޮނގު ކައިރިއަށް ދެ ޤައުމުގެ އެތައް ހާސް ސިފައިންނެއް ޖަމާކޮށްފައިވާ ދަނޑިވަޅެއްގައި އެކި ޤައުމުތަކުން އިންޑިޔާއަށް ފޮނުވަން އެއްބަސްވެފައިވާ ހަތިޔާރު ފޮނުވުން އަވަސްކޮށްދިނުމަށް އެ ޤައުމުން އެދެފިއެވެ.\nއިންޑިޔާއިންވަނީ އެ ޤައުމަށް ޒަމާނީ އަސްކަރީ ސާމާނާއި ހަތިޔާރު ފޮނުވުމަށް އެއްބަސްވެފައިވާ ޤައުމުތަކުގެ އިސްވެރިންނާއެކު ބައްދަލުވުމެއް ބާއްވާ އެއްބަސްވެފައިވާ ހަތިޔާރާއި އެނޫންވެސް ސާމާނު ފޮނުވުން އަވަސްކޮށްދިނުމަށް އެދިފައެވެ. އެގޮތަށް އެދުނީ ޗައިނާއާއެކު އުފެދިފައިވާ މައްސަލަތައް ދިގުލައިގެންގޮސްދާނެކަމަށް ޤަބޫލުކުރެވޭތީކަމަށް އިންޑިޔާގެ ސަރުކާރުން ބުނެއެވެ. އަދި އެފަދަ ޙާލަތެއްގައި ސަރަޙައްދީ ރޮނގުގައި ޙަރަކާތްތެރިވާ ފައުޖުތަކަށް ބޭނުންވާ ހަތިޔާރާއި ސާމާނު އިތުރުކުރަންޖެހޭނެކަމަށް އިންޑިޔާއިން ޤަބޫލުކުރެއެވެ.\n2016ވަނަ އަހަރު އިންޑިޔާއާއި ފަރަންސޭސިވިލާތާ ދެމެދުވެފައިވާ އެއްބަސްވުމެއްގެ ދަށުން ރަފާލު މަރުކައިގެ ހަނގުރާމަމަތީ 36 މަތިންދާބޯޓު އިންޑިޔާއަށް ފޯރުކޮށްދިނުމަށް ފަރަންސޭސިވިލާތުންވަނީ އެއްބަސްވެފައެވެ. ދުރު ރާސްތާއަށް ދަތުރުކުރެވޭ މިސައިލު ހަރުކުރެވޭ ރަފާލު މަރުކައިގެ4މަތިންދާބޯޓު އަންނަ މަހުގެ ނިޔަލަށް އިންޑިޔާއަށް ފޯރުކޮށްދެވޭނެކަމުގެ ޔަޤީންކަން ފަރަންސޭސިވިލާތުންވަނީ ދީފައެވެ. ނަމަވެސް އެ ޢަދަދު 8 އިތުރުކޮށްދިނުމަށް އިންޑިޔާއިންވަނީ އެދިފައެވެ. އަދި އެ އުޅަނދުތައް ބޭނުންކުރުމަށް އިންޑިޔާގެ ވައިގެ ސިފައިން ދަނީ ޚާއްޞަ ތަމުރީނުތަކެއް ފުރިހަމަކުރަމުންނެވެ.\nއިންޑިޔާއަށް އެންމެ ބޮޑު އަސްކަރީ އެހީތެރިކަމެއް ފޯރުކޮށްދެމުންދާ ޤައުމުކަމަށްވާ އިސްރާއީލުން ވަރަށް އަވަހަށް ވައިގެ ދިފާޢީ ނިޒާމެއް އިންޑިޔާއަށް ފޯރުކޮށްދިނުމަށްވަނީ ހަމަޖެހިފައެވެ. އެންމެ ޒަމާނީ އެސް400 ވައިގެ ދިފާޢީ ނިޒާމުގެ ބޭނުންކުރަން ޗައިނާގެ އަސްކަރިއްޔާއިން ފަށައިފައިވާ ދަނޑިވަޅެއްގައި ސަރަޙައްދީ ރޮނގުގައި ޙަރަކާތްތެރިވާ އިންޑިޔާގެ ފައުޖުތަކަށްވެސްވަނީ ވައިގެ ދިފާޢީ ނިޒާމެއްގެ ބޭނުން ވަރަށް ބޮޑަށް ޖެހިފައެވެ. އިސްރާއީލުން ފޯރުކޮށްދޭ ވައިގެ ދިފާޢީ ނިޒާމުގެ ސަބަބުން ސަރަޙައްދީ ރޮނގުގައި އިންޑިޔާގެ އަސްކަރިއްޔާގެ ބާރު އިތުރަށް ވަރުގަދަވާނެއެވެ.\nއިންޑިޔާގެ ދިފާޢީ ވަޒީރު ރަޖުނަތު ސިންހު ރަޝިޔާއަށް އެންމެ ފަހުން ކުރެއްވި ދަތުރުފުޅުގައި އެ ޤައުމުން ގިނަ ޢަދަދެއްގެ އަސްކަރީ ޙަތިޔާރު ހޯދުމަށްވަނީ އެދިވަޑައިގެންފައެވެ. އިންޑިޔާއިން ބޭނުންވާ ޙަތިޔާރުގެ އަގު އެއް ބިލިޔަން އެމެރިކާ ޑޮލަރަށްވުރެ މައްޗަށް އަރައެވެ. އެ ސާމާނު ކުރިއަށް އޮތް ހަފުތާތަކުގައި އިންޑިޔާއަށް ފޯރުކޮށްދޭނެކަމުގެ ޔަޤީންކަން ރަޝިޔާއިންވަނީ ދީފައެވެ. އިންޑިޔާގައި ބޭނުންކުރާ ގިނަ ޓޭންކަރާއި ހަތިޔާރުއެޅި އުޅަނދުތަކަކީ ރަޝިޔާގެ އުފެއްދުންތަކެވެ. އެހެންކަމުން ކުރިމަގުގައި ހިނގާފާނެ ކުރިމަތިލުމަކަށް ތައްޔާރުވުމުގެ ގޮތުން އެ އުޅަނދުތަކަށް ބޭނުންވާ ވަޒަނާއި ބޮންފަދަ ސާމާނު ހޯދާފައި ބެހެއްޓުމަކީ މުހިންމު ކަމެއްކަމަށް އިންޑިޔާއިން ދެކެއެވެ. އެގޮތުން ޓޭންކަރުތަކާއި ހަތިޔާރުއެޅި އުޅަނދުތަކާ ދެކޮޅަށް ބޭނުންކުރާ ހަތިޔާރަށާއި އެއް ތަނުން އަނެއްތަނަށް ފަސޭހަކަމާއެކު ގެންދެވޭފަދަ ވައިގެ ދިފާޢީ ނިޒާމުތަކަށް އިންޑިޔާއިން ޝައުގުވެރިވެރިވެއެވެ.\nއުފެދިފައިވާ ނުރައްކާތެރި ދަނޑިވަޅުގައި އެމެރިކާއިންވެސް ދަނީ އިންޑިޔާއާއެކު މުހިންމު ޖާސޫސީ މަޢުލޫމާތުތަކާއި ސެޓެލައިޓު ފޮޓޯ ޙިއްޞާކުރަމުންނެވެ. އިންޑިޔާއިން އެމެރިކާގެ ފަރާތުން ބޭނުންވާ ހުރިހާ އެހީތެރިކަމެއް ވީހާވެސް އަވަހަކަށް ފޯރުކޯށްދޭނެކަމުގެ ޔަޤީންކަން އެމެރިކާއިންވަނީ ދީފައެވެ. އެގޮތުން އިންޑިޔާއިންވަނީ ބައެއް ޒަމާނީ ހަތިޔަރު ހޯދުމަށް އެމެރިކާގެ އެހީތެރިކަމަށް އެދިފައެވެ.\nއިންޑިޔާއާއި ޗައިނާއާ ދެމެދު އޮންނަ ސަރަޙައްދީ ރޮނގަކީ އުސް ފަރުބަދަތައް ގިނަ އަދި ދެ ޤައުމުގެ އިމާމެދު ބޮޑެތި ޚިލާފުތަކެއް އުފެދިފައިވާ ސަރަޙައްދެކެވެ. އެ ސަރަޙައްދުގައި މީގެ ދެ ހަފުތާކުރިން ހިނގި ކުރިމަތިލުމެއްގައި އިންޑިޔާގެ 20 ސިފައިންވަނީ މަރުވެފައެވެ. އެ ކުރިމަތިލުމުގައި ޗައިނާގެ ސިފައިންވެސް މަރުވެފައިވާކަމަށް އެ ޤައުމުން ބުނެއެވެ. އެއާއެކު ދެ ޤައުމުގެ ދެމެދުގައި އުފެދިފައިވާ ނުތަނަވަސްކަންވަނީ އިތުރުވެފައެވެ.\nއިންޑިޔާއާއި ޗައިނާއަކީ ދުނިޔޭގައި އެންމެ ބޮޑެތި އަސްކަރީ ލަޝްކަރުތައް އޮންނަ ދެ ޤައުމެވެ. އަދި އެ ދެ ޤައުމަކީ ނިއުކްލިއަރ ބާރުވެރިކަންވެސް ލިބިފައިވާ ދެ ޤައުމެވެ.